9000 ചതുരശ്രയടി; വമ്പൻ കാഴ്ചകളൊരുക്കി ആറാടുകയാണ് ഈ വീട്! |Homestyle |Manoramaonline| Manoramanews\n9000 ചതുരശ്രയടി; വമ്പൻ കാഴ്ചകളൊരുക്കി ആറാടുകയാണ് ഈ വീട്!\nഅജിത് May 05, 2022 02:18 PM IST\nവിശാലമായ പ്ലോട്ടിൽ നെഞ്ചുവിരിച്ചു നിൽക്കുന്ന 'മസ്കുലാർ വീട്'- മലപ്പുറം ഒതുക്കുങ്ങലുള്ള പ്രവാസി വ്യവസായി ഹാദിലിന്റെ വീടിനെ അങ്ങനെ വിശേഷിപ്പിക്കാം. രണ്ടു തട്ടുകളായി കിടക്കുന്ന പ്ലോട്ടിന്റെ സ്വാഭാവികത നിലനിർത്തിയാണ് വീടുപണിതത്. അതിനാൽ ഉള്ളിലും ഇടങ്ങൾ തമ്മിൽ നിരപ്പുവ്യത്യാസമുണ്ട്. പ്രത്യക്ഷത്തിൽ രണ്ടുനില വീട് എന്ന് തോന്നുമെങ്കിലും ഇവിടെ ബേസ്മെന്റ് അടക്കം മൂന്നുനിലകളുണ്ട്.\nകേരളത്തിന്റെ ട്രോപ്പിക്കൽ കാലാവസ്ഥയ്ക്ക് അനുയോജ്യമായ, പലതട്ടുകളായുള്ള ചരിഞ്ഞ മേൽക്കൂരകളാണ് വീടിന്റെ ഭംഗി. ഇതിൽ സ്‌പെയിനിൽനിന്ന് ഇറക്കുമതി ചെയ്ത മേച്ചിലോടുകളാണ് വിരിച്ചത്. കടുത്ത കാലാവസ്ഥാവ്യതിയാനങ്ങളിലും മങ്ങാതെ നിലനിൽക്കും എന്നതാണ് ഇതിന്റെ മേന്മ.\nവീടിന്റെ ഗാംഭീര്യം അതിന്റെ ഔന്നത്യത്തിൽ ആസ്വദിക്കാൻ പാകത്തിൽ മുറ്റം വേർതിരിച്ചിട്ടുണ്ട്. ബാംഗ്ലൂർ സ്‌റ്റോണും കോബിൾ സ്‌റ്റോണും വിരിച്ചാണ് ഡ്രൈവ് വേയും മുറ്റവും ഒരുക്കിയത്.\nമൊത്തം 9000 ചതുരശ്രയടിയുടെ വിശാലതയിലാണ് വീട്. ബേസ്മെന്റിൽ കാർ പാർക്കിങ്, പാർട്ടി ഏരിയ വേർതിരിച്ചു. ഗ്രൗണ്ട് ഫ്ലോറിൽ സിറ്റൗട്ട്, ലിവിങ്, ഡൈനിങ്, കോർട്യാർഡ്, മൂന്നു കിടപ്പുമുറികൾ, കിച്ചൻ എന്നിവയുണ്ട്. ഒന്നാം നിലയിൽ അപ്പർ ലിവിങ്, മൂന്നു കിടപ്പുമുറികൾ, ബാൽക്കണി സ്‌പേസുകളും സജ്ജീകരിച്ചു.\nഇറ്റാലിയൻ മാർബിളിന്റെ പ്രൗഢിയാണ് നിലത്തുവിരിയുന്നത്. മുന്തിയ ഫർണിച്ചറുകൾ മിക്കതും റെഡിമെയ്ഡ് ആയി വാങ്ങിയതാണ്.\nവീടിനകത്തെ ഒരു ശ്രദ്ധാകേന്ദ്രം ഡബിൾഹൈറ്റിലുള്ള കോർട്യാർഡാണ്. ഇവിടെ നിലത്ത് പെബിൾസ് വിരിച്ചു ഇൻഡോർ പ്ലാന്റ് നട്ടു. സീലിങ്ങിൽ സ്‌കൈലൈറ്റുമുണ്ട്.\nവിശാലമായ ഒരു ഹാളിലാണ് ഡൈനിങ് ഏരിയ സെറ്റ് ചെയ്തിരിക്കുന്നത്. ഇവിടെ ഭിത്തി ഗ്രീൻ ടെക്സ്ചറിൽ ഹൈലൈറ്റ് ചെയ്തു. ആവശ്യമെങ്കിൽ സ്വകാര്യത ലഭിക്കാൻ ഡൈനിങ്ങിലേക്ക് ഫോൾഡിങ് ഗ്ലാസ് ഡോറുകളുമുണ്ട്.\nവിശാലമാണ് പ്രധാന അടുക്കളയും അനുബന്ധമായുള്ള വർക്കേരിയയും. മൾട്ടിവുഡ് ലാമിനേറ്റ് ഫിനിഷിലാണ് ക്യാബിനറ്റുകൾ. കൗണ്ടറിൽ കൊറിയൻ സ്‌റ്റോൺ വിരിച്ചു.\nപറയുമ്പോൾ ആവർത്തനം ആകുമെങ്കിലും വിശാലതയാണ് എല്ലാ കിടപ്പുമുറികളും ഹൈലൈറ്റ്. അറ്റാച്ഡ് ബാത്‌റൂം, വാഡ്രോബ്, ഡ്രസിങ് സ്‌പേസ്, സീറ്റിങ് സ്‌പേസ്, വർക്ക് സ്‌പേസ് എന്നിവയെല്ലാം കിടപ്പുമുറികൾക്ക് അനുബന്ധമായി സജീകരിച്ചു.\nഅങ്ങനെ മൊത്തത്തിൽ വിശാലതയും ആഡംബരങ്ങളും നിറച്ചൊരു ആറാട്ടാണ് ഈ വീട്.\nസൂപ്പർ വീടുകളുടെ വിഡിയോ ആസ്വദിക്കൂ\nLocation- Othukkungal, Malappuram\nArea- 9000 Sq.ft\nY.C- Apr 2022\nEnglish Summary- Luxury House Interiors Kerala- HomeTour Malayalam\nhttps-www-manoramaonline-com-homestyle-dream-home video-component 3ec850qm2912fif2nkvv9c6trt


വര്‍ക്കേഴ്സ് ഫോറം: ഭരണത്തിനുപകരം ചേരിപ്പോര്\nയുഡിഎഫ് പൊതുവിലും അതിലെ മുഖ്യകക്ഷിയായ കോണ്‍ഗ്രസ് വിശേഷിച്ചും പഴയ ഭരണകാലത്തെ ചേരിപ്പോരിന്റെയും തെരുവുകലാപത്തിന്റെയും സംസ്കാരം പുനരാവിഷ്കരിച്ചു തുടങ്ങിയിരിക്കുന്നു. കുട്ടനാട് പാക്കേജുമായി ബന്ധപ്പെട്ട് നടന്ന ചടങ്ങില് മന്ത്രി പി ജെ ജോസഫും എംപി കൊടിക്കുന്നില് സുരേഷും തമ്മില് പരസ്യമായി നടന്ന വാഗ്വാദം, തുടര്‍ന്ന് തെരുവില് ഇരുപാര്‍ടികളുടെയും അണികള് തമ്മിലുള്ള കയ്യാങ്കളി, ഇപ്പോള് മുഖ്യമന്ത്രി ഉമ്മന്‍ചാണ്ടിയും എംപി കെ സുധാകരനും തമ്മില് നടക്കുന്ന പോര്, അതില് ചേരിതിരിഞ്ഞ് അണിനിരക്കാന് കോണ്‍ഗ്രസ് നേതാക്കള് കാട്ടുന്ന വ്യഗ്രത തുടങ്ങിയവയൊക്കെ യുഡിഎഫ് എപ്പോള് അധികാരത്തില് വന്നാലും ചുരുങ്ങിയ മാസങ്ങള്‍ക്കുള്ളില്‍ത്തന്നെ അധികാരം മുന്‍നിര്‍ത്തിയുള്ള ചക്കളത്തിപ്പോരിലേക്ക് ഭരണത്തെ അധഃപതിപ്പിക്കുമെന്നതിനുള്ള സ്ഥിരീകരണമാകുന്നുണ്ട്.\nകണ്ണൂര് പോസ്റ്റര് വിവാദം ഒരു പോസ്റ്റര് പതിക്കുകയോ നീക്കം ചെയ്യുകയോ എന്നതില് മാത്രം ഒതുങ്ങുന്നതല്ല. അതിന്റെ വേരുകള് സംസ്ഥാന കോണ്‍ഗ്രസിന്റെ നേതൃതലത്തില്‍ത്തന്നെ രൂക്ഷമാകുന്ന അധികാരവടംവലിയിലേക്കും ഉപജാപങ്ങളിലേക്കും നീങ്ങിയിരിക്കുന്നു. ഇത് കേവലം ഉമ്മന്‍ചാണ്ടിക്കും സുധാകരനുമിടയില് മാത്രമായി ഒതുങ്ങുന്നതല്ല; കെപിസിസി പ്രസിഡന്റും കേന്ദ്രമന്ത്രിമാരുംവരെ ഉള്‍പ്പെട്ട അന്തര്‍നാടകങ്ങളിലേക്ക് വ്യാപിച്ചുനില്‍ക്കുന്നതാണ്. ഉമ്മന്‍ചാണ്ടി മന്ത്രിസഭയില് അംഗമാകാന് രമേശ് ചെന്നിത്തല വിസമ്മതിച്ചതുമുതലുള്ള സംഭവവികാസങ്ങളുടെ ബഹിര്‍സ്ഫുരണംകൂടിയാണിത്. ഇക്കാരണങ്ങളാല് കേരളത്തിന്റെ ഭരണ-രാഷ്ട്രീയത്തില് വരാനിരിക്കുന്ന പുതുചേരിതിരിവുകളുടെയും അധികാരവടംവലിയുടെയും തിരനോട്ടമായിത്തന്നെ പോസ്റ്റര് വിവാദത്തെ കാണേണ്ടിയിരിക്കുന്നു.\nകോണ്‍ഗ്രസുകാരനായ മുഖ്യമന്ത്രിക്കെതിരെ കോണ്‍ഗ്രസ് എംപിതന്നെ പത്രസമ്മേളനം നടത്തി ആക്ഷേപമുന്നയിക്കുന്നു. സുധാകരന് എംപിയുടെ ചിത്രം ഉമ്മന്‍ചാണ്ടിയുടെ അനുയായികളും ഉമ്മന്‍ചാണ്ടിയുടെ ചിത്രം സുധാകരന്റെ അനുയായികളും വലിച്ചുകീറുന്നു. കേന്ദ്രമന്ത്രിമാരടക്കമുള്ളവര് ചേരിതിരിഞ്ഞ് അണിനിരക്കുന്നു. കണ്ണൂര് എസ്പി സത്യസന്ധനാണെന്ന് കേന്ദ്ര ആഭ്യന്തരസഹമന്ത്രി മുല്ലപ്പള്ളി രാമചന്ദ്രന് സര്‍ട്ടിഫിക്കറ്റ് കൊടുക്കുന്നു. പൊതുപ്രവര്‍ത്തകരോട് പൊലീസ് ഉദ്യോഗസ്ഥര് മര്യാദയ്ക്ക് പെരുമാറണമെന്ന് കേന്ദ്ര പ്രവാസികാര്യ മന്ത്രി വയലാര് രവി മുന്നറിയിപ്പുനല്‍കുന്നു. ഇങ്ങനെ യുഡിഎഫിലും കോണ്‍ഗ്രസിലും നേതാക്കള് ചേരിതിരിയുകയായി.\nറിപ്പബ്ലിക്ദിന പരേഡ് ഗ്രൗണ്ടിനടുത്ത് കെ സുധാകരന് എംപിക്ക് അഭിവാദ്യമര്‍പ്പിച്ച് ഫ്ളക്സ്ബോര്‍ഡ് സ്ഥാപിച്ച പ്രശ്നത്തില് പൊലീസ് അസോസിയേഷന് ഭാരവാഹികളടക്കം ആറ് പൊലീസുകാര്‍ക്കെതിരെ കണ്ണൂര് എസ്പി അനൂപ് കുരുവിള ജോണ് നടപടിയെടുത്തതാണ് പ്രശ്നത്തിന്റെ തുടക്കം എന്നാണ് തോന്നുക. തനിക്ക് അഭിവാദ്യമര്‍പ്പിക്കുന്ന സചിത്ര ഫ്ളക്സ്ബോര്‍ഡ് കണ്ട് ആസ്വദിക്കണമെന്നാഗ്രഹിക്കുന്ന ഒരു പൊതുപ്രവര്‍ത്തകനെക്കുറിച്ച് എന്താണ് പറയുക! അദ്ദേഹത്തിന്റെ ആ സന്തോഷത്തിന് ഗ്ലാനിയുണ്ടായപ്പോള് , അതായത് എസ്പിയുടെ നിര്‍ദേശാനുസരണം ബോര്‍ഡ് നീക്കം ചെയ്യപ്പെട്ടപ്പോള് , എംപിയുടെ ആള്‍ക്കാര് പ്രതിഷേധപ്രകടനവും എസ്പിയുടെ കോലംകത്തിക്കലുമായി പ്രതികരിച്ചു. ആ എസ്പിയെ അവിടെനിന്ന് പറപ്പിച്ചാല് കൊള്ളാമെന്നുണ്ട് സ്വന്തം മുഖം സ്വയം കണ്ട് ആസ്വദിക്കാന് വ്യഗ്രതപൂണ്ടിരിക്കുന്ന എംപിക്ക്. എസ്പിക്കെതിരെ നടപടിയെടുക്കാന് ഉമ്മന്‍ചാണ്ടി തയ്യാറായില്ലെന്നുമാത്രമല്ല, എസ്പിയെ അനുകൂലിച്ച് അദ്ദേഹം പരാമര്‍ശം നടത്തുകയും ചെയ്തു. ഇതാകട്ടെ, പണ്ടുമുതല്‍ക്കേ ഉമ്മന്‍ചാണ്ടിക്കും സുധാകരനുമിടയിലെ പരസ്പര ശത്രുതയിലും അവിശ്വാസത്തിലും വേരുകളുള്ള വികാരങ്ങളുടെ ബഹിര്‍സ്ഫുരണമായാണ് ഉരുണ്ടുകൂടിയത്. മുഖ്യമന്ത്രിയുടെ പോസ്റ്റര് നീക്കിയതിനെ കോണ്‍ഗ്രസ് പ്രവര്‍ത്തകരുടെ വികാരമായാണ് കണ്ണൂര് ഡിസിസി പ്രസിഡന്റ് കണ്ടത്. എസ്പി നല്ലയാളാണെന്നു പറഞ്ഞ കേന്ദ്രമന്ത്രി മുല്ലപ്പള്ളിയോട്, എങ്കില് ആ എസ്പിയെ ഡല്‍ഹിക്ക് കൊണ്ടുപോയിക്കൊള്ളാനാണ് മറ്റൊരു കോണ്‍ഗ്രസ് നേതാവ് പറയുന്നത്. ഇതെല്ലാം ഒരു പോസ്റ്റര് പതിക്കലിന്റെ തുടര്‍സംഭവങ്ങളല്ല, എന്നും രൂക്ഷമാകുന്ന ചേരിപ്പോരിന്റെ തുടര്‍ച്ചകളാണെന്നും കാണാന് കേരളീയര്‍ക്ക് അസാമാന്യബുദ്ധിപാടവമൊന്നും ആവശ്യമില്ല.\nകഴിഞ്ഞ ഓരോ യുഡിഎഫ് ഭരണഘട്ടത്തിലും സ്ഥിതി ഇതുതന്നെയായിരുന്നു. പ്രതിഛായാ ചര്‍ച്ചമുതല് തെരുവുകളില് നടന്ന കൂട്ടത്തല്ലുവരെ കേരളീയരുടെ ഓര്‍മയിലുണ്ട്. ആ അവസ്ഥയിലേക്ക് കോണ്‍ഗ്രസ് വീണ്ടും നീങ്ങുന്നുവെന്നതിലാകട്ടെ, അസാധാരണത്വമൊന്നും ആരും കാണുന്നുമില്ല. കോണ്‍ഗ്രസിലെ സ്ഥിതി മാത്രമല്ലിത്. യുഡിഎഫ് അപ്പാടെ കെട്ടുറപ്പില്ലാത്ത ആള്‍ക്കൂട്ടമായിരിക്കുന്നു. മുല്ലപ്പെരിയാര് പ്രശ്നത്തില് മന്ത്രിസഭയില്‍ത്തന്നെ അംഗങ്ങള് പരസ്പരം കുറ്റപ്പെടുത്തുന്ന നിലയായി. കോണ്‍ഗ്രസ് നേതാക്കള് കേരള കോണ്‍ഗ്രസിനെയും കേരള കോണ്‍ഗ്രസുകാര് കോണ്‍ഗ്രസ് നേതാക്കളെയും ആക്ഷേപിക്കുന്നു. മുല്ലപ്പെരിയാര് പ്രശ്നം വഷളാക്കിയപോലെ പി ജെ ജോസഫ് കുട്ടനാട് പ്രശ്നവും വഷളാക്കുകയാണെന്ന് പരസ്യമായി കൊടിക്കുന്നില് സുരേഷ് എംപി ആക്ഷേപിക്കുന്നു. ഇതിനുമുമ്പ് മുസ്ലിംലീഗ്, തങ്ങളുടെ മന്ത്രിമാരുടെ എണ്ണം, വകുപ്പുകള് എന്നിവ മുഖ്യമന്ത്രിയുടെ അഭിപ്രായത്തിനുപോലും കാത്തുനില്‍ക്കാതെ സ്വയം പ്രഖ്യാപിക്കുന്നതും കേരളം കണ്ടു. അച്ഛനായ ആര് ബാലകൃഷ്ണപിള്ള മകനായ ഗണേശ്കുമാറിനെതിരെ പാര്‍ടിയില് നടപടിയെടുക്കുന്നതും ഇങ്ങനെയൊരു മന്ത്രിയെക്കൊണ്ട് കാര്യമില്ലെന്ന് പ്രഖ്യാപിക്കുന്നതും കണ്ടു.\nയുഡിഎഫിലെയും കോണ്‍ഗ്രസിലെയും ഒക്കെ ആഭ്യന്തരകാര്യങ്ങള് എന്നു പറഞ്ഞ് വേണമെങ്കില് ഇതിനെയൊക്കെ അവഗണിക്കാം. എന്നാല് , അങ്ങനെ അവഗണിക്കാവുന്നതല്ല ഇവിടുത്തെ സ്ഥിതി. ചേരിപ്പോര് തെരുവുകലാപമാവുകയും ഭരണം ചക്കളത്തിപ്പോരുമൂലം മരവിക്കുകയും ചെയ്യുമ്പോള് ഇത് പാര്‍ടികളുടെയോ മുന്നണികളുടെയോ പ്രശ്നമല്ല, കേരളത്തിന്റെ പ്രശ്നമാണ് എന്നു വരുന്നു. ഭരിക്കാന് ഇവര്‍ക്ക് സമയമില്ല. സാമ്പത്തികവര്‍ഷം പൂര്‍ത്തിയാകാന് ചില ആഴ്ചകള്‍മാത്രം അവശേഷിക്കേ വാര്‍ഷികപദ്ധതിയുടെ 60 ശതമാനവും നടപ്പാക്കാന് കഴിയാത്ത ഭരണാധികാരികളാണ് ഇവര് . മുല്ലപ്പെരിയാര്‍പോലെ ഗൗരവമേറിയ പ്രശ്നത്തില് കേന്ദ്രത്തെക്കൊണ്ട് ഒരു നിലപാടെടുപ്പിക്കാന് കഴിയാത്ത നിഷ്ക്രിയത്വമാണ് ഇവരുടേത്. യുപിയും ബിഹാറും പശ്ചിമബംഗാളുമൊക്ക കേന്ദ്രത്തില്‍നിന്ന് പ്രത്യേക പാക്കേജുകള് വാങ്ങിയെടുക്കുമ്പോള് അര്‍ഹതപ്പെട്ട വിഹിതത്തില്‍നിന്നുപോലും ഒരു പൈസ വാങ്ങിയെടുക്കാന് കഴിയാത്ത നിസ്സഹായതയാണ് ഇവരുടേത്. കര്‍ഷകര് നിത്യേനയെന്നോണം ആത്മഹത്യചെയ്യുന്ന സ്ഥിതിയുണ്ടായിട്ടും ആ രംഗത്ത് എന്തുചെയ്യണമെന്ന് ആലോചിക്കാന്‍പോലും സമയമില്ല.\nകേരളത്തിന്റെയും കേരളീയരുടെയും നിരവധി നീറുന്ന പ്രശ്നങ്ങളിരിക്കെ, അതിനൊന്നുമല്ല, പോസ്റ്റര് പതിക്കുന്നതിനും നീക്കുന്നതിനുമാണ് പ്രാധാന്യം എന്ന് കല്‍പ്പിക്കുന്നതും അത് ഭരണത്തിന്റെ മുഖ്യ അജന്‍ഡാ വിഷയം എന്ന നിലയ്ക്ക് കൊണ്ടുനടക്കുന്നതും അനുചിതമാണ്. തെരഞ്ഞെടുത്ത ജനങ്ങളോടുള്ള അവജ്ഞയാണ് ഇതില് തെളിയുന്നത്. അത് ഈ ഭരണാധികാരിവൃന്ദത്തെ ഓര്‍മിപ്പിക്കേണ്ട സമയമായിരിക്കുന്നു.\nദേശാഭിമാനി മുഖപ്രസംഗം 01 ഫെബ്രുവരി 2012


Literature | Metrovaartha\nവിപ്ലവത്തെ രേഖപ്പെടുത്തിയ രചനകൾ. വരകളിലും വർണ്ണങ്ങളിലും പോയകാലത്തിന്‍റെ വിപ്ലവസ്മരണകളെ വീണ്ടും സജീവമാക്കുന്നു, റെഡ് ഒക്‌ടോബർ എന്ന ചിത്ര-പുസ്തക പ്രദർശനത്തിലൂടെ. റഷ്യൻ വിപ്ലവത്തിന്‍റെ നൂറു വർഷങ്ങൾ അടയാളപ്പെടുത്തുന്ന റെഡ്...\nപണ്ട് പണ്ട് ഒരു രാജാവിന് മൂന്നു പുത്രന്മാർ ഉണ്ടായിരുന്നു. പുത്രന്മാർക്ക് വിവാഹപ്രായമെത്തിയപ്പോൾ രാജാവ് അവരെ വിളിച്ച് ഇങ്ങിനെ പറഞ്ഞു: “”മക്കളെ, എന്‍റെ പേരക്കിടാങ്ങളെ കണ്ടിട്ടുവേണം മരിക്കാൻ, അതുകൊണ്ടു...\nഅക്ഷരങ്ങളുടെ വസന്തം വിരിഞ്ഞ ഇടനാഴികൾ. പുസ്തകങ്ങളുടെ പുതുമണം പകരുന്ന അനുഭൂതി. വിനോദവും വിജ്ഞാനവും നിറയുന്ന അക്ഷരങ്ങളുടെ അത്ഭുതലോകം വീണ്ടും കൊച്ചിയിൽ വിരുന്നെത്തിയിരിക്കുന്നു. അറബിക്കടലിന്‍റെ റാണി അക്ഷരങ്ങളുടെ റാണി...\nവൈക്കം മുഹമ്മദ് ബഷീര് അവാര്‍ഡ് ഡോ. ഡി. ബാബുപോളിന്\nകുവൈത്ത് സിറ്റി: ജനതാ കള്‍ചറല് സെന്റര് കുവൈറ്റിന്റെ ഏഴാമത് വൈക്കം മുഹമ്മദ് ബഷീര് അവാര്‍ഡ് എഴുത്തുകാരന് ഡോ. ഡി.ബാബുപോളിന്. സാഹിത്യകാരന് എം.എന്. കാരശേരി, ബാലസാഹിത്യവേദി മുന് ഡയറക്റ്റര്...\nഎന്നിൽ പുകയുന്ന അഗ്നിപർവതം അങ്ങനെ പുകയട്ടെ, ഞാനില്ലാതെയാകുന്നതുവരെ. അതിൽനിന്ന് ഒരു ലാവാപ്രവാഹമുണ്ടായാൽ ഈ ലോകംമുഴുവനും കത്തി ചാമ്പലാകും എന്നുപോലും തോന്നുന്നു. തൽക്കാലം എല്ലാം എന്നിൽ മരവിച്ചിരിക്കട്ടെ. ഒരു...\nസന്തോഷം സന്തോഷം മാത്രം.. . വേറൊന്നും പറയാനാകുന്നില്ല.. ഏതാനും ദിവസങ്ങളായി പ്രതീക്ഷിക്കാത്ത കാര്യങ്ങളൊക്കെയാണ് നടക്കുന്നത്. അതിരാവിലെ മുതൽ പലരും ഫോണിലേക്ക് വിളിക്കുന്നുണ്ട്. നേരിട്ടും സോഷ്യൽ മീഡിയകളിലൂടെയുമൊക്കെ അഭിനന്ദിക്കുകയാണ്...സാധാരണക്കാരനായ...\nരവി സുബ്രഹ്മണ്യം, ബാങ്കിങ് പ്രൊഫഷനോടു വിടചൊല്ലി ത്രസിപ്പിക്കുന്ന കഥകളുടെ ലോകത്തേക്ക് എത്തിയ വ്യക്തി. രാജ്യത്തെ ബെസ്റ്റ് സെല്ലറുകളുടെ രചയിതാവ്. ത്രില്ലര് നോവലുകളിലൂടെ എഴുത്തിന്‍റെ രംഗത്തു പുതവഴികള് തെളിച്ച...\nTuesday, Jan 23 , 2018 ,20:53 IST


avoid these mistakes while you withdraw money from epf account |ഇപിഎഫില് നിന്നും പണം പിന്‍വലിക്കുമ്പോള് ഈ പിഴവുകള് ഒഴിവാക്കാം - Malayalam Goodreturns\n» ഇപിഎഫില് നിന്നും പണം പിന്‍വലിക്കുമ്പോള് ഈ പിഴവുകള് ഒഴിവാക്കാം\nPublished: Monday, July 12, 2021, 19:34 [IST]\n45 min ago ഡീസല് വില വീണ്ടും വര്‍ധിപ്പിച്ചു, പെട്രോള് വിലയില് മാറ്റമില്ല\nരാജ്യത്തെ മധ്യവര്‍ഗ്ഗ കുടുംബങ്ങളുടെ മുഴുവന് നടുവൊടിക്കാന് കോവിഡ് വ്യാപനത്തിനായി. അത്യാവശ്യത്തിനായി പെട്ടെന്ന് കുറച്ച് പണം ആവശ്യമായി വന്നാല് ഇന്ന് മിക്കവരുടേയും സ്ഥിതി അവതാളത്തിലാകും. ഇത്തരമൊരു സാഹചര്യത്തില് ഇപിഎഫ്ഒ (എംപ്ലോയീസ് പ്രൊവിഡന്റ് ഫണ്ട് ഓര്‍ഗനൈസേഷന്) അക്കൗണ്ടിലുള്ള തുകയുടെ ഒരു വിഹിതം പിന്‍വലിക്കാന് നിക്ഷേപകരെ അനുവദിക്കുന്നുണ്ട്. കോവിഡ് സാഹചര്യത്തിലുള്ള പ്രത്യേക തീരുമാനമാണിത്.\nഇടത്തരക്കാരായ നിക്ഷേപകര്‍ക്ക് ദീര്‍ഘകാല നിക്ഷേപത്തിലൂടെ ഉയര്‍ന്ന നേട്ടം സ്വന്തമാക്കുവാന് സാധിക്കുന്ന വിശ്വാസ്യതയുള്ള നിക്ഷേപ പദ്ധതിയാണ് പ്രൊവിഡന്റ് ഫണ്ട് അഥവാ പിഎഫ്. ദീര്‍ഘകാല നിക്ഷേപത്തില് മികച്ച ആദായമാണ് പിഎഫിലൂടെ നേടാന് സാധിക്കുക. 7.1 ശതമാനമാണ് നിലവില് പിഎഫ് അക്കൗണ്ടില് നിന്നും ലഭിക്കുന്ന പലിശ നിരക്ക്.\nജീവനക്കാരന്റെ നിക്ഷേപത്തിനൊപ്പം തൊഴില് ദാതാവും പിഎഫിലേക്ക് തുല്യമായി നിക്ഷേപം നടത്തും. റിട്ടയര്‍മെന്റ് സമയത്തോ, ജോലിയില് നിന്ന് രാജി വച്ച് പിരിയുന്ന സമയത്തോ ജീവനക്കാരന് തുക പിന്‍വലിക്കാം. ചില അടിയന്തിര സാഹചര്യങ്ങളിലും തുക പിന്‍വലിക്കുവാന് ജീവനക്കാരന് സാധിക്കും. ഇനി ജോലി മാറുന്ന സമയത്ത് പഴയ കമ്പനിയില് നിന്ന് പുതിയ കമ്പനിയിലേക്ക് അക്കൗണ്ട് മാറ്റാം.\nപിഎഫ് അക്കൗണ്ടില് നിന്നും പണം പിന്‍വലിക്കുകയാണെങ്കില്, ആ സമയത്ത് ഒഴിവാക്കേണ്ടുന്ന പിഴവുകള് ഇവയാണ്.\nയുഎഎന് (യൂനിവേഴ്‌സല് അക്കൗണ്ട് നമ്പര്) ബാങ്ക് അക്കൗണ്ടുമായി ബന്ധിപ്പിച്ചിരിക്കണം. ഇപിഎഫ്ഒ രേഖകളില് നല്‍കിയിരിക്കുന്ന ഐഎഫ്എസ്‌സി നമ്പറും കൃത്യമായിരിക്കണം. അല്ലാത്ത പക്ഷം പണം ലഭിക്കുന്നതിന് നിങ്ങള്‍ക്ക് പ്രയാസങ്ങള് നേരിടേണ്ടി വന്നേക്കാം.\nനിങ്ങളുടെ അപൂര്‍ണമായ കെവൈസിയും അപേക്ഷ തള്ളിക്കളയുവാന് കാരണമാകും. നല്‍കിയിരിക്കുന്ന കെവൈസി വിവരങ്ങള് പൂര്‍ണമായും സാധുതയുള്ളതായിരിക്കണം. നിങ്ങളുടെ മെമ്പര് ഇ സര്‍വീസ് അക്കൗണ്ടില് ലോഗ് ഇന് ചെയ്താല് നിങ്ങളുടെ കെവൈസി പൂര്‍ണമാണോ എന്ന് പരിശോധിച്ച് വിലയിരുത്താന് നിങ്ങള്‍ക്ക് സാധിക്കും.\nഇപിഎഫ്ഒ രേഖകളില് നല്‍കിയിരിക്കുന്ന ജനനത്തീയ്യതിയും തൊഴില് ദാതാവിന്റെ രേഖകളിലുള്ള ജനനത്തീയ്യതിയും തമ്മില് ചേര്‍ച്ചയില്ലെങ്കില് നിങ്ങളുടെ അപേക്ഷ തഴയപ്പെടും. പണം പിന്‍വലിക്കുവാനുള്ള അപേക്ഷ പരിഗണിക്കണമെങ്കില് ഇപിഎഫ്ഒ രേഖകളിലും തൊഴില് ദാതാവിന്റെ രേഖകളിലും ഒരേ ജനനത്തീയ്യതിയായിരിക്കണം.\nയുഎഎന് ആധാറുമായി ലിങ്ക് ചെയ്യണമെന്നതും നിര്‍ബന്ധമാണ്. നിങ്ങളുടെ യുഎഎനും ആധാറും തമ്മില് ബന്ധിപ്പിച്ചില്ല എങ്കില് ഇപിഎഫ് അക്കൗണ്ടില് നിന്നും തുക പിന്‍വലിക്കുവാനുള്ള നിങ്ങളുടെ അപേക്ഷ തഴയപ്പെട്ടേക്കാം.\nനല്‍കിയിരിക്കുന്ന ബാങ്ക് അക്കൗണ്ട് വിവരങ്ങള് ശരിയാണോ എന്ന് പരിശോധിക്കേണ്ടതും ഏറ്റവും പ്രധാനപ്പെട്ട കാര്യങ്ങളിലൊന്നാണ്. അക്കൗണ്ട് വിവരങ്ങളെല്ലാം ശരിയായും കൃത്യമായും വേണം നല്‍കേണ്ടത്.\navoid these mistakes while you withdraw money from epf account |ഇപിഎഫില് നിന്നും പണം പിന്‍വലിക്കുമ്പോള് ഈ പിഴവുകള് ഒഴിവാക്കാം\navoid these mistakes while you withdraw money from epf account\nStory first published: Monday, July 12, 2021, 19:34 [IST]


അനിയന്ത്രിത ജനക്കൂട്ടം; ഡോര്‍സെറ്റില് പൂര്‍ണമായ ലോക്ക് ഡൌണ് പ്രഖ്യാപിച്ചേക്കും ! - British Kairali\nലണ്ടന്: അനിയന്ത്രിതമായ ജനക്കൂട്ടം ഇരച്ചെത്തിയതോടെ ഡോര്‍സെറ്റ് തുടങ്ങിയ യുകെയിലെ പ്രധാന ടൂറിസ്റ്റ് കേന്ദ്രങ്ങളില് പൂര്‍ണമായും ലോക്ക് ഡൌണ് പ്രഖ്യാപിക്കാന് സാധ്യത. ആയിരക്കണക്കിന് ആളുകളാണ് കഴിഞ്ഞ ഏതാനും ദിവസങ്ങളിലായി ഡോര്‍സെറ്റില് തമ്പടിച്ചിരിക്കുന്നത്.\nരണ്ടാഴ്ച്ച മുമ്പ് സര്‍ക്കാര് രാജവ്യാപകമായി പൂര്‍ണ ലോക്ക് ഡൌണ് എടുത്തു കളഞ്ഞതിന് ശേഷം മിക്കവാറും ജോലിക്കാര് ഓഫീസുകളിലും മറ്റും ജോലിക്ക് തിരിച്ചെത്തിയിരുന്നു. എന്നാല് ഇപ്പോഴും ലക്ഷക്കണക്കിന് ജോലിക്കാര് ‘ഫര്‍ലോ’ യില് ഉണ്ട്. ഇവരടക്കമുള്ള ലക്ഷക്കണക്കിന് പൊതു ജനങ്ങള് ആണ് രാജ്യ വ്യാപകമായി ലോക്ക് ഡൌണ് സമയം ഒരു ഹോളിഡെ സമയമാക്കി മാറ്റിയിരിക്കുന്നത്.\nസര്‍ക്കാര് കര്‍ശനമായി നിഷ്കര്‍ഷിച്ച രണ്ടു മീറ്റര് സോഷ്യല് ഡിസ്റ്റന്‍സിംഗ് അകലം പോലും പല സ്ഥലങ്ങളിലും ജനങ്ങള് പാലിക്കുന്നില്ല. ഈ അവസ്ഥയില് കൊറോണ വൈറസിന്റെ രണ്ടാമത്തെ വ്യാപനം അടുത്തു തന്നെ സംഭവിക്കുമെന്ന ആശങ്കയിലാണ്ആരോഗ്യ പ്രവര്‍ത്തകര്. ONS ന്‍റെ കണക്കുകള് പ്രകാരം യുകെയിലെ മൊത്തം മരണ സംഖ്യ ഏകദേശം 50000 ത്തിനടുത്തെത്തിയിട്ടുണ്ട്.\n'അമേരിക്ക ഓണ് ലൈന്' - ബ്രിട്ടീഷ് കൈരളി എക്സ്ക്ലുസിവ് ഇന്ന് മുതല് (എപ്പിസോഡ് 1)\nമലയാളി സാമൂഹിക പ്രവര്‍ത്തകന് ദമ്മാമില് ന്യൂമോണിയ ബാധിച്ച് മരിച്ചു


ഗവര്‍ണര് തുറന്നിടുന്ന ലായങ്ങള് – Southlive Malayalam: Kerala News, Malayalam News, Breaking News, Movie News, Political News\nMay 17, 2018 , 5:27 pm\nകര്‍ണാടക ഗവര്‍ണറുടെ നടപടി നിയമപരമായി ശരിയും ധാര്‍മികമായി തെറ്റുമാണ്. മന്ത്രിസഭയുടെ ഉപദേശമനുസരിച്ചുമാത്രം പ്രവര്‍ത്തിക്കാന് ബാധ്യസ്ഥനായ ഗവര്‍ണര്‍ക്ക് സ്വന്തമായി തീരുമാനമെടുക്കാന് അനുവാദമുള്ളത് മുഖ്യമന്ത്രിയുടെ നിയമനത്തിലാണ്. ഏത് വഴിപോക്കനെയും മുഖ്യമന്ത്രിയാകാന് ഗവര്‍ണര്‍ക്ക് ക്ഷണിക്കാം. അയാള് എം.എല്.എ ആകണമെന്നുപോലുമില്ല. നിശ്ചിതസമയത്തിനുള്ളില് സഭയില് ഭൂരിപക്ഷം തെളിയിക്കുകയും അംഗമാവുകയും വേണമെന്നു മാത്രം.\nകര്‍ണാടകയില് ആര്‍ക്കും ഭൂരിപക്ഷമില്ലാത്ത അവസ്ഥയാണുള്ളത്. കോണ്‍ഗ്രസും ജനതാദളും ചേര്‍ന്നാല് ഭൂരിപക്ഷമായി. തിരഞ്ഞെടുപ്പില് പരസ്പരം മത്സരിച്ച രണ്ട് കക്ഷികള് മന്ത്രിസഭയുണ്ടാക്കാന് കൈകോര്‍ക്കുന്നതില് ധാര്‍മികമായും രാഷ്ട്രീയമായും അപാകതയുണ്ട്. 1923ല് ബ്രിട്ടനില് അങ്ങനെയൊരു അവസ്ഥയുണ്ടായി. ലേബര് പാര്‍ട്ടിയും ലിബറല് പാര്‍ട്ടിയും ചേര്‍ന്നാല് യാഥാസ്ഥിതിക കക്ഷിയേക്കാള് അംഗബലമുണ്ടെങ്കിലും മന്ത്രിസഭയുണ്ടാക്കുന്നതിനുള്ള അവരുടെ സംയുക്തമായ അവകാശവാദം സ്വീകരിക്കപ്പെട്ടില്ല. സ്റ്റാന്‍ലി ബാള്‍ഡ്‌വിന്റെ യാഥാസ്ഥിതിക കക്ഷിക്ക് കൂടുതല് സീറ്റ് ലഭിച്ചെങ്കിലും മന്ത്രിസഭ രൂപീകരിക്കുന്നതിനുള്ള മാന്‍ഡേറ്റ് ജനങ്ങള് നല്‍കിയിരുന്നില്ല. പാര്‍ലമെന്റ് പിരിച്ചുവിട്ട് സ്റ്റാന്‍ലി ബാള്‍ഡ്‌വിന് തിരഞ്ഞെടുപ്പിനു പോയത് ഒരു പ്രത്യേക വിഷയത്തെ മുന്‍നിര്‍ത്തിയായിരുന്നു. ആ വിഷയത്തില് വ്യത്യസ്തമായ നിലപാട് സ്വീകരിച്ച ലിബറല് പാര്‍ട്ടിയുമായി ചേര്‍ന്ന് യാഥാസ്ഥിതിക കക്ഷി സര്‍ക്കാരുണ്ടാക്കുന്നതില് ഒരു ശരികേടുണ്ടായിരുന്നു. അതുകൊണ്ട് രണ്ടാമത്തെ വലിയ കക്ഷിയായ ലേബര് പാര്‍ട്ടി മന്ത്രിസഭ രൂപീകരിക്കാന് ക്ഷണിക്കപ്പെട്ടു. ലിബറല് പാര്‍ട്ടിയുടെ പിന്തുണയോടെ ആ ഗവണ്‍മെന്റ് കുറേക്കാലം നിലനിന്നു. ശത്രുക്കളായി മത്സരിച്ചവര് അധികാരത്തിനുവേണ്ടി യോജിക്കുന്നതില് ശരികേടുണ്ട്.\nബ്രിട്ടീഷ് മാതൃക സ്വീകരിച്ചിട്ടുള്ള ഇന്ത്യയില് ഇത്തരം പ്രതിസന്ധികള് ഇടയ്ക്കിടെ ഉണ്ടാകാറുണ്ട്. 2006ലെ രാമേശ്വര് പ്രസാദിന്റെ കേസില് സുപ്രീം കോടതിയുടെ ഭരണഘടനാ ബെഞ്ച് നല്‍കിയ നിര്‍ദേശങ്ങള് അനുസരിക്കുകയാണെങ്കില് സ്ഥിരതയുള്ള സര്‍ക്കാര് രൂപീകരിക്കുകയെന്നതു മാത്രമായിരിക്കണം ഗവര്‍ണറുടെ പരിഗണനയ്ക്കു വരേണ്ടതായ വിഷയം. സഭയിലെ ഭൂരിപക്ഷം മാത്രമാണ് ഗവര്‍ണര് പരിശോധിക്കേണ്ടതെന്ന് 1994ലെ പ്രസിദ്ധമായ ബൊമ്മെ കേസില് സുപ്രീം കോടതി പറഞ്ഞിട്ടുണ്ട്.\nബ്രിട്ടനില് രാജാവിനുണ്ടായ ധാര്‍മിക പ്രതിസന്ധി കര്‍ണാടകയിലെ ഗവര്‍ണര്‍ക്കില്ല. തന്റെ യജമാനനായ പ്രധാനമന്ത്രിയുടെ നിര്‍ദേശത്തിന് വഴങ്ങുക മാത്രമാണ് അദ്ദേഹം ചെയ്തത്. അങ്ങനെയാണ് ഭൂരിപക്ഷ പിന്തുണ ഇല്ലാത്ത യെദ്യൂരപ്പ മുഖ്യമന്ത്രിയായത്. ആ പ്രവര്‍ത്തനത്തില് അഴിമതിയുടെ ലായങ്ങള് ഗവര്‍ണര് മലര്‍ക്കെ തുറന്നിട്ടു. കുതിരകള് ആരുടെ കൈവശത്തിലാകുമെന്ന് പറയാറായിട്ടില്ല. കച്ചവടം ശരിയായില്ലെങ്കില് ചരണ് സിങ്ങിനെ പ്രധാനമന്ത്രിയാക്കിയ സഞ്ജീവ റെഡ്ഡിയുടെ അവസ്ഥയിലാകും വാജുഭായ് വാല.\nഎണ്ണം മാത്രമാണ് കാര്യമാക്കേണ്ടതെങ്കില് കോണ്‍ഗ്രസ്-ജനതാദള് സഖ്യത്തെ ഗവര്‍ണര് അധികാരമേല്‍പിക്കണമായിരുന്നു. ഗോവ, മണിപ്പൂര്, മേഘാലയ എന്നിവിടങ്ങളില് ബി.ജെ.പിക്ക് അനുകൂലമായി ഗവര്‍ണര്‍മാര് സ്വീകരിച്ച നിലപാടില്‍നിന്ന് വ്യത്യസ്തമായ നിലപാട് കര്‍ണാടകയില് ഉണ്ടാകേണ്ട കാര്യമില്ലായിരുന്നു. ഭരണഘടനയും സുപ്രീം കോടതി വിധികളും ബ്രിട്ടീഷ് കീഴ്‌വഴക്കങ്ങളും നല്‍കുന്ന ഉത്തരങ്ങള് മതിയാകാത്ത രീതിയില് ചോദ്യങ്ങള് വിചിത്രമാകുന്നു. 104 എന്ന ന്യൂനസംഖ്യയില് നില്‍ക്കുന്ന പാര്‍ട്ടി 112 എന്ന മാന്ത്രികസംഖ്യയിലെത്തണമെങ്കില് എം.എല്.എമാരെ ഭരണഘടനാവിരുദ്ധമായി വിലയ്‌ക്കെടുക്കണമെന്ന കാര്യം അറിയാത്തയാളാണോ ഗവര്‍ണര് വാല.


പൈപ്പ് പ്ലംബർ ഇല്ലാതെ വീട്ടമ്മമാർക്ക് തന്നെ ശരിയാക്കാം ഇതാ ഒരു ഒരു പുതിയ രീതി\nവീടുകളിൽ എപ്പോഴും ഉള്ള ഒരു പ്രശ്നമാണ് പൈപ്പുകളുടെ ലീക്കിംഗ്. എപ്പോഴും എല്ലാവരും ബുദ്ധിമുട്ടുന്ന ഒരു പ്രശ്നമാണിത്. ഇതിനു വേണ്ടി നാം എപ്പോഴും പ്ലംബര് ആശ്രയിക്കാറുണ്ട്. എന്നാൽ നമ്പർ ഉടെ ആവശ്യമില്ലാതെ തന്നെ നമുക്ക് നമ്മുടെ വീടുകളിലെ പരിപ്പ് നേരെ എഴുതി എടുക്കാൻ പറ്റുന്ന ഒരു എളുപ്പവഴിയാണ് ഇവിടെ കാണിക്കുന്നത്. വീടുകളിലെ പൈപ്പുകളിൽ വരുന്ന ലീക്ക് പലതരത്തിലുള്ള വൃത്തിഹീനമായ സാഹചര്യം സൃഷ്ടിക്കാൻ കാരണമാകുന്നു.\nഅതുകൊണ്ടുതന്നെ നാം എപ്പോഴും അത് ശ്രദ്ധിക്കേണ്ടതാണ്. ഇത്തരത്തിലുള്ള സന്ദർഭങ്ങളിൽ വലിയ ചിലവിൽ നമുക്ക് വരാറുണ്ട്. ഈ സാഹചര്യം ഒഴിവാക്കി എടുത്തു കൊണ്ട് എളുപ്പത്തിൽ വീട്ടിൽ ചിലവ് കുറഞ്ഞ രീതിയിൽ ചെയ്തെടുക്കാൻ പറ്റിയ ഒന്നാണ് ഇവിടെ കാണിക്കുന്നത്. പൈപ്പും അതിൻറെ ഹാൻഡിൽ ഉം കണക്ട് ചെയ്തിരിക്കുന്ന ഭാഗം ലൂസ് ആകുന്നതാണ് കാരണം. ഈ ഭാഗം വൃത്തിയായ രീതിയിൽ ഉള്ളിലേക്ക് തള്ളി കൊടുത്താൽ ലീക്കിംഗ് നമുക്ക് തടയാനാകും.\nഇത്തരത്തിൽ ലീക്കിങ് തടയാൻ നമുക്ക് സാധിക്കും. വളരെ എളുപ്പമായ രീതിയിൽ ഇത് തടയാനാവും. തീരെ കുറഞ്ഞ ചിലവിൽ ആണ് ഇത് നടത്തുന്നത്. ഒരു പാമ്പ് റുടെ സഹായമില്ലാതെതന്നെ വീട്ടമ്മമാർക്ക് വീട്ടിൽ ഇരുന്നുകൊണ്ട് രീതിയാണിത്. ഇത്തരത്തിലുള്ള ലൂസിങ് വരുന്നതാണ് പൈപ്പ് ലീക്ക് ജിന് ഒരു പ്രധാന കാരണം.\nഅതിനാൽ ഒരു പരിധിവരെ സ്റ്റൈൽ ഇരിക്കാൻ ശ്രദ്ധിച്ചാൽ നമുക്ക് ലീക്കിംഗ് തടയാൻ കഴിയും. ഇങ്ങനെ ചെയ്യുന്നതോടുകൂടി വൃത്തിയോടും കൂടി ഇരിക്കാൻ സാധിക്കും. സിംഗിൾ പൈപ്പ് ആയിരിക്കും പ്രധാനകാരണം. വീട്ടമ്മമാർ എപ്പോഴും ബുദ്ധിമുട്ടുന്നത് ഈ കാരണത്താലാണ്. ഇത് ഒഴിവാക്കാൻ നമുക്ക് സാധിക്കും. കൂടുതൽ വിവരങ്ങൾ അറിയാനായി ഈ ലിങ്കിൽ സന്ദർശിക്കുക.\nബാത്റൂം ക്ലീനിംഗ് ഈസി ആക്കാൻ ഇതാ കുറച്ചു വഴികൾ വീട്ടമ്മമാരെ ഞെട്ടിക്കും തരത്തിലുള്ള എളുപ്പവഴികൾ


‘ദുൽഖറിന് കിട്ടിയ ഭാഗ്യം എനിക്ക് ഇല്ലല്ലോ എന്ന വിഷമമുണ്ട്’: തുറന്ന് പറഞ്ഞ് പൃഥ്വിരാജ് | actor dulquer salman|Actor Mammootty|ACTOR PRITHVIRAAJ\nHome/NEWS/General/‘ദുൽഖറിന് കിട്ടിയ ഭാഗ്യം എനിക്ക് ഇല്ലല്ലോ എന്ന വിഷമമുണ്ട്’: തുറന്ന് പറഞ്ഞ് പൃഥ്വിരാജ്\n1997 ൽ സുകുമാരന്റെ വിയോഗം സംഭവിച്ച് വര്‍ഷങ്ങള്‍ക്ക് ശേഷമാണ് മക്കളായ ഇന്ദ്രജിത്തും പൃഥ്വിരാജും സിനിമയിലേക്കെത്തിയത്. സുകുമാരന്റെ വിയോഗത്തിന് ശേഷം മക്കൾക്ക് എല്ലാ പിന്തുണയും നല്‍കി ഇവരെ മുന്നോട്ട് നയിച്ചത് നടി മല്ലിക സുകുമാരന് ആയിരുന്നു. ശക്തയായ അമ്മ എന്നാണ് നടിയെ അറിയപ്പെടുന്നത്.\nഇപ്പോഴിത മമ്മൂട്ടിയെ കുറിച്ചും മകന് ദുല്‍ഖര് സല്‍മാനെ കുറിച്ചും നടന് പൃഥ്വിരാജ് പറഞ്ഞ വാക്കുകളാണ് വൈറലാവുന്നത്. പൃഥ്വിരാജിന്റെ അടുത്ത സുഹൃത്താണ് ദുല്‍ഖര് സല്‍മാന്. കുടുംബവുമായും വളരെ അടുത്ത ബന്ധമാണ് നടനുള്ളത്. കുടുംബങ്ങള് ഒന്നിച്ചുള്ള ചിത്രങ്ങളും മറ്റും സോഷ്യല് മീഡിയയില് പങ്കുവെയ്ക്കാറുണ്ട്.\n‘വലിയ നേട്ടങ്ങള് സ്വന്തമാക്കുമ്പോൾ സുകുമാരന് എന്ന അച്ഛന് കൂടെയില്ലാത്തതു വിഷമിപ്പിക്കാറുണ്ടോ’ എന്ന ചോദ്യത്തിന് മറുപടിയായി ദുല്‍ഖറിനേയും മമ്മൂട്ടിയേയും കുറിച്ചാണ് നടന് പറഞ്ഞത്. തന്റെ ഉയര്‍ച്ച കാണാന് അച്ഛന് സുകുമാരന് ഇല്ലാത്തതിന്റെ സങ്കടം ഉണ്ടെന്നാണ് പൃഥ്വിരാജ് പറയുന്നത്.\n‘അച്ഛന് ഇല്ലാത്തിന്റെ വിഷമം തീര്‍ച്ചയായും ഉണ്ട്. തന്റെയും ചേട്ടന്റെയും വിജയങ്ങള് അച്ഛന് ഇന്നുണ്ടായിരുന്നെങ്കില് ഒരുപാട് ആസ്വദിച്ചേനെ. അദ്ദേഹം ഒരുപാട് സന്തോഷിക്കുമായിരുന്നു. ദുല്‍ഖര് എന്ന മകന് നേടുന്ന വിജയങ്ങള് മമ്മൂട്ടിക്ക് ആസ്വദിക്കാന് കഴിയുന്നുണ്ട്. അതുപോലെ തന്നെ തന്റെ അച്ഛനായ മമ്മൂട്ടിക്ക് വേണ്ടി ഒരു സമ്മാനം വാങ്ങി നല്കുമ്പോളൊക്കെ ദുല്‍ഖറിന് വലിയ അഭിമാനം ആണ്. അത് തനിക്കു സാധിക്കുന്നില്ലല്ലോ എന്ന വിഷമമാണ് എനിക്കുള്ളത്’- പൃഥ്വിരാജ് പറയുന്നു\nactor dulquer salman Actor Mammootty ACTOR PRITHVIRAAJ\n'മമ്മൂട്ടിയുടെ ആ ഉത്തരത്തില് ആ നടന്റെയും പിതാവിന്റെയും എല്ലാ വികാരങ്ങളും ഉണ്ടായിരുന്നു': സംവിധായകന് റാം\n‘പരാജയത്തെയാണ് ഏറ്റവും കൂടുതല് ഭയക്കുന്നത്’: ദുല്‍ഖര് സല്‍മാന്\nDec 1, 2021, 10:31 am IST


അവസാന പൗരത്വ പട്ടികയിലെങ്കിലും ഞാനുണ്ടാകുമെന്ന് പ്രതീക്ഷിച്ചു - കാര്‍ഗില് പോരാളിയായ മുന് സൈനികന് മുഹമ്മദ് സനവുള്ള പറയുന്നു\nകാര്‍ഗില് യുദ്ധത്തില് പങ്കെടുത്തിട്ടുള്ള മുന് സൈനികന് മുഹമ്മദ് സനവുള്ള ദേശീയ പൗരത്വ പട്ടികയില് പേരില്ലാത്തത് കാരണം വിദേശികള്‍ക്കുള്ള അതിര്‍ത്തിയിലെ ജയിലിലാക്കപ്പെട്ടത് വലിയ വാര്‍ത്തയായിരുന്നു. സുപ്രീം കോടതി മേല്‍നോട്ടത്തിലുള്ള ദേശീയ പൗരത്വ പട്ടികയുടെ നടപടികളില് തങ്ങള്‍ക്കുള്ള നിസഹായതയാണ് അന്ന് ഇന്ത്യന് ആര്‍മി പങ്കുവച്ചത്. 30 വര്‍ഷം രാജ്യത്തിന് വേണ്ടി സൈനിക സേവനം നടത്തിയ സനവുള്ള അന്തിമ പൗരത്വ പട്ടിക പ്രസിദ്ധീകരിച്ചപ്പോള് ഇന്ന് മുതല് വിദേശികളായി മുദ്ര കുത്തപ്പെട്ട 19 ലക്ഷം പേരില് ഒരാളാണ്. അവസാന പട്ടികയിലെങ്കിലും താന് ഉണ്ടാകുമെന്ന് പ്രതീക്ഷിച്ചിരുന്നതായി മുഹമ്മദ് സനവുള്ള ഹിന്ദുസ്ഥാന് ടൈംസിനോട് പറഞ്ഞത്.\nഫോറിനേഴ്‌സ് ട്രൈബ്യൂണലിന്റെ തീരുമാനത്തിനെതിരെ സനവുള്ള നല്‍കിയ ഹര്‍ജി ഗുവാഹത്തി ഹൈക്കോടതിയുടെ പരിഗണനയിലാണ്. ഹൈക്കോടതിയുടെ തീരുമാനം അറിഞ്ഞ ശേഷം എന്ത് ചെയ്യണമെന്ന് ആലോചിക്കുമെന്ന് സനവുള്ള പറഞ്ഞു. അവസാന നിമിഷമെങ്കിലും ഞാന് ഒഴിവാക്കപ്പെടുമെന്ന് വിചാരിച്ചിരുന്നു. എന്നാല് അതുണ്ടായില്ല. ചായ്ഗാവിലെ എന്‍ആര്‍സി സേവാകേന്ദ്രയിലേയ്ക്ക് എന്നെ വിളിപ്പിച്ചിരുന്നു. ഫോറിനേഴ്‌സ് ട്രൈബ്യൂണല് ഉത്തരവിന്റെ കോപ്പിയും ഡിറ്റന് ക്യാംപില് നിന്ന് ജാമ്യം നല്‍കിയ ഉത്തരവിന്റെ കോപ്പിയുമായി വരാനാണ് ആവശ്യപ്പെട്ടത്. ഇത് മൂലം എനിക്ക് എന്തെങ്കിലും മാറ്റമുണ്ടാകും എന്ന പ്രതീക്ഷയുണ്ടായിരുന്നു. എന്നാല് അതുണ്ടായില്ല - സനവുള്ള പറഞ്ഞു. മക്കളായ ഷഹനാസ് അഖ്തര്, ഹില്‍മിന അക്തര്, സയീദ് അക്തര് എന്നിവരുടെ പേരുകളും അന്തിമ പട്ടികയിലില്ല.\n1987ലാണ് മുഹമ്മദ് സനവുള്ള ആര്‍മിയില് ചേര്‍ന്നത്. വിരമിക്കുമ്പോള് സുബേദാര് ആയിരുന്നു. രാഷ്ട്രപതിയുടെ മെഡല് നേടിയിട്ടുള്ള സൈനികനാണ്. അസം സര്‍ക്കാര് ഉദ്യോഗസ്ഥനായ ചന്ദ്രമാല് ദാസ് തയ്യാറാക്കിയ റിപ്പോര്‍ട്ടാണ് സനവുള്ളയെ വിദേശിയാക്കിയത്. ഇതിന്റെ അടിസ്ഥാനത്തില് പൗരത്വം തെളിയിക്കാന് ആവശ്യപ്പെട്ടുള്ള നോട്ടീസ് സനവുള്ളയ്ക്ക് ലഭിച്ചിരുന്നു. 2008ല് ഒരു കേസില് പെട്ടതിന് ശേഷമാണ് സംശയിക്കുന്നവരുടെ കൂട്ടത്തില് സനവുള്ളയെ ഉള്‍പ്പെടുത്തിയത്. ഒരു മാസത്തോളം ഡിറ്റന്‍ഷന് ക്യാംപിലാക്കുകയും ഹൈക്കോടതി ജാമ്യം നല്‍കുകയുമായിരുന്നു.\ndetention foreigner Indian Army Kargil war Mohammed Sanaullah National Register of Citizens NRC soldier


മാമാങ്കം മലയാളം, തമിഴ്, ഹിന്ദി, തെലുഗ് ഭാഷകളിലെത്തും | Talkies\nNo Comments on മാമാങ്കം മലയാളം, തമിഴ്, ഹിന്ദി, തെലുഗ് ഭാഷകളിലെത്തും\nമലയാളത്തിലെ ഏറ്റവും വലിയ ചിത്രമായി മമ്മൂട്ടിയുടെ മാമാങ്കം ഒരുങ്ങിക്കൊണ്ടിരിക്കുകയാണ്. പത്മകുമാര് സംവിധാനം ചെയ്യുന്ന സിനിമ വേണു കുന്നപ്പിള്ളി കാവ്യ ഫിലിംസിന്റെ ബാനറില് നിര്‍മ്മിക്കുന്നു. ബിഗ് ബജറ്റിലാണ് പതിനഞ്ചാം നൂറ്റാണ്ടിലെ ചരിത്രസിനിമ ഒരുങ്ങുന്നത്. അണിയറക്കാര് മലയാളം, തമിഴ്, തെലുഗ്, ഹിന്ദി ഭാഷകളിലായി സിനിമ ഇറക്കാനാണ് പ്ലാന് ചെയ്യുന്നത്.\nമമ്മൂട്ടി ധീരനായ ചാവേറായാണ് സിനിമയിലെത്തുന്നത.് മാമാങ്കത്തിന്റെ ഭാഗമായി ഒരു നീണ്ട താരനിര തന്നെയുണ്ട്. യുവതാരം ഉണ്ണി മുകുന്ദന് ചന്ദ്രോത്ത് പണിക്കര് എന്ന പ്രധാന കഥാപാത്രമായെത്തുന്നു. കനിഹ, അനു സിതാര എന്നിവരാണ് നായികമാര്. തരുണ് രാജ് അറോറ, പ്രാച്ചി ടെഹ്ലാന്, സുദേവ് നായര്, സിദ്ദീഖ്, അബു സലീം, സുധീര് സുകുമാരന്, തുടങ്ങിയവര്.\nടെക്‌നികല് വിഭാഗത്തില് സംസ്ഥാന അവാര്‍ഡ് ജേതാവായ സിനിമാറ്റോഗ്രാഫര് മനോജ് പിള്ള, എം ജയചന്ദ്രന് സംഗീതം. ബോളിവുഡില് നിന്നുള്ള സഞ്ജിത് ബല്‍ഹാര ബാക്ക് ഗ്രൗണ്ട് മ്യൂസിക്, ശ്യാം കൗശല് സ്റ്റണ്ട് എന്നിവരുണ്ട.\nപത്മാവത്, ബാജിറാവു മസ്താനി ഫെയിം സഞ്ജിത് ബല്‍ഹാര…\n← ഓമനത്തിങ്കള് ; ചില്‍ഡ്രന്‍സ് പാര്‍ക്കിലെ പുതിയ ഗാനം → ജീവയുടെ ജിപ്‌സി ട്രെയിലര് റിലീസ് ചെയ്തു


Politics Archives - Page4of 132 - Kerala Vision Online\nതുഷാര് മത്സരിക്കുകയാണെങ്കില് എസ്എന്‍ഡിപിയിലെ സ്ഥാനം രാജിവയ്ക്കണം; വെള്ളാപ്പള്ളി\nആലപ്പുഴ: വരുന്ന തെരഞ്ഞെടുപ്പില് ബിഡിജെഎസ് സീറ്റില് തുഷാര് മത്സരിക്കുന്നതില് തെറ്റില്ലന്ന് എസ്‌എന്‍ഡിപി യോഗം ജനറല് സെക്രട്ടറി വെള്ളാപ്പള്ളി നടേശന്. എന്നാല് തുഷാര് മത്സരിക്കുകയാണെങ്കില് എസ്‌എന്‍ഡിപിയിലെ സ്ഥാനം രാജിവയ്ക്കണമെന്ന് വെള്ളാപ്പള്ളി നടേശന്...\nകെ വി തോമസിനെ ബിജെപിയിലെത്തിക്കാന് നീക്കം; അനുനയ നീക്കവുമായി ചെന്നിത്തല\nകെ വി തോമസിനെ ബിജെപിയിലെത്തിക്കാന് നീക്കം. എറണാകുളത്ത് സ്ഥാനാര്‍ത്ഥിയാക്കാനാണ് നീക്കം നടക്കുന്നത്. കേന്ദ്ര നേതൃത്വം ഫോണില് ബന്ധപ്പെട്ടു. കോൺഗ്രസ് വിട്ട് ബിജെപിയിൽ ചേർന്ന ടോം വടക്കന്‍റെ നേതൃത്വത്തിലാണ് നീക്കം നടക്കുന്നത്. ...\nതൊടുപുഴ: മത്സരിക്കുമെന്ന നിലപാടിൽ നിന്ന് പിന്മാറി പി ജെ ജോസഫ്. തന്നെ മനഃപൂർവം മാറ്റി നിർത്തിയെന്ന് പി ജെ ജോസഫ് പറഞ്ഞു. അതിനു വേണ്ടി പ്രാദേശിക വാദം ഉന്നയിച്ചു. തനിക്കും...\nകൊയിലാണ്ടി: വടകരയിലെ എൽഡിഎഫ് സ്ഥാനാർത്ഥിയും സിപിഎം കണ്ണൂർ മുൻ ജില്ലാ സെക്രട്ടറിയുമായ ജയരാജന് വധഭീഷണി. കൊയിലാണ്ടിയിലെ തെരഞ്ഞെടുപ്പ് പ്രചാരണത്തിനിടെയായിരുന്നു ഭീഷണി സന്ദേശം ജയരാജന് ഫോണിൽ ലഭിച്ചത്. കൊയിലാണ്ടി പോലീസ് കേസെടുത്ത്...\nസ്ഥാനാര്‍ത്ഥി പട്ടികയില് തര്‍ക്കങ്ങളില്ലെന്ന് മുകുള് വാസ്‌നിക്\nന്യൂഡല്‍ഹി: കോണ്‍ഗ്രസ് സ്ഥാനാര്‍ത്ഥി പട്ടികയില് തര്‍ക്കങ്ങളില്ലെന്ന് മുകുള് വാസ്‌നിക്. വൈകീട്ട് പട്ടികയ്ക്ക് അന്തിമ രൂപം നല്‍കും. ഉമ്മന് ചാണ്ടി മത്സരിക്കുന്നതില് മുകുള് വാസ്‌നിക് പ്രതികരിച്ചില്ല.\nഡാനിഷ് അലി ജെഡിഎസ് വിട്ട് ബിഎസ്പി യിൽ\nന്യൂഡൽഹി: ജെ ഡി എസ് ദേശീയ ജനറൽ സെക്രട്ടറി ഡാനിഷ് അലി ജെ ഡി എസ് വിട്ട് ബി എസ് പി യിൽ ചേർന്നു. ജനതാദളിന്‍റെ യുപി ഘടകം അത്ര...\nന്യൂഡല്‍ഹി: എഐസിസി ജനറല് സെക്രട്ടറി ഉമ്മന്‍ചാണ്ടിയെ ഹൈക്കമാന്‍ഡ് ഡല്‍ഹിയിലേക്ക് വിളിപ്പിച്ചു. തെരഞ്ഞെടുപ്പില് മത്സരിക്കുന്നത് സംബന്ധിച്ച തീരുമാനമെടുക്കാനാണ് ഡല്‍ഹിയിലെത്താന് ഹൈക്കമാന്‍ഡ് നിര്‍ദേശം നല്‍കിയത്. ഇക്കാര്യം ഉന്നയിച്ച് സംസ്ഥാനത്തെ ചില കോണ്‍ഗ്രസ് നേതാക്കള്...\nശശി തരൂരിന്റെ ബന്ധുക്കള് ബിജെപിയില് ചേര്‍ന്നു\nശശി തരൂരിന്റെ ബന്ധുക്കള് ബിജെപിയില് ചേര്‍ന്നു. തരൂരിന്റെ ഉറ്റബന്ധുക്കളടക്കം 10 പേരാണ് ബിജെപിയില് ചേര്‍ന്നത്. ശശി തരൂരിന്റെ അമ്മയുടെ അനിയത്തി ശോഭന, ഭര്‍ത്താവ് ശശികുമാര് എന്നിവരാണ് ബിജെപിയില് ചേര്‍ന്നത്. ബിജെപി...\nയുഡിഎഫിന്റേത് നാലുവോട്ടിന് വേണ്ടിയുള്ള വര്‍ഗീയ പ്രീണനം; വിമര്‍ശനവുമായി മുഖ്യമന്ത്രി\nനാല് വോട്ടിന് വേണ്ടി വര്‍ഗീയതയെ പ്രീണിപ്പിക്കുന്ന നിലപാടാണ് യുഡിഎഫിന്റേതെന്ന് മുഖ്യമന്ത്രി പിണറായി വിജയന്. എസ്ഡിപിഐ നേതാക്കളുമായി ലീഗ് നേതാക്കള് നടത്തിയ രഹസ്യ ചര്‍ച്ചക്കെതിരെ പ്രതികരിക്കവെയാണ് മുഖ്യമന്ത്രിയുടെ പ്രതികരണം. ആര്‍എസ്എസിന് ബദലായി...


കൊട്ടം — Vikaspedia\nസസ്സൂറിയ ലാപ്പ ( Saussurea lappa) എന്ന ശാസ്ത്രീയ നാമത്തിലറിയപ്പെടുന്ന കൊട്ടം ഇംഗ്ലീഷിൽ കാസ്റ്റസ് എന്ന പേരിൽ അറിയപ്പെടുന്നു. കാശ്മീർ ഭാഗങ്ങളിൽ കൂടുതൽ കാണപ്പെടുന്നതു കൊണ്ട് കാശ്മീരജം എന്നും പുഷ്കരമൂലത്തിനോട് സാദൃശ്യമുള്ളതിനാ പുഷ്കര എന്നും പേരുണ്ട്. ഹിന്ദിയിലും മറാഠിയിലും കുഠ് എന്നാണ്. തമിഴിലും മലയാളത്തിലും കൊട്ടം എന്നും അറിയപ്പെടുന്നു. കാശ്മീരിലും മറ്റു ഹിമാലയ പ്രാന്തങ്ങളിലും കാണപ്പെടുന്നു\nഒരു മീറ്റർ മുതൽ2മീറ്റർ വരെ ഉയരത്തിൽ വളരുന്ന ചിരസ്ഥായി ഔഷധിയാണ് കാണ്ഡം വിരലിന്റെ വലിപ്പം വരും. നല്ല കട്ടിയുള്ളതാണ്. ഇലകൾ വലുതു പരന്നതുമാണ്. സീമാന്തം അസമദന്തുരം ( ഇലകളുടെ വശങ്ങളിൽ പൽചക്രങ്ങൾ പോലെ) . പൂങ്കുല മുണ്ഡമഞ്ജരി. പുഷ്പ്ങ്ങൾക്ക് നീലലോഹിത വർണ്ണം. വേര് സുഗന്ധമുള്ളതാണ്. മണ്ണിനടിയിൽ കിടന്നാൽ അനുകൂല സാഹചര്യങ്ങളിൽ മുളക്കും രാസഘടകങ്ങൾ:വേരിൽ തീഷ്ണഗന്ധമുള്ള തൈലം അടങ്ങിയിരിക്കുന്നു. ഗ്ലൂകോസൈഡ്, സസ്സൊറിൻ, ടാനിൻ, എന്നിവയും ഉണ്ട്. costunolide, Isodihydrocostunolide, cynaropicrin എന്നിവ വേർതിരിച്ചെടുത്തിട്ടുണ്ട്.ഔഷധയോഗ്യമായ ഭാഗം വേരാണ്.


ആ വാക്കുകളാണ് എനിക്ക് ആത്മവിശ്വാസം നല്‍കിയത്; മെസിയെക്കുറിച്ച് ബ്രസീല് താരം..!! - FUTURELINE\nനെയ്മര് എന്ന ഫുട്‌ബോളര് സൂപ്പര് താരമായി ഉയരുന്നത് ബാഴ്‌സയിലെത്തിയ ശേഷമാണ്. മെസിക്കും റൊണാള്‍ഡോയ്ക്കും ശേഷം ഫുട്‌ബോള് ആരാധകര് ഏറ്റെടുത്ത താരമാണ് നെയ്മര്. ഏകദേശം നാല് വര്‍ഷത്തോളം ബാഴ്‌സയില് കളിച്ച ശേഷമാണ് മെസിയുടെ നിഴലില് നിന്ന് രക്ഷപ്പെടാന് താരം പിഎസ്ജിയിലേക്ക് ചേക്കേറിയത്. റെക്കോര്‍ഡ് തുകയ്ക്കാണ് പിഎസ്ജി താരത്തെ സ്വന്തമാക്കിയത്. എന്നാല് ബാഴ്‌സയില് തന്നെ തിളങ്ങാന് സഹായിച്ചത് മെസിയുടെ വാക്കുകള് ആയിരുന്നുവെന്ന് നെയ്മര് ഇപ്പോള് വെളിപ്പെടുത്തു.\nഒരു അഭിമുഖത്തിലാണ് നെയ്മര് ഇക്കാര്യം വെളിപ്പെടുത്തിയത്. 2013ല് ബാഴ്‌സയിലെ ആദ്യ മത്സരത്തിന്റെ ആദ്യ പകുതിയില് താരത്തിനു തിളങ്ങാനാവാത്തതു കൊണ്ട് കരച്ചിലിന്റെ വക്കത്തെത്തിയിരുന്നു താരം. മെസി ഇടവേളയില് നെയ്മറുടെ അടുത്തെത്തുകയും സ്വാഭാവികമായ കളി കാഴ്ചവെക്കാന് പറയുകയും ചെയ്തു. ഒരു വലിയ മത്സരം കളിക്കുകയാണെന്ന ധാരണ മാറ്റി വെച്ച് സ്വാഭാവികമായി കളിക്കാന് മെസി ആത്മവിശ്വാസം നല്‍കിയെന്നും നെയ്മര് പറഞ്ഞു.\nമെസി അന്ന് തന്ന വാക്കുകള് തനിക്ക് ആത്മവിശ്വാസം നല്‍കിയെന്നും അതിനു ശേഷം കളിക്കളത്തില് തന്റെ സ്വാഭാവിക ഫുട്‌ബോള് പുറത്തെടുക്കാനാണ് താന് ശ്രമിച്ചിട്ടുള്ളതെന്നും നെയ്മര് പറഞ്ഞു. തങ്ങളുടെ സൗഹൃദം ആരംഭിച്ചത് ആ സംഭാഷണത്തിന് ശേഷമാണെന്നും താരം വെളിപ്പെടുത്തി. ഫ്രഞ്ച് ഭീമന്മാരായ പിഎസ്ജിക്കു വേണ്ടി സീസണില് മികച്ച പ്രകടനം പുറത്തെടുത്ത നെയ്മര് ഇപ്പോള് പരിക്കു മൂലം വിശ്രമത്തിലാണ്. ഒരു മാസത്തിനകം താരം കളത്തിലേക്കു തിരിച്ചു വരുമെന്നാണ് സൂചനകള്.\nPrevious: റൊണാള്‍ഡോയ്ക്ക് അര്‍ജന്റീനയുമായുള്ള ബന്ധം; തുറന്നുപറഞ്ഞ് താരം..!!\nNext: അച്ഛന് കൂട്ടുകാരെ വിളിച്ചുവരുത്തി മകളെ 18 മണിക്കൂര് പീഡനത്തിരയാക്കി; ഒടുവില് സംഭവിച്ചത്….


maldives ex vp arrested | ഇന്ത്യയിലേക്ക് അനധിക്യതമായി കടക്കാന് ശ്രമം, മാലിദ്വീപ് മുന് വൈസ് പ്രസിഡന്റ് അറസ്റ്റില്!! - Malayalam Oneindia\nമാലിദ്വീപില് നിന്ന് വന്നവരുടെ ദുരിതം, നിലവാരമില്ലാത്ത ക്വാറന്റൈന് കേന്ദ്രം, പറയുന്നത് ഇങ്ങനെ\n53 min ago കൊല്ലം ജില്ലയിൽ 472 പേര്‍ക്ക് കൂടി കൊവിഡ് സ്ഥിരീകരിച്ചു, 6070 പേര്‍ക്ക് കൂടി വാക്സിന് നല്‍കി\nmaldives president india tuticorin police arrest മാലിദ്വീപ് പ്രസിഡന്റ് ഇന്ത്യ തൂത്തുക്കുടി പോലീസ് അറസ്റ്റ്\nതൂത്തുക്കുടി: മാലിദ്വീപ് മുന് വൈസ് പ്രസിഡന്റ് അഹമ്മദ് അദീപ് അബ്ദുള് ഗഫൂര് അറസ്റ്റില്. അനധികൃതമായി ഇന്ത്യയിലേക്ക് കടക്കാന് ശ്രമിക്കവേയാണ് ഇയാള് അറസ്റ്റിലായത്. ചെറിയൊരു കപ്പലിലാണ് ഇയാള് ഇന്ത്യയിലേക്ക് കടക്കാന് ശ്രമിച്ചത്. തമിഴ്‌നാട്ടിലെ തൂത്തുക്കുടിയില് വെച്ചാണ് അറസ്റ്റ് നടന്നത്. കപ്പലില് ഒരു ജീവനക്കാരനായി വേഷം മാറിയാണ് അദീപ് ഇന്ത്യയിലേക്ക് കടക്കാന് ശ്രമിച്ചത്. എന്നാല് ഇന്ത്യന് പോലീസിന്റെ സ്‌പെഷ്യല് ഓപ്പറേഷനില് ഇയാള് കുടുങ്ങുകയായിരുന്നു.\nഅതേസമയം അദീപിന്റെ അറസ്റ്റ് ഇതുവരെ മാലിദ്വീപ് സ്ഥിരീകരിച്ചിട്ടില്ല. അദീപിനെതിരെ മാലിദ്വീപില് ഉണ്ടായിരുന്ന നിരധി കേസുകള് നേരത്തെ കോടതി റദ്ദാക്കിയിരുന്നു. അദ്ദേഹത്തെ സ്വതന്ത്രനാക്കാനും കോടതി നിര്‍ദേശിച്ചിരുന്നു. ഇതിന് പിന്നാലെയാണ് ഇയാള് ഇന്ത്യയിലേക്ക് കടക്കാന് ശ്രമിച്ചത്. മാലിദ്വീപ് ഇമിഗ്രേഷന് വിഭാഗത്തിന്റെ കൈവശമായിരുന്നു ഇയാളുടെ പാസ്‌പോര്‍ട്ട്. അതുകൊണ്ട് മറ്റ് മാര്‍ഗങ്ങള് വഴി ഇന്ത്യയിലെത്താന് സാധിക്കാതെ പോയത്. അന്വേഷണങ്ങളുടെ ഭാഗമായിട്ടാണ് പാസ്‌പോര്‍ട്ട് പിടിച്ചെടുത്തത്.\nകഴിഞ്ഞ ദിവസം ഉച്ചയോടെ അദീപിനെ കാണാനില്ലെന്ന അഭ്യൂഹങ്ങള് ശക്തമായിരുന്നു. അഴിമതി വിരുദ്ധ കമ്മീഷന്റെ യോഗത്തില് അദ്ദേഹം പങ്കെടുക്കുകയും ചെയ്തിരുന്നില്ല. അന്വേഷണവുമായി ബന്ധപ്പെട്ട് കമ്മീഷന് മുന്നില് ഹാജരായി അദ്ദേഹം മൊഴി നല്‍കേണ്ടതായിരുന്നു. എന്നാല് അദ്ദേഹം ഹാജരായിരുന്നില്ല. നേരത്തെ ഭാര്യയുടെ ചികിത്സയുമായി ബന്ധപ്പെട്ട് അദീപ് ഇന്ത്യയിലെത്തിയിരുന്നു. ആറുമാസത്തിന് ശേഷം ഇന്ത്യയിലേക്ക് തിരിച്ചുവരാന് നിര്‍ദേശവുമുണ്ടായിരുന്നു.\nഅദീപിനെതിരെ നിരവധി ആരോപണങ്ങളുണ്ട്. രാജ്യത്ത് സാമ്പത്തിക തട്ടിപ്പ് നടത്തി എന്നായിരുന്നു പ്രധാന ആരോപണം. എന്നാല് ഇതുവരെ ഈ കേസുമായി ബന്ധപ്പെട്ട് ഫണ്ടുകള് തിരിച്ചുപിടിച്ചിട്ടില്ല. മുന് പ്രസിഡന്റ് അബ്ദുള്ള യമീന് അബ്ദുള് ഗയ്യൂമിന് വേണ്ടി സാമ്പത്തിക തട്ടിപ്പ് നടത്തിയെന്ന ആരോപണവും അദീപിനെതിരെയുണ്ട്. ഇതിന്റെ വിചാരണ നടന്നുകൊണ്ടിരിക്കുകയാണ്. യമീനിനെതിരെ അദീപ് സാക്ഷി പറയാനിരിക്കുകയാണ്.\nmaldives ex vp arrested


കൊവിഡ് 19; രോഗം മൂർച്ഛിച്ചാല് കമഴ്ത്തിക്കിടത്തുന്നത് ഗുണകരമോ? ഡോക്ടര് അനുഭവം പറയുന്നു... | Why positioning Covid 19 patients on their stomachs can save lives\nകൊവിഡ് 19; രോഗം മൂർച്ഛിച്ചാല് കമഴ്ത്തിക്കിടത്തുന്നത് ഗുണകരമോ? ഡോക്ടര് അനുഭവം പറയുന്നു...\nThiruvananthapuram, First Published Apr 15, 2020, 2:57 PM IST\nന്യൂയോർക്ക് സിറ്റിയിലെ നോർത്ത് വെൽ ഹെൽത്ത് തീവ്രപരിചരണ വിഭാഗം ഡയറക്ടർ ഡോ. മംഗള നരസിംഹയുടെ അനുഭവത്തില് രോഗം മൂർച്ഛിച്ചവരെ കമഴ്ത്തിക്കിടത്തുന്നത് ഗുണകരമാണ്.\nകൊവിഡ് 19 രോഗം മൂർച്ഛിച്ചാല് കമഴ്ത്തിക്കിടത്തുന്നത് ഗുണകരമോ? ന്യൂയോർക്ക് സിറ്റിയിലെ നോർത്ത് വെൽ ഹെൽത്ത് തീവ്രപരിചരണ വിഭാഗം ഡയറക്ടർ ഡോ. മംഗള നരസിംഹയുടെ അനുഭവത്തില് രോഗം മൂർച്ഛിച്ചവരെ കമഴ്ത്തിക്കിടത്തുന്നത് ഗുണകരമാണ്. സിഎന്‍എന് ആണ് അദ്ദേഹത്തിന്‍റെ ഈ അനുഭവം റിപ്പോര്‍ട്ട് ചെയ്തത്.\nഅദ്ദേഹത്തിന്‍റെ വാക്കുകള് ഇങ്ങനെ: 'കഴിഞ്ഞ ശനിയാഴ്ച്ചയാണ് ആശുപത്രിയിൽ നിന്നും അടിയന്തിര സന്ദേശം വന്നത്. 40 കഴിഞ്ഞ കൊവിഡ് ബാധിതന്റെ ആരോഗ്യസ്ഥിതി വഷളായെന്നും എത്രയും വേഗം ആശുപത്രിയിൽ എത്തിക്കണമെന്നുമായിരുന്നു സന്ദേശം. രോഗിയെ കമഴ്ത്തിക്കിടത്തി നിരീക്ഷിക്കാൻ നിർദേശിച്ച് ആശുപത്രിയിലേക്ക് പുറപ്പെടാൻ തയ്യാറായി. എന്നാൽ തനിക്ക് രോഗിയുടെ അടുത്ത് ഓടിയെത്തേണ്ടി വന്നില്ല. കമഴ്ത്തിക്കിടത്തിയതോടെ രോഗിയുടെ ആരോഗ്യനില മെച്ചപ്പെട്ടെന്ന് ആശുപത്രിയിൽ നിന്ന് സന്ദേശം ലഭിച്ചു'- ഡോ. നരസിംഹ പറയുന്നു.\nകൊവിഡ് മൂർച്ഛിച്ച രോഗിയെ കമഴ്ത്തിക്കിടത്തുന്നത് ഗുണകരമാകുമെന്നാണ് അമേരിക്കയിലെ പല ആരോഗ്യപ്രവർത്തകരും സാക്ഷ്യപ്പെടുത്തുന്നു എന്നും സിഎന്‍എന് റിപ്പോര്‍ട്ട് ചെയ്യുന്നു. വയർ അമർന്ന് കമഴ്ന്നുള്ള കിടപ്പിനെ പ്രോൺ പൊസിഷനിങ് എന്നാണ് ഡോക്ടർമാർ വിശേഷിപ്പിക്കുന്നത്. ഇങ്ങനെ കിടത്തുന്നതിലൂടെ ശ്വാസകോശത്തിൽ ലഭിക്കുന്ന ഓക്സിജന്റെ അളവ് കൂടുന്നു.\nഗുരുതരമായ ശ്വാസകോശ രോഗമുള്ളവരെ കമഴ്ത്തിക്കിടത്തുന്നത് ജീവൻ നിലനിർത്താൻ സഹായിക്കുമെന്ന് ന്യൂ ഇംഗ്ലണ്ട് ജേണല് ഓഫ് മെഡിസിനില് വന്ന പഠനത്തിലും പറയുന്നു. കമഴ്ത്തിക്കിടത്തുന്നതിലൂടെ രോഗിയുടെ ശ്വാസകോശത്തിലേക്ക് കൂടുതൽ ഓക്സിജൻ എത്തും. ഓക്സിജൻ സാച്ചുറേഷൻ നിരക്ക് 85 ശതമാനത്തിൽ നിന്നും 98 ശതമാനം വരെ വർധിക്കുമെന്നാണ് പഠനങ്ങളും പറയുന്നത്.\nLast Updated Apr 15, 2020, 3:08 PM IST


നെല്ലിന് വളപ്രയോഗവും സസ്യസംരക്ഷണവും : Deepika.com Karshakan News | deepika karshakan\nമേയ് മാസം പൊടിവിത നടത്തിയ പാടങ്ങളില് ഈ മാസം അവസാനത്തോടെ രണ്ടാം മേല്‍വളം നല്‍കുക. കഴിഞ്ഞ മാസം നട്ട പാടങ്ങളില് ചിനപ്പു പൊട്ടുന്ന അവസരത്തില് ആദ്യ മേല്‍വളപ്രയോഗം. വളത്തിന്റെ അളവ് പട്ടികയില് നല്‍കിയിട്ടുണ്ട്. വളം നല്‍കുന്നതിന് ഒരു ദിവസം മുമ്പ് പാടത്തു നിന്നു വെള്ളം വാര്‍ത്തു കളയണം. വളം വിതറിയ ശേഷം കുറഞ്ഞത് 12 മണിക്കൂര് കഴിഞ്ഞു പാടത്ത് വെള്ളം കയറ്റാം. വെള്ളക്കെട്ടുള്ള പാടങ്ങളില് യൂറിയ ലായനിയാക്കി ഇലകളില് തളിച്ചുകൊടുക്കാം. ഇതിനായി 10 ലിറ്റര് വെള്ളത്തില് അര കിലോഗ്രാം പുതിയ യൂറിയ കൊണ്ട് തയാറാക്കിയ ലായനി തളിക്കണം. അതുപോലെ പോളരോഗം സ്ഥിരമായി കാണുന്ന സ്ഥലങ്ങളില് ആകെ നിര്‍ദേശിച്ചിട്ടുള്ളതിന്റെ പകുതി കൂടി പൊട്ടാഷ് ചേര്‍ത്തു കൊടുക്കണം. വളപ്രയോഗത്തിനു മുമ്പ് കളയെടുപ്പു നടത്തിയിരിക്കണം.\nകീടരോഗങ്ങള്‍ക്കെതിരേ സംയോജിത നിയന്ത്രണ മാര്‍ഗങ്ങള് അവലംബിക്കണം. നട്ട പാടങ്ങളില് പ്രത്യേകിച്ച് വൈകി നട്ട പാടങ്ങളില് ഗാളീച്ചയുടെ ഉപദ്രവം കാണാം. ഞാറ്റടി മുതല് കതിര്‍വരെയുള്ള ഏതു പ്രായത്തിലും ആക്രമണമുണ്ടാകാം. ഞാറിന്റെ പ്രായത്തില് കീടബാധയുണ്ടായാല് ചെടിയുടെ ചുവടുഭാഗം വീര്‍ത്തിരിക്കുന്നതായും കൂടുതല് ചിനപ്പു പൊട്ടുന്നതായും കാണാം. അതു കഴിഞ്ഞാല് നാമ്പിലയ്ക്കു പകരം വെള്ളക്കൂമ്പ് അല്ലെങ്കില് തിരിയുടെ ആകൃതിയില് പൊള്ളയായ കുഴലുകള് കാണും. വയലില് വിളക്കുകെണി സ്ഥാപിക്കുന്നത് ഗാളീച്ചയെ ഒരുപരിധിവരെ ആകര്‍ഷിച്ച് നശിപ്പിക്കും. ഓലചുരുട്ടി, തണ്ടുതുരപ്പന്, ശലഭങ്ങള്, മുഞ്ഞ, ചാഴി എന്നിവയേയും ഇവ ആകര്‍ഷിച്ചു നശിപ്പിക്കും. കുഴല്‍പുഴുവിന്റെ ആക്രമണം കാണുന്നെങ്കില് വെള്ളം വാര്‍ത്തു കളയണം. വെള്ളം കയറ്റുന്ന തൂമ്പില് അറക്കപ്പൊടിയില് മണ്ണെണ്ണചേര്‍ത്ത് വയ്ക്കുന്നതും ഇതിനെ നിയന്ത്രിക്കാന് സഹായിക്കും.\nതണ്ടുതുരപ്പനും ഓലചുരുട്ടിക്കുമെതിരേ ട്രൈക്കോകാര്‍ഡുകള് ഫലപ്രദമാണ്. ഒന്നോ രണ്ടോ ആഴ്ച ഇടവേളയില് ഏക്കറൊന്നിന് രണ്ടു സിസി എന്ന തോതില് കാര്‍ഡു വയ്ക്കുക.\nചിനപ്പു പൊട്ടുന്നതു മുതല് അടിക്കണ പരുവം വരെ പോളരോഗത്തിനും സാധ്യതയുണ്ട്. ഇതിനെതിരേ 20 ഗ്രാം സ്യൂഡോമോണസ് ഒരു ലിറ്റര് വെള്ളത്തില് കലക്കി തളിച്ചു കൊടുക്കാം.\nപൊക്കാളിപ്പാടങ്ങളില് രണ്ടാം വാരത്തോടെ പറിച്ചു നടീല് നടത്തണം. പറിച്ചു നടുന്നതിനു മുമ്പായി ഏക്കറിന് 200 കി.ഗ്രാം കുമ്മായം ചേര്‍ക്കണം. വിതകഴിഞ്ഞ കുട്ടനാടന് പാടങ്ങളില് നെല്ലിന് 14-22 ദിവസം പ്രായമാകുന്നതുവരെ കളനിയന്ത്രണം നിര്‍ബന്ധം. കളനാശിനി പ്രയോഗിക്കുന്ന പാടങ്ങളില് കളയുടെ ഇനമനുസരിച്ച് വിദഗ്ധരുടെ ശിപാര്‍ശയോടെ മാത്രമേ കള നശീകരണം നടത്താവൂ. ജൂണ് അവസാനം വിതകഴിഞ്ഞ പാടങ്ങളില് 10-15 ദിവസത്തിനുശേഷം അടിവളവും ജൂണ് ആദ്യവാരം വിതകഴിഞ്ഞ പാടങ്ങളില് 30-35 ദിവസത്തിനുശേഷം മേല്‍വളവും പ്രയോഗിക്കണം.\nകഴിഞ്ഞ മാസം വളം ചേര്‍ത്തില്ലെങ്കില് ഈ മാസം വളപ്രയോഗം നടത്തണം. മഴയെ ആശ്രയിച്ച് ശരാശരി നല്ല പരിചരണം നടത്തുന്ന തോട്ടങ്ങളില് യൂറിയ, സൂപ്പര് ഫോസ്‌ഫേറ്റ്, മ്യൂറിയേറ്റ് ഓഫ് പൊട്ടാഷ് എന്നിവ യഥാക്രമം 250-350 ഗ്രാം, 350-600 ഗ്രാം, 400-650 ഗ്രാം വീതവും ജലസേചിത കൃഷിയുള്ള തോട്ടങ്ങളില് ഇവ യഥാക്രമം 200-270 ഗ്രാം, 275-500 ഗ്രാം, 275-500 ഗ്രാമും നല്‍കണം. കൂമ്പുചീയല്, ചെന്നീരൊലിപ്പ് രോഗങ്ങള്‍ക്കെതിരേ ജാഗ്രത പാലിക്കണം. കൂമ്പുചീയല് രോഗം വരാന് സാധ്യതയുള്ള പ്രദേശങ്ങളില് മഴക്കാലാരംഭത്തില് തന്നെ അന്തര്‍വ്യാപനശേഷിയുള്ള പൊട്ടാസ്യം ഫോസ്ഫണേറ്റ് (അക്കോമിന്-40) എന്ന കുമിള്‍നാശിനി എല്ലാ തെങ്ങുകളിലും പ്രയോഗിക്കുകയാണെങ്കില് ഈ രോഗത്തെ വളരെ ഫലപ്രദമായി നിയന്ത്രിക്കാം. ഇതിനായി തെങ്ങൊന്നിന് 1.5 മില്ലിലിറ്റര് അക്കോമിന്, 300 മില്ലിലിറ്റര് വെള്ളത്തില് ചേര്‍ത്ത് നാമ്പോലയുടെ തൊട്ടടുത്ത ഓലക്കവിളുകളില് മഴയില്ലാത്ത ദിവസങ്ങളില് ഒഴിക്കണം. മേയ്, ജൂണ് മാസത്തില് ആരംഭിച്ച് നവംബര് മാസം വരെ രണ്ടു മാസത്തിലൊരിക്കല് ഈ മരുന്നു പ്രയോഗം നടത്തണം. കൂടുതല് വിവരങ്ങള്‍ക്ക് കേന്ദ്ര തോട്ടവിള ഗവേഷണ കേന്ദ്രവുമായി 04994 232893 എന്ന ഫോണ് നമ്പറില് ബന്ധപ്പെടുക. കൂമ്പുചീയല് രോഗം വന്നു കഴിഞ്ഞാല് കേടു വന്ന ഭാഗം ചെത്തി മാറ്റി ബോര്‍ഡോ കുഴമ്പ് തേച്ച് പുതിയ കൂമ്പ് വരുന്നതുവരെ മഴ കൊള്ളാതെ സംരക്ഷിക്കണം. ചെന്നീരൊലിപ്പുള്ള തെങ്ങുകളില് തടിയില് നിന്നും ചെറുതായി കടുത്ത തവിട്ടു നിറത്തിലുള്ള ദ്രാവകം ഒലിച്ചിറങ്ങുന്നതായി കാണാം. ഇങ്ങനെ കാണുന്ന തെങ്ങുകളില് കറ ഒലിക്കുന്ന ഭാഗം മൂര്‍ച്ചയുള്ള ഉളിയോ കത്തിയോ കൊണ്ട് ചെത്തി മാറ്റിയശേഷം ബോര്‍ഡോ കുഴമ്പോ, അഞ്ചു മില്ലിലിറ്റര് കാലിക്‌സിന് 100 മില്ലിലിറ്റര് വെള്ളത്തില് കലര്‍ത്തിയോ തേയ്ക്കുക. രണ്ടുദിവസത്തിനുശേഷം കോള് ടാര് പുരട്ടുക.\nവേരുപിടിപ്പിച്ച കുരുമുളക് വള്ളികള് നടുന്നതു തുടരാം. കഴിഞ്ഞ മാസം നട്ടു വളര്‍ന്നുവരുന്ന വള്ളികള് താങ്ങുകാലിനോടു ചേര്‍ത്തു കെട്ടുകയും പടര്‍ത്തുകയും വേണം. കുരുമുളകു തോട്ടങ്ങളില് വെള്ളം കെട്ടി നില്‍ക്കാന് അനുവദിക്കരുത്. നിലവിലുള്ള കൊടികള്‍ക്ക് രാസവളപ്രയോഗം തുടരാം. പൊള്ളുവണ്ടിനെതിരേ വേപ്പെണ്ണ- വെളുത്തുള്ളി മിശ്രിതം തളിക്കണം. അതുപോലെ പൊള്ളു രോഗത്തിനെതിരേ ഒരുശതമാനം ബോര്‍ഡോ മിശ്രിതമോ രണ്ടുശതമാനം സ്യൂഡോമോണസോ തളിക്കുക. തണല് ക്രമീകരണവും നടത്തണം. ദ്രുതവാട്ടം നിയന്ത്രിക്കുന്നതിനുള്ള സസ്യസംരക്ഷണമുറകള് തുടരാം. മഴയില്ലാത്തപ്പോള് ഒരു ശതമാനം ബോര്‍ഡോമിശ്രിതം തളിച്ചു കൊടുക്കണം. ഗുരുതരമായ രോഗബാധയുള്ള സ്ഥലങ്ങളില് വള്ളികളുടെ ചുവട്ടില് ഒരു ശതമാനം വീര്യമുള്ള ബോര്‍ഡോ മിശ്രിതം ഒഴിച്ചു കൊടുക്കണം.\nമഴക്കാലവിളയായി നട്ട് ഒരു മാസം കഴിഞ്ഞ നേന്ത്രന് 65 ഗ്രാം യൂറിയ, 250 ഗ്രാം റോക്ക് ഫോസ്‌ഫേറ്റ്, 100 ഗ്രാം പൊട്ടാഷ്, രണ്ടു മാസം കഴിഞ്ഞവയ്ക്ക് 65 ഗ്രാം യൂറിയയും, 100 ഗ്രാം പൊട്ടാഷും നല്‍കുക. നട്ട് രണ്ടു മാസമായ പാളയന്‍കോടന് ചുവടൊന്നിന് 110, 500,335 ഗ്രാം വീതം യൂറിയ, റോക്ക് ഫോസ്‌ഫേറ്റ്, മ്യൂറിയേറ്റ് ഓഫ് പൊട്ടാഷ് എന്നിവ ചേര്‍ക്കാം. നീര്‍വാര്‍ച്ച ഉറപ്പാക്കണം. കളകള് ചെത്തി ചുവട്ടില്‍കൂടി മണ്ണിട്ടു മൂടണം. ഇല കരിച്ചില് കാണുന്നുണ്ടെങ്കില് ഒരു ശതമാനം വീര്യമുള്ള ബോര്‍ഡോ മിശ്രിതം തളിക്കണം. തണ്ടുതുരപ്പന് പുഴുവിന്റെ ആക്രമണം ശ്രദ്ധിക്കുക.\nവളപ്രയോഗം, കളയെടുപ്പ്, നീര്‍വാര്‍ച്ചയ്ക്കുള്ള ക്രമീകരണം, വാരം പിടിപ്പിക്കല്, പുതയിടല് മുതലായവ ചെയ്യണം. അവസാനത്തെ വളപ്രയോഗം നടത്താനും സമയമായി. ഇഞ്ചിക്ക് സെന്റൊന്നിന് നട്ട് 90 ദിവസം കഴിഞ്ഞ് 350 ഗ്രാം യൂറിയയും 200 ഗ്രാം പൊട്ടാഷും മഞ്ഞളിന് 250 ഗ്രാം യൂറിയയും 500 ഗ്രാം പൊട്ടാഷും നല്‍കണം. ഇഞ്ചിയുടെ മൂടുചീയല് രോഗവും മഞ്ഞളിന്റെ കടചീയല് രോഗവും തടയാന് ഒരു ശതമാനം വീര്യമുള്ള ബോര്‍ഡോമിശ്രിതം തളിക്കണം.\nഒന്നാം തവാരണയില് നിന്ന് ഏലത്തൈകള് രണ്ടാം തവാരണയിലേക്കു പറിച്ചു നടാം. രണ്ടാം തവാരണയിലെ നഷ്ടപ്പെട്ട തൈകള്‍ക്കു പകരം പുതിയ തൈകള് വയ്ക്കണം. കളയെടുക്കലും പുതയിടലും നടത്തണം. മൂടുചീയല്, അഴുകല് രോഗങ്ങള് കാണുന്ന തോട്ടങ്ങളില് ഒരു ശതമാനം വീര്യമുള്ള ബോര്‍ഡോമിശ്രിതം തളിക്കണം.\nവളപ്രയോഗം തുടരാം. തോട്ടങ്ങളില് നീര്‍വാര്‍ച്ചയും കളനിയന്ത്രണവും ഉറപ്പുവരുത്തുക. കുമിള്‍രോഗം കണ്ടാല് ബോര്‍ഡോ മിശ്രിതം ഉപയോഗിക്കുക.\nകഴിഞ്ഞ മാസം നട്ട ഒട്ടു തൈകളുടെ ഒട്ടിച്ച ഭാഗത്തിനു താഴെ മുളയ്ക്കുന്ന ചിനപ്പുകള് നീക്കം ചെയ്യണം. ചില്ലയുണക്കം കാണുന്ന മാവുകളുടെ കേടുവന്ന ഭാഗത്തിനു താഴെവച്ച് മുറിച്ച്, മുറിപ്പാടില് ബോര്‍ഡോ കുഴമ്പ് തേക്കുക.\nകളയെടുക്കല് തുടരുക. ഇലകളില് അഴുകല് രോഗം കണ്ടാല് ബോര്‍ഡോ മിശ്രിതം തളിക്കുക. കൃഷി സംബന്ധിച്ച് സംശയങ്ങള്‍ക്ക് വാഴക്കുളം പൈനാപ്പിള് ഗവേഷണ കേന്ദ്രവുമായി ബന്ധപ്പെടുക. ഫോണ്-0485 2260832.\nഒട്ടുതൈകളുടെ ഒട്ടു ഭാഗത്തിനു താഴെനിന്നു മുളച്ചുവരുന്ന ചിനപ്പുകള് മുറിച്ചു കളയുക. ചില്ലുണക്കം കണ്ടാല് കൊമ്പില് നിറവ്യത്യാസം വന്നതിന് തൊട്ടു താഴെവച്ച് മുറിക്കുക.\nരണ്ടു മാസം പ്രായമായ മരച്ചീനിക്ക് കളകള് നീക്കി വളം ചേര്‍ത്ത് മണ്ണ് കൂനകളില് കൂട്ടാം. സെന്റിന് 220 ഗ്രാം യൂറിയയും 170 ഗ്രാം പൊട്ടാഷും ചേര്‍ക്കണം. ചേനയ്ക്ക് നട്ട് 65 ദിവസമാകുമ്പോള് കളകള് നീക്കി സെന്റൊന്നിന് 350 ഗ്രാം യൂറിയയും 340 ഗ്രാം പൊട്ടാഷും ചേര്‍ത്തുകൊടുക്കുക. മേയില് നട്ട കാച്ചിലിനും ഇപ്രകാരം വളം ചേര്‍ക്കുക. ചേമ്പിന് 350 ഗ്രാം യൂറിയയും 340 ഗ്രാം പൊട്ടാഷും ചേര്‍ക്കുക.\nകൃഷി ഓഫീസര്, കൃഷി ഡയറക്ടറേറ്റ്, തിരുവനന്തപുരം.


ഇതിലും വലിയ അംഗീകാരം ലഭിക്കാനില്ല; ലക്ഷ്മി അമ്മൂമ്മയുടെ ചിത്രങ്ങള് പങ്കുവെച്ച് മഞ്ജു വാര്യര് - metromatinee.com Lifestyle Entertainment & Sports\nമലയാളത്തിന്റെ ലേഡി സൂപ്പര്‍സ്റ്റാര് മഞ്ജു വാര്യര്‍ക്ക് ആരാധകര് നിരവധിയാണ്. ഇടയ്ക്ക് വെച്ച് ഒരു ഇടവേള എടുത്തു എങ്കിലും പിന്നീടുള്ള തിരിച്ചു വരവിന് ഗംഭീര സ്വീകരണമാണ് ലഭിച്ചത്. പിന്നീട് കൈ നിറയെ വ്യത്യസ്ത ചിത്രങ്ങളായിരുന്നു താരത്തിന്.\nതമിഴിലും അഭിനയയിച്ചു കഴിഞ്ഞു. ഇപ്പോഴിതാ ബോളിവുഡിലും അരങ്ങേറ്റം കുറിക്കാന് പോകുകയാണ് താരം. മഞ്ജുവിന്റെ ചിത്രങ്ങളും വീഡിയോകളുമെല്ലാം എപ്പോഴും ആരാധകര് കൗതുകത്തോടെയാണ് ഏറ്റെടുക്കുന്നത്.\nചതുര്‍മുഖം എന്ന ചിത്രത്തിന്റെ പ്രമോഷനെത്തിയപ്പോള് എടുത്ത ചിത്രങ്ങള് വൈറലായിരുന്നു. വെളുത്ത ഷര്‍ട്ടും, കറുത്ത സ്‌കേര്‍ട്ടുമിട്ട് വമ്പന് മേക്കോവറിലാണ് മഞ്ജു വാര്യര് ആരാധകര്‍ക്ക് മുമ്പില് എത്തിയത്.\nഇപ്പോളിതാ ലക്ഷ്മി എന്ന അമ്മൂമ്മയും അതേ ലുക്കില് ചിത്രങ്ങള് പങ്കുവെച്ചിരിക്കുകയാണ്. മഞ്ജു വാര്യര് തന്റെ ഫേസ്ബുക്ക് പേജില് ലക്ഷ്മി അമ്മൂമ്മയുടെ ചിത്രം പോസ്റ്റ് ചെയ്തിട്ടുണ്ട്. തനിക്ക് ഇതിലും വലിയ അംഗീകാരം ലഭിക്കാനില്ലെന്നാണ് താരം ചിത്രത്തിന് നല്‍കിയ ക്യാപ്ക്ഷന്.\nനിരവധി പേരാണ് അമ്മൂമ്മയ്ക്കും മഞ്ജുവിനും ആശംസകളുമായി പോസ്റ്റിനു താഴെ എത്തിയിരിക്കുന്നത്. അതേസമയം മഞ്ജുവിന്റെ ചതപര്‍മുഖം കഴിഞ്ഞ ദിവസമാണ് തിയേറ്ററുകളില് നിന്ന് പിന്‍വലിച്ചത്. കോവിഡ് കൂടി വരുന്ന സാഹചര്യത്തിലാണ് ചിത്രം പിന്‍വലിച്ചത്.\nമുഖ്യമന്ത്രിയുടെ ദുരിതാശ്വാസനിധിയിലേക്ക് സംഭാവന നല്‍കിയ ആഷിഖ് അബുവിനെ പൊങ്കാലയിട്ട് സോഷ്യല് മീഡിയ\nഏകദേശം മൂന്ന് മണിക്കൂറുകള് എടുത്തു; എന്റെ നിലവിളി കേട്ട് മാളിലുള്ളവരൊക്കെ ഓടിയെത്തി


idaneram: കാന്‍ഷി റാം\n1934-മാര്‍ച്ച് 15ന് പഞ്ചാബ് സംസ്ഥാനത്ത് സിക്ക് മതത്തിലേയ്ക്ക് പരിവര്‍ത്തനം ചെയ്ത ചമാര് സമുദായത്തില് (രാം ദാസിയ, എസ്.സി.) ജനിച്ചു.\nദലിതരുടെ രാഷ്ട്രീയ അധികാരം സ്വപ്നമായി കൊണ്ടുനടന്ന കാന്‍ഷിറാം രാജ്യരക്ഷാ വകുപ്പിലെ സയന്റിസ്റ്റ് ജോലി രാജിവച്ച് രാഷ്ട്രീയ പ്രവര്‍ത്തനം തുടങ്ങി. ദലിത്-ശോഷിത് സമാജ് സംഘര്‍ഷ സമിതി (ഡി.എസ്.4) എന്ന സംഘടന രൂപീകരിച്ചുകൊണ്ട് അദ്ദേഹം ദലിത് ശാക്തീകരണം നടത്തി.\nബാംസെഫ് രൂപീകരിച്ചുകൊണ്ട് ദലിത്-പിന്നോക്ക മത ന്യൂനപക്ഷ ഉദ്യോഗസ്ഥരെ സംഘടിപ്പിച്ചു.\nഡി.എസ്.4 ന്റെ സംഘ ശക്തിയും ബാംസെഫിന്റെ സമ്പത്തു ശക്തിയും, ബുദ്ധി ശക്തിയും കൂട്ടിയിണക്കികൊണ്ട് 1984-ഏപ്രില് 14-ന് അംബേദ്കര് ജയന്തി ദിനത്തില് ഡല്‍ഹിയിലെ റെഡ്‌ഫോര്‍ട്ട് മൈതാനിയില് വച്ച് കാന്‍ഷിറാം ബി.എസ്.പി. (ബഹുജന് സമാജ് പാര്‍ട്ടി) ക്ക് രൂപം നല്കി.\nഇന്‍ഡ്യയിലെ 85% ജനങ്ങളും ബഹുജന് സമാജാണ്. (ദലിത് പിന്നോക്ക മത ന്യൂനപക്ഷം വിഭാഗം). അവരെ ഭരിക്കുന്നത് 15% മാത്രമുള്ള സവര്‍ണ്ണ ഭാഗമാണ്. എന്നതിനാല് നാള്‍വരെയുള്ള ''വോട്ടുഹമാരാ രാജ് തുമാരാ'' എന്ന സ്ഥിതി (വോട്ട് ഞങ്ങളുടേത് ഭരണം നിങ്ങളുടേത്) സമ്മതിക്കില്ലാ എന്ന് അദ്ദേഹം അസന്നിദ്ധമായി പ്രഖ്യാപിച്ചു.\nമൃഗീയ ഭൂരിപക്ഷത്തിലൂടെ ഭരണത്തിലേറിയ സവര്‍ണ്ണ ഭരണകൂട സംവിധാനങ്ങളെ കടകുഴക്കിക്കൊണ്ട് ഏക കക്ഷി ഭരണം ഇന്‍ഡ്യയില് അവസാനിച്ച് കൂട്ട് മന്ത്രിസഭകള് നിലവില് വരാന് തുടങ്ങിയത് ബി.എസ്.പിയുടെ ഉദയത്തിന് ശേഷമാണ്.\nഭരണകൂടം ദുര്‍ബലമായാല് മാത്രമേ ദുര്‍ബല ജനതയുടെ മേലുള്ള കുതിര കയറ്റം കുറയുകയൊള്ളു എന്നതിനാല് സവര്‍ണ്ണരുടെ ദുര്‍ബല സര്‍ക്കാര് ഇനി ഇന്‍ഡ്യ ഭരിച്ചാല് മതിയെന്ന് അദ്ദേഹം തീരുമാനിച്ചു.\nഇന്‍ഡ്യന് രാഷ്ട്രീയത്തിലെ സൂത്രവാക്യങ്ങള് മാറ്റിമറിച്ച പ്രതിഭാധനനാണ് അദ്ദേഹം. ഏറ്റവും വലിയ സംസ്ഥാനമായ ഉത്തര്‍പ്രദേശില് അധികാരം പിടിച്ചുകൊണ്ട് അടുത്ത ലക്ഷ്യം ഡല്‍ഹിയാണെന്ന് പ്രഖ്യാപിക്കുകയും ചെയ്തു.\nകാന്‍ഷിറാം ഇന്‍ഡ്യയിലെ ദലിതരുടെ മിശിഹാ തന്നെയാണ്.\nഇന്‍ഡ്യയിലെ ദലിതരുടെ മിശിഹയായ കാന്‍ഷിറാമിന് ചരണാസ്വാസ്ഥ്യത്തിന്റെ പ്രണാമം.\nLabels: കാന്‍ഷി റാം, ചരണാസ്വാസ്ഥ്യം, dalitpedia/ദലിതാളുകള്


crime branch എന്‍ഫോഴ്‌സ്‌മെന്റ് കൃത്രിമ തെളിവുണ്ടാക്കി; ഗുരുതര ആരോപണവുമായി ക്രൈംബ്രാഞ്ച്\nഎന്‍ഫോഴ്‌സ്‌മെന്റ് കൃത്രിമ തെളിവുണ്ടാക്കി; ഗുരുതര ആരോപണവുമായി ക്രൈംബ്രാഞ്ച്\nഎന്‍ഫോഴ്‌സ്‌മെന്റ് ഡയറക്ടറേറ്റ് സ്വര്‍ണക്കടത്ത് കേസില് കൃത്രിമ തെളിവുണ്ടാക്കിയെന്ന ഗുരുതര ആരോപണവുമായി ക്രൈംബ്രാഞ്ച്. ഇ ഡിക്ക് എതിരായ സന്ദീപ് നായരുടെ മൊഴി കോടതിയില് ക്രൈംബ്രാഞ്ച് സമര്‍പിച്ചു. മുഖ്യമന്ത്രി പിണറായി വിജയന് എതിരെ മൊഴി നല്‍കാന് ഇ ഡി ഭീഷണിപ്പെടുത്തിയെന്നും റിപ്പോര്‍ട്ട്.\nസ്പീക്കര് പി ശ്രീരാമകൃഷ്ണന്, മന്ത്രി കെ ടി ജലീല്, ബിനീഷ് കോടിയേരി എന്നിവര്‍ക്ക് എതിരെ മൊഴി നല്‍കാന് നിര്‍ബന്ധിച്ചു. ക്രൈംബ്രാഞ്ച് സമര്‍പ്പിച്ച റിപ്പോര്‍ട്ടിന്റെ പകര്‍പ്പ് ട്വന്റിഫോറിന് ലഭിച്ചു. തന്നെ മാനസികമായി പീഡിപ്പിച്ചുവെന്നും സന്ദീപ് നായര് ക്രെെംബ്രാഞ്ചിനോട് പറഞ്ഞെന്നും റിപ്പോര്‍ട്ട്.\nRead Also: കസ്റ്റംസിന്റെ വാദം തള്ളി ക്രൈംബ്രാഞ്ച്; വിനോദിനി ബാലകൃഷ്ണന് ഉപയോഗിക്കുന്നത് സ്വന്തമായി വാങ്ങിയ ഐഫോണ്\nകഴിഞ്ഞ ദിവസം സന്ദീപ് നായരെ അഞ്ച് മണിക്കൂറില് അധികമാണ് ക്രൈം ബ്രാഞ്ച് ചോദ്യം ചെയ്തത്. ചോദ്യംചെയ്യല് ആരംഭിച്ചത് രാവിലെ 11 മണിയോടു കൂടിയാണ്. പൂജപ്പുര സെന്‍ട്രല് ജയിലില് വച്ചായിരുന്നു സന്ദീപ് നായരുടെ ചോദ്യം ചെയ്യല്. ക്രൈംബ്രാഞ്ച് ഡിവൈഎസ്പി ബൈജു പൗലോസിന്റെ നേതൃത്വത്തിലായിരുന്നു ചോദ്യം ചെയ്യല് നടന്നത്.\nStory Highlights: crime branch, enforcement directorate\nRead more on: crime branch | enforcement directorate


governor should invite cong-ncp to form govt: Deora | സര്‍ക്കാര് രൂപീകരിക്കാന് കോണ്‍ഗ്രസ്-എന്‍സിപി സഖ്യത്തെ ക്ഷണിക്കണമെന്ന് മിലിന്ദ് ദിയോറ - Malayalam Oneindia\n23 min ago സനുമോഹനെ കൊല്ലൂരില് സഹായിക്കാന് സംഘം? വനത്തിലേക്ക് കടന്നു, വാഹനം കോയമ്പത്തൂരില് കണ്ടെത്തി\nPublished: November 10 2019, 13:56 [IST]\nമുംബൈ: മഹാരാഷ്ട്രയിലെ ഏറ്റവും വലിയ രണ്ടാമത്തെ കക്ഷിയായ കോണ്‍ഗ്രസ്-എന്‍സിപി സഖ്യത്തെ സര്‍ക്കാര് രൂപീകരിക്കാന് ഗവര്‍ണ്ണര് ക്ഷണിക്കണമെന്ന് ആവശ്യവുമായി കോണ്‍ഗ്രസ് നേതാവ് മിലിന്ദ് ദിയോറ. എന്‍ഡിഎ സഖ്യത്തിന് സര്‍ക്കാര് രൂപീകിരിക്കാന് സാധിക്കാത്ത സാഹചര്യത്തില് യുപിഎ സഖ്യത്തിന് അവസരം നല്‍കണമെന്നാണ് ദിയോറ ട്വിറ്ററിലൂടെ ആവശ്യപ്പെട്ടത്.\nനാളെ രാത്രി 8 മണിക്കുള്ളില് സര്‍ക്കാര് രൂപീകരിക്കാനുള്ള ഭൂരിപക്ഷം തെളിയിക്കണമെന്നാണ് കാവല് മുഖ്യമന്ത്രി ദേവേന്ദ്ര ഫഡ്നാവിസിനോട് ഗവര്‍ണ്ണര് ആവശ്യപ്പെട്ടിരിക്കുന്നത്. പിന്തുണയ്ക്കുന്നവരുടെ കത്തുമായി ഗവര്‍ണ്ണറെ കാണാം. അല്ലെങ്കില് സഭയില് ഭൂരിപക്ഷം തെളിയിക്കാന് സാവകാശം തേടി അധികാരമേല്‍ക്കാം എന്നാണ് ഗവര്‍ണ്ണര് ഫഡ്നാവിസിനെ അറിയിച്ചത്.\nഎന്നാല് കേവല ഭൂരിപക്ഷമായ 145 ല് എത്താനുള്ള വഴികള് ഇതുവരേയും ബിജെപിക്ക് മുന്നില് തെളിഞ്ഞിട്ടില്ല. 288 അംഗനിയമസഭയില് ബിജെപിക്ക് 105 അംഗങ്ങളാണ് ഉള്ളത്. സഖ്യകക്ഷിയായ ശിവസേനക്ക് 56 ഉം. ശിവസേന പിന്തുണച്ചാല് ബിജെപിക്ക് എളുപ്പത്തില് സര്‍ക്കാര് രൂപീകരിക്കാം. എന്നാല് മുഖ്യമന്ത്രി പദം വീതംവെയ്ക്കുന്നതിനെച്ചൊല്ലിയുള്ള തര്‍ക്കത്തില് ഇരു പാര്‍ട്ടികള്‍ക്കിടയിലും ശക്തമായ അഭിപ്രായ വ്യത്യാസമാണ് ഉളളത്.\nതങ്ങളുടെ 105 അംഗങ്ങള്‍ക്ക് പുറമെ 17 സ്വതന്ത്രരുടെ പിന്തുണയും ബിജെപി അവകാശപ്പെടുന്നുണ്ട്. ഈ പിന്തുണ ലഭിച്ചാലും കേവല ഭൂരിപക്ഷം തികയ്ക്കാന് 23 അംഗങ്ങളുടെ പിന്തുണ കൂടി അവര്‍ക്ക് ആവശ്യമാണ്. മറുവശത്ത് കോണ്‍ഗ്രസ് പിന്തുണയില് എന്‍സിപി-ശിവസേന സര്‍ക്കാര് രൂപീകരിക്കാനുള്ള ചര്‍ച്ചകളും സജീവമാണ്.\ngovernor should invite cong-ncp to form govt: Deora


സി പി ഐ എം ബക്കറ്റ് പിരിവ് നിർത്തണമെന്ന് സംവിധായകൻ വി സി അഭിലാഷ്; മറുപടികളുമായി പാർട്ടി പ്രവർത്തകർ ! - metromatinee.com Lifestyle Entertainment & Sports\nസി പി ഐ എം ബക്കറ്റ് പിരിവ് നിർത്തണമെന്ന് സംവിധായകൻ വി സി അഭിലാഷ്; മറുപടികളുമായി പാർട്ടി പ്രവർത്തകർ !\nകേരളം ഇപ്പോൾ കടുത്ത പ്രതിസന്ധി നേരിട്ടിക്കുകയാണ് ,പ്രളയക്കെടുതിയിൽ പെട്ടവർക്കായി ഏവരും സഹായം നൽകുകയാണ് .ഈ വര്‍ഷത്തെ മികച്ച സാമൂഹിക പ്രസക്തിയുളള ആളൊരുക്കം ചിത്രത്തിന്റെ സംവിധായകനാണ് വി സി അഭിലാഷ്.പ്രളയത്തിൽ പെട്ടവർക്കുള്ള സി പി ഐ എം ബക്കറ്റ് പിരിവ് നിർത്തണമെന്ന ആവശ്യവുമായി സംവിധായകൻ വി സി അഭിലാഷ് രംഗത് വന്നിരിക്കുകയാണ്.\nഅദ്ദേഹത്തിന്റെ വാക്കുകൾ ഇങ്ങനെ;\nസംസ്ഥാന മുഖ്യമന്ത്രി അറിയാൻ ചോദിക്കുകയാണ്.ഈ ബക്കറ്റ് പിരിവ് എന്ന തോന്ന്യാസം അവസാനിപ്പിക്കാൻ വല്ല മാർഗവുമുണ്ടോ?മുഖ്യമന്ത്രിയുടെ ദുരിതാശ്വാസ നിധിയിലേക്ക് നേരിട്ട് പണമടക്കാൻ ഒരുപാട് മാർഗങ്ങളുള്ളപ്പോൾ, ഒരു രേഖയുമില്ലാതെ ഇങ്ങനെ ചിലർ പണം പിടുങ്ങാൻ നടക്കുന്നത് ക്രിമിനൽ കുറ്റം തന്നെയല്ലേ?\nചിലർ കൊടിയും പൊക്കിപ്പിടിച്ച് ബക്കറ്റുമായി വരും. നമുക്ക് ഇഷ്ടമുള്ളവരോ നമ്മളെ ഇഷ്ടമുള്ളവരോ ആയതിനാൽ ഉള്ളത് ബക്കറ്റിലേക്ക് ഇടേണ്ടി വരികയാണ്. (അയൽവക്കത്തുള്ള രാഷ്ടീയക്കാരൻ സുഹൃത്തിനെ പിണക്കുന്നതെങ്ങനെ?!)\nഈ പാർട്ടികൾ അവരുടെ പ്രവർത്തന ഫണ്ട് പിരിച്ചെടുക്കുമ്പോൾ പോലും രസീതികൾ കൊടുക്കാറുണ്ട്.\nഇതിൽ അതുമില്ല.എത്ര കിട്ടി?എത്ര കൊടുത്തു?-എല്ലാം അവർ പോസ്റ്റെറെഴുതി ഒട്ടിക്കുന്നത് വിശ്വസിച്ചോണം.\nപിന്നെന്തിനാണ് സർ മുഖ്യമന്ത്രിയുടെ ദുരിതാശ്വാസനിധി?\n(ഇന്ന് മിക്ക വീടുകളിലും ഇന്റർനെറ്റ് സംവിധാനങ്ങളുണ്ടെന്നതും ഇവർക്കറിയില്ലേ?)\nകൂട്ടത്തിലൊരു ചങ്ങാതിയോട് ഇതേക്കുറിച്ച് പറഞ്ഞപ്പോൾ കിട്ടിയ മറുപടി, ”എനിക്കിഷ്ടമുണ്ടായിട്ടല്ല. മേൽ കമ്മിറ്റി നിർദ്ദേശിച്ചു.കൂടെ ഇറങ്ങി ” – എന്നാണ്.ഈ മേൽ കമ്മിറ്റികൾക്ക് കുറച്ച് കൂടി സാമൂഹിക സാക്ഷരത നൽകേണ്ടതല്ലേ?ഇവരെന്തുകൊണ്ട് പണമൊഴികെയുള്ള സാധന സാമഗ്രികൾ മതിയെന്ന് പറയുന്നില്ല.?\nഎന്റെ വീട്ടിലേക്ക് മൂന്ന് പേർ വന്നു.അവർ ജംഗ്ഷ്നിൽ ഒരു മേശയും പിടിച്ചിട്ടിരുന്ന്, ഇതേ കൊടികളും പിടിച്ച്, കളക്ഷൻ സെന്ററുകൾ എന്തുകൊണ്ട് തുടങ്ങുന്നില്ല?പോട്ടെ, ഈ ബക്കറ്റ്\nചേട്ടൻമാർ അങ്ങയുടെ ദുരിതാശ്വാസ ഫണ്ടിനെ പറ്റി വീടുകളിൽ ചെന്ന് ആളുകളെ ബോധവൽക്കരണം ചെയ്തിരുന്നെങ്കിൽ അതിന് പിന്നെയും അന്തസുണ്ടായിരുന്നു.പുര കത്തുമ്പോൾ വാഴവെട്ടുന്ന ഇമ്മാതിരി കലാപരിപാടികളും അവസാനിപ്പിക്കേണ്ടതല്ലേ?\nabhilash talk about flood fund\nകാശും കൈയ്യടികളും മോഹിച്ച് കാണിക്കുന്ന മിമിക്രിക്ക് കയ്യടിക്കുന്ന സിനിമാക്കാരാണ് വലിയ കോമഡി!\nകലയെ മാറ്റിവെച്ചുള്ള അതിജീവനം സാധ്യമല്ല…. IFFK ഇല്ലാതെ പോയാല് സംഭവിക്കുന്നത് ഒരിക്കലും തിരിച്ചു പിടിക്കാനാകാത്ത നഷ്ടം: വിസി അഭിലാഷ്\nRelated Topics:VC Abhilash\nBy Noora T Noora T August 1, 2020\nപൃഥ്വിരാജിന്റെ നായികയായി വിമാനം എന്ന ചിത്രത്തിലൂടെ മലയാളത്തിൽ തുടക്കംകുറിച്ച നായികയാണ് ദുർഗ കൃഷ്ണ. പിന്നീട് പ്രേതം, ലൗ ആക്‌ഷൻ ഡ്രാമ, കുട്ടിമാമ,...\nഅത്യുഗ്രൻ മേക്കോവറുമായി അനിഖ സുരേന്ദ്രൻ! ഏറ്റെടുത്ത് സോഷ്യൽമീഡിയ…\nമലയാളികളുടെ ഉള്ളിൽ ബാലതാരമായി കടന്നുകൂടിയ താരമാണ് അനിഖ സുരേന്ദ്രൻ. 2007-ൽ ഛോട്ടാമുംബൈ എന്ന മോഹൻലാൽ നായകനായ ചിത്രത്തിൽ ചെറിയ വേഷത്തിൽ എത്തിയ...\nഎന്നെ കളിയാക്കുന്നതിലും ശല്യപ്പെടുത്തുന്നതിലും മിടുക്കന്; ദുൽഖറിന് ആശംസകളുമായി നസ്രിയ\nദുൽഖർ സൽമാന് പിറന്നാൾ ആശംസകളുമായി നടി നസ്രിയ നസിം. ‘എന്നെ കളിയാക്കുന്നതിലും ശല്യപ്പെടുത്തുന്നതിലുമൊക്കെ മിടുക്കനായ സഹോദരന് പിറന്നാൾ ആശംസകൾ’ എന്നാണ് താരത്തിനൊപ്പമുള്ള...\nകേരള സാരിക്ക് പുത്തൻ ലുക്കുമായി അനുശ്രി; വൈറലായി ചിത്രങ്ങള്!\nനിങ്ങളൊക്കെ ജീവിച്ചിരിപ്പുണ്ടോ; വൈറലായി നമിതയുടെ ചിത്രത്തിന് കീഴിലെ കമന്‍റ്!


പ്രസവശേഷം അമ്മയെ അവഗണിക്കരുതേ... | Postpartum care| Post Delivery Care| Health| health\nപ്രസവശേഷം അമ്മയെ അവഗണിക്കരുതേ...\nJun 25, 2010, 03:30 AM IST\nഗര്‍ഭകാലത്ത് അമ്മയ്ക്കും കുഞ്ഞിനും കിട്ടിയിരുന്ന കരുതലും ശുശ്രൂഷയും പ്രസവശേഷം കുഞ്ഞിലേക്കു മാത്രം തിരിയുന്നു. യഥാര്‍ത്ഥത്തില് ഗര്‍ഭ, പ്രസവ പൂര്‍വകാലഘട്ടത്തിലെന്നപോലെ ആരോഗ്യം വീണ്ടെടുക്കാന് പ്രസവശേഷം അമ്മയ്ക്കു വേണ്ട പരിചരണം ഏറ്റവും അത്യാവശ്യമാണ്. പ്രസവത്തിനു ശേഷമുള്ള ആദ്യത്തെ 24 മണിക്കൂര് വളരെ പ്രധാനമാണ്. ഗര്‍ഭപാത്രം ചുരുങ്ങി അമിത രക്തപ്രവാഹം തടയപ്പെടുന്ന സമയമാണ്. മാത്രമല്ല അപകടകരമായ പല പ്രശ്‌നങ്ങളും ഉണ്ടാവാന് സാധ്യതയുള്ള സമയവുമാണ് ആദ്യത്തെ ഒന്നുരണ്ടു ദിവസം. ഒപ്പം മുലയൂട്ടാനുള്ള പ്രധാന സമയവുമാണ്.\nകഴിഞ്ഞ ആഴ്ചയായിരുന്നു എന്റെ പ്രസവം. ഇനിയുള്ള ദിവസങ്ങളില് ആഹാരകാര്യങ്ങളില് പ്രത്യേകിച്ച് എന്തെങ്കിലും ശ്രദ്ധിക്കേണ്ടതുണ്ടോ?\nഗര്‍ഭകാലത്ത് അമ്മയ്ക്കും കുഞ്ഞിനും കിട്ടിയിരുന്ന കരുതലും ശുശ്രൂഷയും പ്രസവശേഷം കുഞ്ഞിലേക്കു മാത്രം തിരിയുന്നു. യഥാര്‍ത്ഥത്തില് ഗര്‍ഭ, പ്രസവ പൂര്‍വകാലഘട്ടത്തിലെന്നപോലെ ആരോഗ്യം വീണ്ടെടുക്കാന് പ്രസവശേഷം അമ്മയ്ക്കു വേണ്ട പരിചരണം ഏറ്റവും അത്യാവശ്യമാണ്.\nപ്രസവത്തിനു ശേഷമുള്ള ആദ്യത്തെ 24 മണിക്കൂര് വളരെ പ്രധാനമാണ്. ഗര്‍ഭപാത്രം ചുരുങ്ങി അമിത രക്തപ്രവാഹം തടയപ്പെടുന്ന സമയമാണ്. മാത്രമല്ല അപകടകരമായ പല പ്രശ്‌നങ്ങളും ഉണ്ടാവാന് സാധ്യതയുള്ള സമയവുമാണ് ആദ്യത്തെ ഒന്നുരണ്ടു ദിവസം. ഒപ്പം മുലയൂട്ടാനുള്ള പ്രധാന സമയവുമാണ്.\nപ്രസവിച്ച ഉടനെതന്നെ മുലയൂട്ടല് തുടങ്ങണം. ആദ്യ പ്രസവമാവുമ്പോള് പലപ്പോഴും മുലയൂട്ടാന് ബുദ്ധിമുട്ട് അനുഭവപ്പെടാം. ആദ്യ ദിവസങ്ങളില് പാല് അധികം ഉണ്ടായി എന്നു വരില്ല. കുഞ്ഞു വലിച്ചു കുടിച്ചാല് മാത്രമേ കൂടുതല് പാല് ഉണ്ടായിവരികയുള്ളു. കുഞ്ഞിനെ ഇടക്കിടയ്ക്ക് കുടിപ്പിക്കുന്നത് വളരെ പ്രധാനമാണ്.\nമുലയൂട്ടുമ്പോഴുള്ള വസ്ത്രധാരണം വളരെ പ്രധാനമാണ്. ഇന്ന് സര്‍വസാധാരണമായ 'നൈറ്റി' അമ്മയ്ക്കു സൗകര്യപ്രദമാവാം. പക്ഷേ, അതില്‍ക്കൂടിയുള്ള മുലയൂട്ടല് കുഞ്ഞിന് വളരെ അസൗകര്യമാണ്. കാരണം ചെറിയ ഭാഗം മാത്രം തുറന്ന ഈ വസ്ത്രത്തിലൂടെ മുലക്കണ്ണു മാത്രം കുഞ്ഞിന്റെ വായിലേക്കു തിരുകികയറ്റിയുള്ള ഇന്നത്തെ മുലയൂട്ടല് രീതി ഒട്ടും ശരിയല്ല. കുഞ്ഞിന് ശരിക്കും വലിച്ചു കുടിക്കാന് പറ്റാതെയാവുമ്പോള് വീണ്ടും പാലുണ്ടാവുന്നത് തടസ്സപ്പെടുന്നു. മാത്രമല്ല, അമ്മയുടെ മാറോടു ചേര്‍ത്തു പിടിച്ച് കുഞ്ഞിന് അമ്മയുടെ ശരീരസ്പര്‍ശനവും ചൂടും വളരെ പ്രധാനമാണ്. മുലയൂട്ടലിന്റെ മറ്റൊരു തലമായ അമ്മയും കുഞ്ഞുമായുള്ള വൈകാരിക ബന്ധം ഈ ശരീരസ്പര്‍ശനത്തിലൂടെയാണ് ലഭിക്കുന്നത്. കുഞ്ഞിന് സുരക്ഷിതത്വബോധമുണ്ടാവാനും ഇത് അതിപ്രധാനമാണ്. ഈയൊരു യീിറശിഴ ആണ് പുതിയതരം നൈറ്റിയിലൂടെ നാം കുഞ്ഞിനു നിഷേധിക്കുന്നത്.\nപ്രസവത്തിനു ശേഷമുള്ള ആഹാരം വളരെ പ്രധാനമാണ്. ഗര്‍ഭകാലത്തു കഴിയുന്നതുപോലെയുള്ള പോഷകസമൃദ്ധമായ ആഹാരമാണ് ഈ സമയത്തും നല്‍കേണ്ടത്. ആഹാരം ഒരുതരത്തിലും നിയന്ത്രിക്കയുമരുത്. ചോറ്, പയര്‍വര്‍ഗങ്ങള്, മീന്, ഇറച്ചി മുതലായവ ഉള്‍പ്പെടുത്തണം. മുട്ട കഴിക്കുന്നതും നല്ലതാണ്. നാരുകള് അടങ്ങിയിട്ടുള്ള ഭക്ഷണമായ പച്ചക്കറികളും പ്രത്യേകിച്ച് ചീര, മുരിങ്ങ തുടങ്ങിയ നാടന് പച്ചക്കറികളും പഴവര്‍ഗങ്ങളും ധാരാളം ഉപയോഗിക്കണം. മൂന്നു നേരമായി ആഹാരം കഴിക്കുന്നതിനേക്കാള് ചെറിയ അളവിലുള്ള ഇടവിട്ടുള്ള ആഹാരരീതിയാണ്; വേണ്ട ആഹാരം5പ്രാവശ്യമായി നല്‍കുന്നതാണ്, നല്ലത്.\nവെള്ളം ധാരാളം കുടിക്കണം\nപ്രസവശേഷമുള്ള കാലയളവില് വെള്ളം കുടിക്കുന്നതുമായി ബന്ധപ്പെട്ട ധാരാളം അബദ്ധധാരണകളുണ്ട്. പ്രസവശേഷം വെള്ളം കഴിച്ചാല് വയറ് ചാടുമെന്നും കുടല് വീര്‍ക്കുമെന്നുള്ള തെറ്റിദ്ധാരണകള്‍ക്ക് അടിസ്ഥാനമില്ല. ധാരാളം വെള്ളം കുടിക്കുന്നത് മൂത്രം ശരിയായി പോകുന്നതിന് സഹായിക്കുന്നു, മൂത്രത്തില് പഴുപ്പുണ്ടാകുന്നത് തടയുകയും ചെയ്യുന്നു.\nപ്രസവത്തിന്റെ ബുദ്ധിമുട്ടില് നിന്ന് ശരിയായ ആരോഗ്യം വീണ്ടെടുക്കാന് വിശ്രമം വളരെ അത്യാവശ്യമാണ്. പ്രത്യേകിച്ച് ആദ്യത്തെ ഒരു മാസമെങ്കിലും വിശ്രമിക്കുന്നത് ശാരീരികവും മാനസികവുമായ ആരോഗ്യത്തിന് നല്ലതാണ്.\nവയറിനും യോനിക്കു ചുറ്റുമുള്ള പേശികളുടെ ശരിയായ ബലത്തിന് വ്യായാമം ആവശ്യമാണ്. വയറിലെ പേശികള് ദൃഢമാകുന്നതിനുള്ള ലഘുവായ എക്‌സര്‍സൈസ്. ഉദാ: ശ്വാസം ഉള്ളിലേക്കു വലിച്ച് വയറിലെ പേശി ബലവത്താക്കുന്ന രീതി പ്രസവം കഴിഞ്ഞ് എന്നു വേണമെങ്കിലും തുടങ്ങാം. ഒരാഴ്ച കഴിഞ്ഞുടനേ തുടങ്ങുന്നതാണ് നല്ലത്.\nഡോ. നിര്‍മ്മല സുധാകരന്


വിദ്യാര്‍ഥിക്ക് ലൈംഗികച്ചുവയോടെ സന്ദേശങ്ങള്; കാലിക്കറ്റ് സര്‍വകലാശാല അധ്യാപകന് സസ്‌പെന്‍ഷന് - Keralabhooshanam Daily വിദ്യാര്‍ഥിക്ക് ലൈംഗികച്ചുവയോടെ സന്ദേശങ്ങള്; കാലിക്കറ്റ് സര്‍വകലാശാല അധ്യാപകന് സസ്‌പെന്‍ഷന്\nHome/NEWS/KERALA/വിദ്യാര്‍ഥിക്ക് ലൈംഗികച്ചുവയോടെ സന്ദേശങ്ങള്; കാലിക്കറ്റ് സര്‍വകലാശാല അധ്യാപകന് സസ്‌പെന്‍ഷന്\nകോഴിക്കോട്: വിദ്യാര്‍ഥിക്ക് ലൈംഗികച്ചുവയോടെ സന്ദേശങ്ങള് അയച്ചെന്ന പരാതിയില് അധ്യാപകനെ സസ്‌പെന്‍ഡ് ചെയ്തു. കാലിക്കറ്റ് സര്‍വകലാശാല ഇംഗ്ലീഷ് വിഭാഗം അധ്യാപകന് ഹാരിസിനെയാണ് സസ്‌പെന്‍ഡ് ചെയ്തത്. ഇയാള്‍ക്കെതിരെ സര്‍വകലാശാല റജിസ്ട്രാര് പോലീസില് പരാതി നല്‍കി.\nസന്ദേശങ്ങള് അയച്ചതിന്റെ സ്‌ക്രീന്‍ഷോട്ട് സഹിതമാണ് വിദ്യാര്‍ഥിനി പരാതി നല്‍കിയത്. വൈസ് ചാന്‍സിലര്‍ക്കും വകുപ്പ് തലവനും നല്‍കിയ പരാതി ഇന്റേണല് കംപ്ലെയിന്റ് സെല്ലിലേക്ക് കൈമാറിയിരുന്നു. സെല്ലിന്റെ നിര്‍ദേശപ്രകാരമാണ് സസ്‌പെന്‍ഷന് തീരുമാനം. ഹാരിസിനെതിരെ എട്ടു വിദ്യാര്‍ഥികള് കൂടി പരാതിയുമായി എത്തിയിട്ടുണ്ട്.\nഐപിസി 354, 354 ഡി വകുപ്പുകള് പ്രകാരമാണ് അധ്യാപകനെതിരെ പോലീസ് കേസെടുത്തിരിക്കുന്നത്. വിദ്യാര്‍ഥിനികളെ മാനസികമായി അപമാനിക്കുന്ന സമീപനം കാലങ്ങളായി അധ്യാപകനില്‍നിന്നുണ്ടെന്ന് പരാതിയില് ആരോപിച്ചിട്ടുണ്ട്. തേഞ്ഞിപ്പലം പൊലീസാണ് കേസ് അന്വേഷിക്കുന്നത്.\nമയൂഖ ജോണിക്ക് വധഭീഷണി\nവർക്കല ശിവപ്രസാദ് കൊലക്കേസ്; ജീവപര്യന്തം ശിക്ഷിച്ച ആറു പ്രതികളെ ഹൈക്കോടതി വെറുതെ വിട്ടു\nക്ഷേത്രത്തില് മന്‍സിയ നൃത്തം അവതരിപ്പിക്കുന്നതിനെ പിന്തുണക്കുന്നില്ല; നിലപാട് മാറ്റി വിശ്വ ഹിന്ദു പരിഷത്ത്\nപൂപ്പാറ ബലാത്സംഗ കേസ്; അറസ്റ്റിലായ പ്രായപൂര്‍ത്തിയാകാത്ത രണ്ടു പേര്‍ക്ക് ജാമ്യം


ഇന്ത്യയില് നിന്ന് രണ്ട് 'ബ്രൂസ് ലീ' ചിത്രങ്ങള് - Boolokam News\nഇന്ത്യയില് നിന്ന് രണ്ട് ‘ബ്രൂസ് ലീ’ ചിത്രങ്ങള്\nഇന്ത്യയില് നിന്ന് രണ്ട് 'ബ്രൂസ് ലീ' ചിത്രങ്ങള്\n25 വര്‍ഷങ്ങള്‍ക്കുശേഷം സന്ദേശത്തിന്റെ ട്രെയിലര് യൂട്യൂബില്..!!\nMalayalam Cinema Movie Trailers\nകമ്മട്ടിപ്പാടത്തില് ഷൈന് ടോം ചാക്കോ അധോലക നായകനോ.?\nFeatured Malayalam Cinema Movie Trailers\nഅല്‍ഫോണ്‍സ് പുത്രന് പ്രേമത്തിന്റെ ട്രൈലെര് ചെയ്തിരുനെങ്കില് അതിങ്ങനെ ഉണ്ടാവും !\nദ്രിശ്യവിസ്മയങ്ങളുമായി ലോര്‍ഡ് ലിവിംഗ്സ്റ്റണ് 7000 കണ്ടി ട്രെയിലര്\nബ്രൂസ് ലീ എന്ന പേരില് ഇന്ത്യയില് ഒരേ സമയം ഒരുങ്ങുന്നത് രണ്ട് സൂപ്പര് സ്റ്റാര് ചിത്രങ്ങള്\nബ്രൂസ് ലീയോട് ആരാധന സൂക്ഷിക്കാത്ത ആരുമുണ്ടാവില്ല. ബ്രൂസ് ലീക്ക് ശേഷം ഫൈറ്റ് സിനിമകള് ഏറെ ഉണ്ടായെങ്കിലും അവയില് എല്ലാം തന്നെ ഒരു ബ്രൂസ് ലീ ഫാക്ടര് അലിഞ്ഞുചേര്‍ന്നിട്ടുണ്ട്. ഇന്ത്യയിലും ബ്രൂസ് ലീക്ക് ഏറെ ആരാധകര് ഉണ്ട്. ബ്രൂസ് ലീയുമായി പേരിലും കഥയിലും ബന്ധം പുലര്‍ത്തുന്ന സിനിമകള് അതുകൊണ്ട് തന്നെ പ്രേക്ഷക ശ്രദ്ധ നേടാറുണ്ട്.\nഇന്ത്യയില് ഇപ്പോള് ബ്രൂസ് ലീ എന്ന പേരില് രണ്ട് ചിത്രങ്ങളാണ് റിലീസിന് ഒരുങ്ങുന്നത്. സൂപ്പര് ഹിറ്റ് സംവിധായകന് രാം ഗോപാല് വര്‍മ ഒരുക്കുന്ന ‘ബ്രൂസ് ലീ’ എന്ന ചിത്രം ബ്രൂസ് ലീയുടെ ആരാധികയായ ഒരു പെണ്‍കുട്ടിയുടെ കഥയാണ് പറയുന്നത്. പൂജ എന്ന മുംബൈ സ്വദേശിനിയാണ് ഇതിലെ പ്രധാന കഥാപാത്രത്തെ അവതരിപ്പിക്കുന്നത്.\nതെലുഗില് രാം ചരണ് തേജയെ നായകനാക്കി ശ്രീനു വൈറ്റ്‌ല സംവിധാനം ചെയ്യുന്ന ചിത്രമാണ് ബ്രൂസ് ലീ ദി ഫൈറ്റര്. സിനിമകളില് നായകന്മാരുടെ ഡ്യൂപ്പ് ആയി സംഘട്ടനരംഗങ്ങളില് അഭിനയിക്കുന്ന ഒരു യുവാവിന്റെ ജീവിതമാണ് ഈ ചിത്രത്തിന്റെ പ്രമേയം.\nRelated Topics:Aaron JudgeBruce Leeram charan thejaram gopal varma\nറോക്കി ഭായി ബോംബിട്ടതും വെടിയുതിർത്തതും ബോളീവുഡിന് മേലെന്ന് രാംഗോപാൽ വർമ്മ


എസ്എസ്എയില് മാനദണ്ഡങ്ങള് മറികടന്ന് രാഷ്ട്രീയ നിയമനം\nTuesday 13 June 2017 6:38 am IST\nആലപ്പുഴ: സര്‍വശിക്ഷാ അഭിയാനില് (എസ്എസ്എ) ഡെപ്യുട്ടേഷന് അടിസ്ഥാനത്തിലുള്ള നിയമനങ്ങള് മാനദണ്ഡങ്ങള് ലംഘിച്ചെന്ന് ആക്ഷേപം. ഭരണകക്ഷിയുടെ താല്‍പ്പര്യങ്ങള് അനുസരിച്ചായിരുന്നു ഇത്തവണ കൂടുതല് നിയമനങ്ങളും. മതിയായ യോഗ്യതയില്ലാത്തവര് അദ്ധ്യാപകരെ പരിശീലിപ്പിക്കുന്നതിനും മറ്റും നിയമിക്കപ്പെട്ടത് വിദ്യാഭ്യാസ നിലവാരം തകരാനും ഇടയാക്കുന്നു. മാസ്റ്റര് ബിരുദവും എംഎഡും ഉള്ള അദ്ധ്യാപകര്‍ക്ക് പത്താം ക്ലാസും, ടിടിസിയും യോഗ്യത മാത്രമുള്ളവര് പരിശീലനം നല്‍കുന്ന സ്ഥിതി വിശേഷമാണുള്ളത്. ബിആര്‍സി ട്രെയിനര്‍മാരുടെ നിയമനങ്ങള്‍ക്കെതിരെയാണ് കൂടുതല് പരാതി ഉയര്‍ന്നിട്ടുള്ളത്. ഇതിനെതിരെ ഒരു വിഭാഗം അദ്ധ്യാപകര് അന്വേഷണം ആവശ്യപ്പെട്ട് മുഖ്യമന്ത്രിക്കും വിജിലന്‍സിനും പരാതി നല്‍കി. ആലപ്പുഴ ജില്ലയില് ബിആര്‍സി തസ്തികകളില് നിയമിക്കുന്നതിന് ഇന്റര്‍വ്യൂ നടത്തിയശേഷം ജില്ലാ പ്രോജക്ട് ഓഫീസര് നിയമനകേന്ദ്രം പോലും കാണിക്കാതെ ഉത്തരവ് നല്‍കുകയായിരുന്നു. ഇതുകൂടാതെ ബിആര്‍സിയില് നിയമനം ലഭിച്ച ചിലരെ ബ്ലോക്ക് പ്രോഗ്രാം ഓഫീസര്‍മാരായി നിയമിച്ചു. എന്നാല് ബ്ലോക്ക് പ്രോഗ്രാം ഓഫീസര് എന്ന തസ്തിക നിലവിലില്ല. സംഭവം വിവാദമായപ്പോള് ഹൈസ്‌കൂള് അസിസ്റ്റന്റ്, പ്രൈമറി ഹെഡ്മാസ്റ്റര്‍മാര് എന്നിവര്‍ക്ക് അധികചുമതല നല്‍കുകയായിരുന്നുവെന്നാണ് സംസ്ഥാന പ്രോജക്ട് ഓഫീസര് ഇപ്പോള് പറയുന്നത്. സര്‍വ്വശിക്ഷാ അഭിയാന് ജില്ലാ പ്രോജക്ട് ഓഫീസര് തസ്തികയിലേക്ക് ഡയറ്റ് സീനിയര് ലക്ചറര് അല്ലെങ്കില് ഡിഇഒ യോഗ്യതയുള്ളവരെയാണ് നിയമിക്കേണ്ടത്. എന്നാല് എയിഡഡ് സ്‌കൂള്, ഹയര് സെക്കന്‍ഡറി അദ്ധ്യാപകരെയാണ് പലയിടത്തും നിയമിച്ചിട്ടുള്ളത്. ഇത് ചട്ടവിരുദ്ധമാണ്. ബ്ലോക്ക് പ്രോഗ്രാം ഓഫീസര്‍മാരായി സര്‍ക്കാര് ഹൈസ്‌കൂളുകളിലെ അസിസ്റ്റന്റുമാരെയും പ്രൈമറി സ്‌കൂള് പ്രഥമാദ്ധ്യാപകരെയുമാണ് നിയമിക്കേണ്ടത്. ഇതുലംഘിച്ച് പ്ലസ്ടുവും ടിടിസിയും മാത്രം യോഗ്യതയുള്ളവരെയാണ് നിയമിച്ചിട്ടുള്ളത്. സംസ്ഥാന സര്‍വ്വീസ് ചട്ടങ്ങള് പ്രകാരം സര്‍ക്കാര് സര്‍വ്വീസിലുള്ളജീവനക്കാര്‍ക്കു മാത്രമേ ഡെപ്യൂട്ടേഷന് വ്യവസ്ഥയില് അതേ വകുപ്പിലേക്കോ മറ്റൊരു വകുപ്പിലേക്കോ അപേക്ഷിക്കാനാകൂ. എന്നാല് ഇവിടെ മാനേജര്‍മാര്‍ക്ക് ഉയര്‍ന്ന തുക തലവരിപ്പണം നല്‍കി എയിഡഡ് വിദ്യാലയങ്ങളില് നിയമിതരായ അദ്ധ്യാപകരെയും ചട്ടവിരുദ്ധമായി ജില്ലാ പ്രോജക്ട് ഓഫീസര്, ജില്ലാ പ്രോഗ്രാം ഓഫീസര്, ബ്ലോക്ക് പ്രോഗ്രാം ഓഫീസര്, ബിആര്‍സി ട്രെയിനര് എന്നീ തസ്തികകളില് നിയമിച്ചിരിക്കുകയാണ്. കെഎസ്ടിഎയുടെയും സിപിഎമ്മിന്റെയും താത്പര്യപ്രകാരമാണ് നിയമങ്ങളില് ബഹുഭൂരിപക്ഷവും എന്നാണ് ആരോപണം. വിദ്യാഭ്യാസ അവകാശ നിയമപ്രകാരം ആറുമുതല് 14 വയസ്സുവരെയുള്ള വിദ്യാര്‍ത്ഥികള്‍ക്ക് ഗുണമേന്മയുള്ളവിദ്യാഭ്യാസം നല്‍കുകയെന്ന ലക്ഷ്യത്തോടെയാണ് കേന്ദ്രസര്‍ക്കാര് സര്‍വ്വശിക്ഷാ അഭിയാന് എന്ന പദ്ധതി നടപ്പാക്കുന്നത്. എന്നാല് സംസ്ഥാന സര്‍ക്കാര് പദ്ധതി നടത്തിപ്പില് രാഷ്ട്രീയം കടത്തിയതോടെ ലക്ഷ്യം പാളിയ അവസ്ഥയാണുള്ളത്.\nയു - ഡയസ് ദിനാചരണം നടന്നു\nപ്രാദേശിക പ്രതിഭാകേന്ദ്രങ്ങള് ഒരുക്കി എസ്എസ്എ\nവിദ്യാലയ കൂട്ടുചേരല് പരിപാടിക്ക് തുടക്കമായി\nയു - ഡയസ് ദിനാചരണം ഇന്ന്


ഘടികാരം: വോട്ടു കച്ചവടത്തിന് ഒരു പാര്‍ട്ടി കൂടി\nPosted by MUBARAK RAWTHER (മുബാറക് റാവുത്തര്) at Tuesday, March 25, 2014\nshaji mathew March 25, 2014 at 7:01 PM\nviddiman March 25, 2014 at 10:32 PM\nകേരളത്തിലെ ആം ആദ്മി നേതാക്കളെ പറ്റി എനിക്ക് കൃത്യമായ ധാരണയില്ല. മുബാറക്ക് പറഞ്ഞ വിഭാഗത്തിൽ പെട്ടവരാണ് കേരളത്തിലെ നേതാക്കളെങ്കിൽ അവർക്ക് ഈ തിരഞ്ഞെടുപ്പ് വരെയേ ആയുസ്സുണ്ടാവൂ. പക്ഷേ അവർ വിചാരിച്ചാൽ പോലും വോട്ടു കച്ചവടം നടക്കും എന്ന് കരുതുന്നില്ല. 'വോട്ട് മറിച്ച് കൊടുക്കാം, പൈസ തരൂ' എന്ന് നേതാക്കൾ ആവശ്യപ്പെടണമെങ്കിൽ അവർക്കു താഴെ അവർ പറഞ്ഞത് അക്ഷരംപ്രതി അനുസരിക്കുന്ന കേഡർ സ്വഭാവമുള്ള അണികൾ വേണം. ആം ആദ്മിയിൽ അത്തരം നേതാക്കളോ അണികളോ ഉണ്ടാവാൻ സാധ്യതയുണ്ടോ ?\nMUBARAK RAWTHER (മുബാറക് റാവുത്തര്) March 26, 2014 at 3:12 PM\nതീര്‍ച്ചയായും അങ്ങിനെയല്ല വോട്ടു കച്ചവടത്തിന്റെ രീതി... അങ്ങിനെ കേഡറുകളെ കാണിച്ചാണ് വോട്ടിന് വിലപേശുന്നതെങ്കില് എന്തിനാണ് മുഖ്യധാരാ പാര്‍ട്ടികള് സ്വതന്ത്രന്‍മാര്‍ക്ക് പണം നല്‍കുന്നത്.... കേഡര് വോട്ടിനല്ല മറിച്ച് സ്വാധീന വോട്ടിനാണ് പണം...\najith March 26, 2014 at 12:42 AM\nമറ്റുള്ള പാര്‍ട്ടികളൊക്കെ ഉത്തമന്മാരായതാണ് പ്രശ്നം!!\nJasyfriend March 26, 2014 at 4:20 PM\nഒരു ഫെയ്സ് ബുക്ക് സ്റ്റാറ്റസില് ഒതുക്കാമായിരുന്നു...


Emalayalee.com - അപ്പന് നേതാവ്; മകള് ജേതാവ്\nഅപ്പന് നേതാവ്; മകള് ജേതാവ്\nfokana 12-Jul-2018 ഫ്രാന്‍സിസ് തടത്തില്\nന്യൂ ജേഴ്സി : അപ്പയുടെ വിജയത്തിന് ഇരട്ടി മധുരമായി മകളുടെ വിജയഗാഥ. ഫൊക്കാനയുടെ വാശിയേറിയ തെരെഞ്ഞെടുപ്പില് ട്രഷറര് ആയി വിജയിച്ച സജിമോന് ആന്റണിയുടെ വിജയത്തിനാണ് അദ്ദേഹത്തിന്റെ മകള് ഇവ ആന്റണി ഫൊക്കാനയുടെ നാഷണല് ടാലന്റ് ഷോയില് ജൂണിയര് വിഭാഗം ഡാന്‍സ് മത്സരത്തില് ഒന്നാം സമ്മാനം നേടി വിജയ തിളക്കം കൂട്ടിയത്.\nഭരതനാട്യം അവതരിപ്പിച്ചാണ് ഇവ ഒന്നാം സ്ഥാനം കരസ്ഥമാക്കിയത്. പഠനത്തിലും മിടുക്കിയായ ഇവ ന്യൂജേഴ്‌സിയിലെ ലിവിങ്ങ്സ്റ്റണ് ഹൈസ്‌ക്കൂളില് ഒമ്പതാം ക്ലാസ് വിദ്യാര്‍ത്ഥിനി. പല വിഷയങ്ങളിലും ഓണേഴ്സ്.\nസജിമോന് ആന്റണി പ്രസിഡന്റ് ആയി ജയിച്ച മാധവന് ബി. നായര് പാനലില്‌ന്റെ തിരഞ്ഞെടുപ്പ് കോര്‍ഡിനേറ്റര് ആയിരുന്നു. തിരെഞ്ഞെടുപ്പ് പ്രവര്‍ത്തനങ്ങള് ഏകോപിപ്പിക്കുന്നതിലും ചിട്ടയോടെ പ്രചാരണ പ്രവര്‍ത്തങ്ങള് നടത്തുന്നതിനും സജിമോന് കാട്ടിയ മികവാണ് മാധവന് നായര് ടീം വന്‍പിച്ചവിജയം നേടിയതിനു പിന്നില്.\nടീം തിളക്കമാര്‍ന്ന വിജയം നേടിയെങ്കിലും അത്ര ആഹ്ലാദത്തിലല്ല സജിമോന്. ടീമിലെ എക്‌സിക്യൂട്ടീവ് സ്ഥങ്ങളിലേക്കു മത്സരിച്ച മൂന്ന് പ്രധാനികള് പരാജയപ്പെട്ടതില് തന്റെ വിജയത്തെ വന് വിജയമായിക്കാണാന് കഴിയാത്ത ദുഖത്തിലാണ് അദ്ദേഹം. അതില് ഒരാള് തോറ്റതാകട്ടെ ഒറ്റ വോട്ടിനും. ചിലപ്പോള് ചില പരാജയങ്ങള് നല്‍കുന്ന ദുഃഖം വിജയത്തിന്റെ മാറ്റു കുറക്കുന്നു.- സജിമോന്‍പറയുന്നു.


ചൈനീസ് ടിക് ടോക്കിനെ വെല്ലുവിളിക്കാൻ യുട്യൂബിന്റെ 'ഷോർട്ട്സ്' | Youtube Shorts\nചൈനീസ് ടിക് ടോക്കിനെ വെല്ലുവിളിക്കാൻ യുട്യൂബിന്റെ 'ഷോർട്ട്സ്'\nമനോരമ ലേഖകൻ April 03, 2020 07:02 AM IST\nടെക് ലോകം വെറുക്കപ്പെട്ടാലും ഇഷ്ടപ്പെട്ടാലും ടിക്ക് ടോക്ക് ഒരു വലിയ വിജയമാണ്. ഇഷ്ടപ്പെടുന്ന വിഡിയോകളാൽ ലോഡുചെയ്‌തിരിക്കുന്ന ഹ്രസ്വ-വിഡിയോ വിനോദ പ്ലാറ്റ്ഫോം ഇതിനകം തന്നെ ജനപ്രിയമായി കഴിഞ്ഞു. മിക്ക യുവാക്കളും ടിക് ടോക്കിന്റെ ഭാഗമായി കഴിഞ്ഞു. ടിക് ടോക്കിന്റെ വഴിയെ യുട്യൂബും ഹ്രസ്വ-വിഡിയോ വിനോദ പ്ലാറ്റ്ഫോം തുടങ്ങാൻ പോകുകയാണ്. പേര് ഷോർട്ട്സ്.\nടിക് ടോക്കിനെ നേരിടാൻ ഫെയ്സ്ബുക്കും ഇൻസ്റ്റാഗ്രാം പുതിയ ആപ്പുകളും ഫീച്ചറുകളും അവതരിപ്പിച്ചെങ്കിലും അത്ര ജനപ്രീതി ലഭിച്ചിട്ടില്ല. ഫെയ്സ്ബുക്കിന്റെ ഹ്രസ്വ-വിഡിയോ വിനോദ പ്ലാറ്റ്ഫോം ഇപ്പോഴും പരീക്ഷണ ഘട്ടത്തിലാണ്. എന്നാൽ, ഗൂഗിളിന്റെ കീഴിലുള്ള യുട്യൂബ് ഒരു പുതിയ വിഡിയോ പ്ലാറ്റ്ഫോം വൈകാതെ തന്നെ അനാച്ഛാദനം ചെയ്തേക്കാമെന്നാണ് ഇപ്പോൾ ലഭിക്കുന്ന റിപ്പോർട്ട്.\nടിക്ക് ടോക്കിനെ വെല്ലുവിളിക്കാനുള്ള, ഹ്രസ്വ-വിഡിയോ വിനോദ പ്ലാറ്റ്ഫോമിനായി യുട്യൂബ് ശ്രമിക്കുന്നുണ്ടെന്ന് ഇൻഡിപെൻഡന്റ് ആണ് ആദ്യം റിപ്പോർട്ട് ചെയ്തത്. പ്ലാറ്റ്ഫോമിനെ ‘ഷോർട്ട്സ്’ എന്നാണ് വിളിക്കുന്നത്. ഇത് യുട്യബിന് കീഴിലുള്ള ഒരു വിഭാഗമായിരിക്കും. അടിസ്ഥാനപരമായി പേര് സൂചിപ്പിക്കുന്നത് പോലെ, ഉപയോക്താക്കൾ പോസ്റ്റുചെയ്ത ഹ്രസ്വ വിഡിയോകളുടെ ഫീഡ് ഇതിൽ ഉൾപ്പെടും.


അമേരിക്കയില് രണ്ട് ബാങ്കുകള് കൂടി പൊട്ടി | America, Bank, Recession 2008, അമേരിക്ക, ബാങ്ക്, സാമ്പത്തിക മാന്ദ്യം, - Malayalam Oneindia\n18 min ago ഹരിയാണയിൽ ബിജെപി ഇറക്കിയ ഗുസ്തി താരങ്ങൾ പരാജയപ്പെട്ടേക്കും, പരാജയ ഭീതിയിൽ കോൺഗ്രസ് പ്രമുഖനും\nPublished: November72011, 10:18 [IST]\nവാഷിംഗ്ടണ്: അമേരിക്കയില് കടക്കെണിയില്‍പ്പെട്ട രണ്ടുബാങ്കുകള് കൂടി അധികൃതര് പൂട്ടിച്ചു. യൂറ്റയിലെ സണ് ഫസ്റ്റ് ബാങ്ക് ഓഫ് സെന്റ് ജോര്‍ജ്, നെബ്രാസ്‌കയിലെ ഒമഹയിലുള്ള മിഡ് സിറ്റി ബാങ്ക് എന്നിവയാണു പൂട്ടിയത്. ഇതോടെ സാമ്പത്തിക പ്രതിസന്ധിയില് നട്ടംതിരിയുന്ന അമേരിക്കയില് ഈവര്‍ഷം പൂട്ടിയ ബാങ്കുകള് 87 ആയി. കഴിഞ്ഞവര്‍ഷം 157 ബാങ്കുകളാണു പൂട്ടിയത്.\nസണ് ഫസ്റ്റിന്റെ മൂന്നുശാഖകള് കാഷ് വാലി ബാങ്കിന്റെ പേരില് തുറക്കുമെന്നു ഫെഡറല് ഡിപ്പോസിറ്റ് ഇന്‍ഷ്വറന്‍സ് കോര്‍പറേഷന് അറിയിച്ചു. മിഡ് സിറ്റി ബാങ്കിന്റെ അക്കൗണ്ടുകള് നെബ്രാസ്‌കയിലെ തന്നെ പ്യൂര്‍ഡം സ്റ്റേറ്റ് ബാങ്ക് ഏറ്റെടുത്തിട്ടുണ്ട്. രണ്ട് ബാങ്കുകള്‍ക്കും കോടിക്കണക്കിന് ഡോളറിന്റെ ആസ്തിയും നിക്ഷേപവുമുള്ളതായിരുന്നു.\nറിയല് എസ്റ്റേറ്റ് മാര്‍ക്കറ്റിലെ തകര്‍ച്ചയെ തുടര്‍ന്ന് അമേരിക്കന് ബാങ്കിങ് രംഗം കനത്ത പ്രതിസന്ധിയെ നേരിടുകയാണ്. ഇനിയും ഒട്ടേറെ ബാങ്കുകള് അടച്ചുപൂട്ടല് നേരിടേണ്ടി വരുമെന്നാണ് സാമ്പത്തിക വിദഗ്ധരുടെ നിഗമനം.\namerica bank recession 2008 അമേരിക്ക ബാങ്ക് സാമ്പത്തിക മാന്ദ്യം\nU.S. regulators closed two more banks on Friday -- one in Utah and another in Nebraska -- bringing the total number this year to 87\nStory first published: Monday, November 7, 2011, 10:18 [IST]


പുതിയ സര്‍ക്കാര് വന്നിട്ട് രാജ്യസഭാ തിരഞ്ഞെടുപ്പ് നടത്തുന്നതാണ് ധാർമികത ; തിര. കമ്മീഷന് നിയമോപദേശം – newspeople\nകൊച്ചി: സംസ്ഥാനത്ത് ഒഴിവ് വന്ന മൂന്ന് രാജ്യസഭാ സീറ്റിലേക്കുള്ള തിരഞ്ഞെടുപ്പ് മാറ്റിവെക്കാൻ നിയമോപദേശം ലഭിച്ചതായി തിരഞ്ഞെടുപ്പ് കമ്മീഷൻ കോടതിയിൽ വ്യക്തമാക്കി. പുതിയ സർക്കാർ വന്നതിനുശേഷം തിരഞ്ഞെടുപ്പ് നടത്തുന്നതാണ് ധാർമികതയെന്ന് നിയമമന്ത്രാലയം നിർദേശിച്ചതായി തിരഞ്ഞെടുപ്പ് കമ്മീഷൻ കോടതിയിൽ സമർപ്പിച്ച സത്യവാങ്മൂലത്തിൽ പറയുന്നു.\nവിജ്ഞാപനം വന്ന് 19 ദിവസങ്ങൾക്ക് ശേഷമേ രാജ്യസഭാ തിരഞ്ഞെടുപ്പ് നടത്താൻ സാധിക്കുകയുള്ളു. ഏപ്രിൽ 21ന് തൊട്ടുമുമ്പുള്ള ദിവസമാണ് വിജ്ഞാപനം വരുന്നതെങ്കിൽ 19 ദിവസം കഴിഞ്ഞ് മാത്രമേ നിയമസഭയിൽ രാജ്യസഭാ തിരഞ്ഞെടുപ്പ് നടത്താൻ കഴിയു. മേയ് രണ്ടിനാണ് കേരളത്തിലെ നിയമസഭാ തിരഞ്ഞെടുപ്പ് ഫലം പുറത്തുവരുക. അതിനാൽ നിലവിലെ നിയമസഭാ അംഗങ്ങൾക്ക് രാജ്യസഭാ തിരഞ്ഞെടുപ്പിൽ വോട്ടുചെയ്യാൻ സാധിച്ചേക്കില്ല. ഇക്കാര്യമാണ് സംസ്ഥാന സർക്കാരും നിയമസഭാ സെക്രട്ടേറിയേറ്റും പ്രധാനമായും കോടതിയിൽ നേരത്തെ ചൂണ്ടിക്കാണിച്ചത്. നിലവിലെ സാഹചര്യത്തിൽ രാജ്യസഭാ തിരഞ്ഞെടുപ്പ് നടന്നാൽ ഇടതുമുന്നണിക്ക് രണ്ട് അംഗങ്ങളെ രാജ്യസഭയിലേക്ക് അയക്കാൻ സാധിക്കും. എന്നാൽ പുതിയ നിയമസഭയ്ക്കാണ് യഥാർഥ ജനഹിതമെന്നാണ് നിയമമന്ത്രാലയം തിരഞ്ഞെടുപ്പ് കമ്മീഷന് നിയമോപദേശം നൽകിയിരിക്കുന്നത്.വയലാർ രവി, കെ.കെ. രാഗേഷ്, പി.വി. അബ്ദുൾ വഹാബ് എന്നിവരുടെ ഒഴിയുന്ന സീറ്റുകളിലേക്കാണ് തിരഞ്ഞെടുപ്പ് നടക്കേണ്ടത്.


| 21,700 കോടിയുടെ ആസ്‌തികള് വില്‍ക്കാന് അനില് അംബാനി | Mangalam\nTuesday, July 16, 2019 Last Updated 31 Min 59 Sec ago English Edition\nന്യൂഡല്‍ഹി: കടക്കെണിയില്‍നിന്നു കരകയറാനുള്ള അവസാനവട്ട ശ്രമവുമായി റിലയന്‍സ് ഗ്രൂപ്പ് വമ്പന് അനില് അംബാനി. ആസ്‌തി വില്‍പ്പനയിലുടെയുള്ള തുക സമാഹരണമാണ് അനില് ലക്ഷ്യമിടുന്ന്.\nസാമ്പത്തിക ബാധ്യത പരമാവധി കുറയ്‌ക്കാന് 21,700 കോടി രൂപയുടെ ആസ്‌തികള് വില്‍പ്പനയ്‌ക്കു വയ്‌ക്കാനാണു തീരുമാനം. സ്വന്തം പേരിലുള്ള റേഡിയോ സ്‌റ്റേഷനുകള് മുതല് വിവിധയിടങ്ങളില് ഏറ്റെടുത്തിട്ടുള്ള റോഡ് നവീകരണ പദ്ധതികള്‍വരെ വില്‍പ്പനയ്‌ക്കു വയ്‌ക്കുമെന്നാണു സൂചന.\nറിലയന്‍സ് ഇന്‍ഫ്രാസ്‌ട്രക്‌ചറാണ് റോഡ് പദ്ധതികളുടെ കൈമാറ്റത്തിലൂടെ കടം കുറയ്‌ക്കാനുള്ള മാര്‍ഗം തേടുന്നത്. ഒമ്പതു റോഡ് പദ്ധതികളുടെ വില്‍പ്പനയിലൂടെ 9,000 കോടി രൂപ സമാഹരിക്കാന് കഴിയുമെന്നാണു പ്രതീക്ഷ.\nചര്‍ച്ചകള് പുരോഗമിക്കുകയാണെന്നും വില്‍പ്പന നടന്നാല് അടുത്ത മാര്‍ച്ചോടെ കടത്തില്‍നിന്നു കരകയറാനാകുമെന്നും മുംബൈ മെട്രോ റെയില് നടത്തിപ്പു ചുമതലയുള്ള റിലയന്‍സ് ഇന്‍ഫ്രാസ്‌ട്രക്‌ചര് അധികൃതര് വ്യക്‌തമാക്കി. റേഡിയോ സ്‌റ്റേഷന് യൂണിറ്റ് വില്‍പ്പനയിലാണ് അനിലിന്റെ ചുമതലയിലുള്ള മറ്റൊരു സ്‌ഥാപനമായ റിലയന്‍സ് ക്യാപിറ്റല് ലിമിറ്റഡ് ശ്രദ്ധയൂന്നിയിരിക്കുന്നത്.\nഇതിലൂടെ 1,200 കോടി രൂപ അക്കൗണ്ടിലെത്തിക്കാനാകുമെന്നാണു കരുതുന്നത്. ഇതിനുപുറമേ ഓഹരി വില്‍പ്പനയിലൂടെ 11,500 രൂപ സമാഹരണത്തിനും കമ്പനി ലക്ഷ്യമിടുന്നു.\nബാധ്യത കുറയ്‌ക്കാന് സഹോദരന് മുകേഷ് അംബാനിയുടെ കൈത്താങ്ങും അനില് പ്രതീക്ഷിക്കുന്നുണ്ടെന്നാണു സൂചന. തന്റെ ഉടമസ്‌ഥതയിലുള്ള റിലയന്‍സ് ഗ്രൂപ്പിന്റെ പേരിലുള്ള കോടികളുടെ കടം വരുതിയിലാക്കാനുള്ള പരിശ്രമത്തിലാണെന്ന് അനില് അംബാനി നേരത്തെ വ്യക്‌തമാക്കിയിരുന്നു.\nകഴിഞ്ഞ 14 മാസത്തിനിടെ ഏകദേശം 35,000 കോടി രൂപയുടെ കടം തിരിച്ചടച്ചതായും കഴിഞ്ഞ ജുണില് അംബാനി ചൂണ്ടിക്കാട്ടിയിരുന്നു. വന്‍തുക തിരിച്ചടച്ചിട്ടും അനിലിന്റെ പേരിലുള്ള നാലു കമ്പനികള് 93,900 കോടിരൂപയോളം ബാധ്യത പേറുന്നുണ്ടെന്നാണു കണക്കുകള് സൂചിപ്പിക്കുന്നത്.


രാഹുല് ഗാന്ധിക്ക് മാത്രമേ കോണ്‍ഗ്രസിനെ രക്ഷിക്കാനാവൂ; ശശി തരൂരിന് മറുപടിയുമായി സഞ്ജയ് നിരുപം - ഇ വാർത്ത | evartha Only Rahul Gandhi can save Congress party: Sanjay Nirupam slams Shashi Tharoor\nരാഹുല് ഗാന്ധിക്ക് മാത്രമേ കോണ്‍ഗ്രസിനെ രക്ഷിക്കാനാവൂ; ശശി തരൂരിന് മറുപടിയുമായി സഞ്ജയ് നിരുപം\nമുംബൈ: കോണ്‍ഗ്രസ് അധ്യക്ഷ സ്ഥാനത്തേക്ക് തെരഞ്ഞെടുപ്പ് നടത്തണമെന്ന ശശി തരൂരിന് എംപിയുടെ പ്രസ്താവനയ്ക്ക് മറുപടിയുമായി മുതിര്‍ന്ന കോണ്‍ഗ്രസ് നേതാവ് സഞ്ജയ് നിരുപം കോണ്‍ഗ്രസിനെ രക്ഷിക്കാന് മുന് അദ്ധ്യക്ഷന് രാഹുല് ഗാന്ധിക്ക് മാത്രമേ കഴിയൂ എന്നാണ് സഞ്ജയ് നിരുപത്തിന്റെ പ്രതികരണം.\nകോണ്‍ഗ്രസ് നേതാവും മുന് ദല്‍ഹി മുഖ്യമന്ത്രിയായ ഷീല ദീക്ഷിതിന്റെ മകന് സന്ദീപ് ദീക്ഷിതിന്റെ വാക്കുകളെ മുന്‍നിര്‍ത്തിയാണ് ശശി തരൂര് തെരഞ്ഞെടുപ്പ് ആവശ്യപ്പെട്ട് രംഗത്ത് എത്തിയത്. സന്ദീപ് ദീക്ഷിത് പരസ്യമായി പറഞ്ഞത് വിവിധ സ്ഥാനങ്ങള് വഹിക്കുന്നവരടക്കമുള്ള, രാജ്യത്തിന്റെ വിവിധ ഭാഗങ്ങളില്‍നിന്നുള്ള ഒരു ഡസനോളം നേതാക്കള് തന്നോട് രഹസ്യമായി പറഞ്ഞു. കോണ്‍ഗ്രസ് പ്രവര്‍ത്തക സമിതിയോട് ഞാനഭര്‍ത്ഥിക്കുകയാണ്, നേതൃത്വ തെരഞ്ഞെടുപ്പ് നടത്തണം. നടത്തിയാല് അത് പ്രവര്‍ത്തകരെയും വോട്ടര്‍മാരെയും ആവേശം കൊള്ളിക്കും എന്നായിരുന്നു ശശി തരൂര് പതികരിച്ചത്.\nഎന്നല് ഈ ഘട്ടത്തില് ഗാന്ധി കുടുംബത്തില് നിന്നല്ലാതെ ഒരാള്‍ക്ക് കോണ്‍ഗ്രസിനെ നയിക്കാനാവില്ലെന്നും ശശി തരൂരിന്റേത് ബാലിശമായ വാദമാണെന്നും സഞ്ജയ് നിരുപം തുറന്നടിച്ചു. രാഹുല് ഗാന്ധിക്ക് മാത്രമാണ് പാര്‍ട്ടിയെ നയിക്കാനും രക്ഷപ്പെടുത്താനും കഴിയൂ. മറ്റ് നേതാക്കള് വെറും ഗ്രൂപ്പ് നേതാക്കള് മാത്രമാണ്. അത്തരം നേതാക്കള്‍ക്ക് ഗ്രൂപ്പിസം വളര്‍ത്താന് മാത്രമേ കഴിയുകയുള്ളൂ എന്നാണ് നിരുപം പ്രതികരിച്ചത്.


Mohanlal fans fb post getting viral - Malayalam Filmibeat\nകൊച്ചിയില് കാലുകുത്തിക്കില്ലെന്ന് പറഞ്ഞ് മോഹന്‍ലാലിന്റെ കോലം കത്തിച്ചവര്‍ക്കുള്ള ഫാന്‍സിന്റെ മറുപടി\n| Updated: Friday, June 29, 2018, 9:38 [IST]\nവിവാദത്തില് മുങ്ങിയ മലയാള സിനിമയെക്കുറിച്ചുള്ള ചര്‍ച്ചകള് സോഷ്യല് മീഡിയയില് ഇപ്പോഴും അരങ്ങുതകര്‍ക്കുകയാണ്. അമ്മയുടെ പ്രസിഡന്റായി കഴിഞ്ഞ വാരത്തിലാണ് മോഹന്‍ലാല് ചാര്‍ജെടുത്തത്. അതിന് പിന്നാലെ തന്നെ വിവാദങ്ങളുമെത്തി. യോഗത്തില് ദിലീപിനെ തിരികെ സംഘടനയിലേക്ക് പ്രവേശിപ്പിക്കാമെന്ന് ധാരണയായിരുന്നു. ഈ നടപടിയെ വിമര്‍ശിച്ച് നിരവധി പേര് നേരത്തെ തന്നെ രംഗത്തെത്തിയിരുന്നു. പ്രതിഷേധം വ്യാപകമായി തുടരുന്നതിനിടയിലാണ് വിവിധ സംഘടനകളുടെ നേതൃത്വത്തില് മോഹന്‍ലാലിന്റെ കോലം കത്തിച്ച് പ്രതിഷേധിച്ചത്.\nനടി ആക്രമിക്കപ്പെട്ട കേസില് കുറ്റാരോപിതനായ താരത്തെ സംഘടനയില് തിരിച്ചെടുത്ത നടപടി പുന:പരിശോധിക്കണമെന്നാവശ്യപ്പെട്ട് രേവതിയുള്‍പ്പടെയുള്ളവര് അമ്മയ്ക്ക് കത്ത് നല്‍കിയിരുന്നു. ദിലീപിനെ തിരിച്ചെടുത്തതില് പ്രതിഷേധിച്ച് നടിയും കൂട്ടുകാരുമടക്കം നാല് പേര് സംഘടനയില് നിന്നും രാജി വെച്ചിരുന്നു. ഇതിന് പിന്നാലെയായാണ് കൊച്ചിയിലും ആലപ്പുഴയിലുമായി വിവിധ സംഘടനകളുടെ നേതൃത്വത്തില് മോഹന്‍ലാലിന്റെ കോലം കത്തിച്ച് പ്രതിഷേധിച്ചത്.\nസിനിമയില് നായകന് ജീവിതത്തിലോ?\nമോഹന്‍ലാലിന്റെ സിനിമകളുടെ ചിത്രീകരണം തടയുമെന്നും അദ്ദേഹത്തെ കൊച്ചിയില് പ്രവേശിക്കാന് സമ്മതിക്കില്ലെന്നും ആക്രോശിച്ചായിരുന്നു കോലം കത്തിച്ചത്. സിനിമയില് നായകനായി നില്‍ക്കുമ്പോഴും ജീവിതത്തില് അദ്ദേഹം വേട്ടക്കാരനൊപ്പമാണ് നില്‍ക്കുന്നതെന്നും പ്രതിഷേധക്കാര് ആരോപിച്ചിരുന്നു. ഇരയോടും വേട്ടക്കാരനോടും ഒരേ പോലെയുള്ള സമീപനം സ്വീകരിക്കുന്നുവെന്ന തരത്തില് സോഷ്യല് മീഡിയയും രൂക്ഷവിമര്‍ശനവുമായി രംഗത്തെത്തിയിരുന്നു.\nഫാന്‍സ് പ്രവര്‍ത്തകരുടെ മറുപടി\nനിങ്ങൾ പ്രശസ്തി കിട്ടാൻ വേണ്ടി ലാലേട്ടന്റെ കോലം കത്തിച്ചത് കണ്ടു. മുഖ്യമന്ത്രി മാരുടെയും പ്രധാന മന്ത്രിയുടെയും കോലങ്ങൾ കത്തിക്കുന്നു അത്4ആൾക്കാർ ഉണ്ടെങ്കിൽ ആർക്കും ചെയമലോ. അതിലൊന്നും ഞങ്ങൾക്ക് പ്രശനമില്ല. ലാലേട്ടൻ കൊച്ചിയിൽ കാലു കുത്തിക്കില്ല ഷൂട്ടിങ് തടയും എന്നൊക്കെ പറയുന്നത് കേട്ടു.\nമോഹന്‍ലാൽ ഫാൻസ് വെല്ലുവിളിക്കുന്നു നിങ്ങളെ. പിന്നെ ഒരു കാര്യം.ഞങ്ങൾക്ക് ജാതി,മതം,രാഷ്ട്രീയം, ഇല്ല. ഒറ്റവികാരം മോഹൻലാൽ.ആവശ്യമില്ലാതെ ഇങ്ങോട്ട് കേറി മേയാൻ വന്നാൽ പൊളിച്ചടുക്കി ആറ്റിൽ താഴ്ത്തും.പറയുന്നത് ആരാണെന്ന് മനസിലാക്കി വെച്ചോ.ഫാന്‍സ് ഗ്രൂപ്പിലൂടെ ഇത്തരത്തിലുള്ള പോസ്റ്റുകള് വൈറലായിക്കൊണ്ടിരിക്കുകയാണ്.\nമമ്മൂട്ടി ഫാന്‍സും ഇടപെട്ടു\nഞങ്ങൾ മമ്മൂക്ക ഫാൻസ് ലാലേട്ടനെയും ലാലേട്ടൻ ഫാൻസ് മമ്മൂക്കാനെയും കളിയാക്കും ട്രോളും തെറി വിളിക്കും പക്ഷെ എത്ര വലിയ നടന്റെ ഫാൻസ് ആയാലും എത്ര വലിയ മഹാൻ ആയാലും പുറത്ത് നിന്നും ആരാ\nയാലും മമ്മൂക്ക ലാലേട്ടൻ ഇവരെ കുറിച്ച് പറഞ്ഞാൽ അവരുടെ മേലെ ഞങ്ങൾ രണ്ട് ഫാൻസും കൂടെ ഒരുമിച്ച് പൊങ്കാല മഹോത്സവം നടത്തും.\nമലയാളത്തിന്റെ അഭിമാന താരമായ മോഹന്‍ലാലിന്റെ കോലം കത്തിച്ചതില് വ്യാപക പ്രതിഷേധം രേഖപ്പെടുത്തി ഫാന്‍സ് പ്രവര്‍ത്തകര് രംഗത്തെത്തിയിരുന്നു. ക്ഷണനേരം കൊണ്ടാണ് പല പോസ്റ്റുകളും വൈറലാവുന്നത്. മോഹന്‍ലാലിന്റെ ആരാധകര് മാത്രമല്ല മമ്മൂട്ടി ആരാധകരും വിഷയത്തില് പ്രതികരണം രേഖപ്പെടുത്തിയിട്ടുണ്ട്.\nRead more about: mohanlal facebook amma dileep social media മോഹന്‍ലാല് അമ്മ ഫേസ്ബുക്ക് സോഷ്യല് മീഡിയ ദിലീപ്\nMohanlal fans fb post getting viral


വെറുതെ കോറിയിടുന്നത്: ആദ്യ മലയാളി ഗ്രാന്‍ഡ് മാസ്റ്റര് - ജി.എന്. ഗോപാല്\nPosted by മൂര്‍ത്തി at 8:47 AM\nകേരളത്തില് നിന്നുളള ആദ്യത്തെ ഗ്രാന്‍ഡ് മാസ്റ്ററെന്ന ചരിത്രനേട്ടത്തിന് ചെസ് താരം ജി.എന്.ഗോപാല് അര്‍ഹനായി.ഗോപാലിന് അഭിനന്ദനങ്ങള്. ചെസ്സിലും ജീവിതത്തിലും കൂടുതല് ഉയരങ്ങള് താണ്ടുവാന് ഗോപാലിന് സാധിക്കട്ടെ എന്ന് ആശംസിക്കുന്നു\nനല്ല വാര്‍ത്ത. മൂര്‍ത്തിയ്ക്കു നന്ദി.\nഅഭിമാനകരമായ ഈ വാര്‍ത്തക്കു നന്ദി.\nരാഷ്ട്രീയ ജീര്‍ണ്ണതയ്ക്കും ചക്ലാത്തി പോരാട്ടത്തിനുമിടയില് കേരള ജനതക്ക് അഭിമാനിക്കാന് കഴിയുന്ന ഒരു വാര്‍ത്തയാണ് മൂര്‍ത്തിയുടെ പോസ്റ്റിലൂടെ അറിയാന് കഴിഞ്ഞത്. ഗോപാല് ഇനിയും ഉന്നത വിജയങ്ങള് കരസ്ഥമാക്കി കേരളത്തിന്റെ, ഇന്ത്യയുടെ അഭിമാനഭാജനമാവട്ടെ എന്ന് ആശംസിക്കുന്നതോടൊപ്പം വാര്‍ത്ത പകര്‍ന്നു നല്‍കിയ മൂര്‍ത്തിക്ക് നന്ദിയും അറിയിക്കുന്നു.\nഏതിരാളിയ്ക്ക് ഒരു “കാസ്ലിംഗിന്” പോലും ഇടനല്‍ക്കാതെ ഈ മിടുക്കന് ഉയരങ്ങള് കീഴടക്കട്ടെ\nഗോപാലിന് അഭിനന്ദനങ്ങള്. വാര്‍ത്ത ശ്രദ്ധയില് കൊണ്ടു വന്ന മൂര്‍ത്തിക്കു നന്ദിയും.\nകലക്കന് മൂര്‍ത്തിസാബ്....ആകാശവാണി വാര്‍ത്ത തുടങ്ങിയ പോസ്റ്റ് മുതല് കുറേ എണ്ണം വായിക്കാന് കിടപ്പുണ്ട്, വെരി ഇന്‍ഫര്‍മേറ്റീവ്..!


ധോണി - ദീപിക പദുകോൺ - യുവരാജ് സിങ് -ത്രികോണ പ്രണയകഥ ! ദീപികയുമായുള്ള ബന്ധം തകർന്നതിനെ പറ്റി മനസ് തുറന്നു യുവരാജ് സിങ് ! - metromatinee.com Lifestyle Entertainment & Sports\nബോളിവുഡ് ലോകത്ത് ഒന്നിലധികം പ്രണയമൊന്നും ഒരു പ്രശ്നമല്ല. അതെല്ലാം വാർത്ത ആകാറുമുണ്ട്. പലരും ചിലപ്പോൾ വാർത്തകളിൽ നിറയുന്നത് ഇത്തരത്തിൽ പ്രണയകഥകളുടെ പേരിലുമാണ്. അത്തരത്തിൽ പ്രണയ കഥകളിലൂടെ പ്രസിദ്ധയായ താരമാണ് ദീപിക പദുകോൺ . ഒടുവിൽ രൺവീർ സിംഗിനെ വിവാഹം ചെയ്‌തെങ്കിലും രൺബീർ കപൂർ മുതൽ ഒട്ടേറെ പേരുകൾ ദീപികയുമായി ചേർത്ത് കേട്ടിരുന്നു.\n2007 ലോകകപ്പ് വിജയത്തിന് പിന്നാലെയാണ് ധോണിയും ദീപിക പദുക്കോണും തമ്മിൽ അടുപ്പത്തിലാണ് എന്ന വാർത്തകൾ ഗോസിപ്പ് കോളങ്ങളിൽ നിറഞ്ഞത്. ധോണിക്ക് ദീപികയെ ഇഷ്ടമായിരുന്നു. എന്നാൽ ദീപികയ്ക്ക് ധോണിയുടെ നീണ്ട മുടി ഇഷ്ടമായില്ല. അങ്ങനെയാണത്രെ ധോണി ദീപിപക്ക് വേണ്ടി തന്റെ ട്രേഡ് മാർക്കായ നീളൻ മുടി മുറിക്കുന്നത്.\nകൂടുതൽ സമയം ഒന്നിച്ച് ചെലവഴിച്ചിരുന്നെങ്കിൽ ഭാവി കാര്യങ്ങൾ എന്തായിരിക്കണമെന്ന കാര്യത്തിൽ ഒരു തീരുമാനം എടുക്കാൻ തങ്ങൾക്ക് സാധിച്ചേനെ. എന്നാൽ അതുണ്ടായില്ല. ദീപിക എന്റെ കൂടെ ഉണ്ടായിരുന്നു. ഇപ്പോൾ അവർ മുന്നോട്ട് പോയി. ഞാനും എൻറെ കാര്യങ്ങളുമായി മുന്നോട്ട് പോയി. ആരെയും കുറ്റപ്പെടുത്തേണ്ട കാര്യമൊന്നുമില്ല. ഇതൊക്കെ ഓരോരുത്തരുടെ വ്യക്തിപരമായ ഇഷ്ടങ്ങളാണ്. ഒരാൾക്ക് ബന്ധം അവസാനിപ്പിക്കണം എന്ന് തോന്നിയാൽ മറ്റേ ആൾക്ക് പിന്നെ അതില് അധികമൊന്നും ചെയ്യാനില്ല. – യുവരാജ് പറഞ്ഞു.\nപറഞ്ഞുകേട്ട ബന്ധങ്ങളൊന്നും വിവാഹത്തിലെത്തിയില്ലെങ്കിലും ഈ പറഞ്ഞവെരല്ലാം തന്നെ വിവാഹം കഴിച്ച് സന്തുഷ്ടമായ കുടുംബ ജീവിതം നയിക്കുകയാണ്. ധോണി സാക്ഷിയെയും യുവരാജ് മോഡലും നടിയുമായ ഹസൽ കീച്ചിനെയും ദീപിക പദുക്കോൺ ബോളിവുഡിലെ സൂപ്പർ താരമായ രൺബീർ സിംഗിനെയുമാണ് വിവാഹം ചെയ്തത്.\ndeepika padukone – yuvaraj singh – dhoni triangle love story\nRelated Topics:Deepika Padukone, MS Dhoni, yuvaraj singh


Asin, Actress, Onam, Malayali, അസിന്, നടി, ഓണം, മലയാളി - Malayalam Filmibeat\nഅസിന്റെ ഓണം വീട്ടുകാര്‍ക്കൊപ്പം\n| Published: Friday, September 9, 2011, 11:01 [IST]\nമലയാള മണ്ണില് നിന്ന് ബോളിവുഡിലെത്തിയ അസിന് തോട്ടുങ്കലിന് ഓണം എന്നും പ്രിയപ്പെട്ടതാണ്. ഷൂട്ടിങ്ങിന്റെ തിരക്കിലാണെങ്കിലും താരം ഓണമാഘോഷിയ്ക്കാന് മുംബൈയിലുള്ള വീട്ടുകാര്‍ക്കൊപ്പം ചേരും. ഒരു ചിത്രത്തിന്റെ ഷൂട്ടിങ്ങുമായി ബന്ധപ്പെട്ട് രാജസ്ഥാനിലുള്ള താരം രണ്ടു ദിവസം അവധിയെടുത്താണ് ഇക്കുറി ഓണമാഘോഷിയ്ക്കുന്നത്.\nമുംബൈയിലെ വീട്ടില് ഓണമാഘോഷിയ്ക്കുമ്പോഴും കുട്ടിക്കാലത്തെ ഓണമാണ് അസിന്റെ മനസ്സില് മായാതെ നില്‍ക്കുന്നത്. കുട്ടിക്കാലത്ത് കൂട്ടുകാരുമൊത്ത് പൂവിറുക്കുന്നതും പൂക്കളമിടുന്നതും രസകരമായിരുന്നുവെന്ന് അസിന് പറയുന്നു. പുത്തന് ഉടുപ്പിട്ട് കൂട്ടുകാരുമൊത്ത്് ഓണസദ്യ കഴിയ്ക്കുന്നതും മറക്കാനാവാത്ത അനുഭവം തന്നെ.\nകൂട്ടുകാരെല്ലാം ലോകത്തിന്റെ പലഭാഗങ്ങളിലാണെങ്കിലും ഓണനാളില് എല്ലാവരേയും വിളിയ്ക്കാറുണ്ടെന്ന് അസിന് പറയുന്നു. ഓണത്തിന് മലയാളം ചാനലുകളില് വരുന്ന ഓണം സ്‌പെഷ്യല് പ്രോഗ്രാമുകളും ഞാന് മിസ് ചെയ്യാറില്ല-ഒരു മാധ്യമത്തിന് നല്‍കിയ അഭിമുഖത്തില് അസിന് പറഞ്ഞു.\nRead more about: asin actress onam malayali അസിന് നടി ഓണം മലയാളി\nStory first published: Friday, September 9, 2011, 11:01 [IST]


തിരുവനന്തപുരത്ത് യുഎഇ കോണ്‍സുലേറ്റിന്റെ പേരില് വന്ന പാഴ്‌സലില് കോടികളുടെ സ്വര്‍ണം; സമീപകാലത്തെ ഏറ്റവും വലിയ സ്വര്‍ണവേട്ട | gold-smuggling-via-diplomatic-baggage-in-trivanfrum\nHome News Kerala തിരുവനന്തപുരത്ത് യുഎഇ കോണ്‍സുലേറ്റിന്റെ പേരില് വന്ന പാഴ്‌സലില് കോടികളുടെ സ്വര്‍ണം; സമീപകാലത്തെ ഏറ്റവും വലിയ സ്വര്‍ണവേട്ട\nതിരുവനന്തപുരത്ത് യുഎഇ കോണ്‍സുലേറ്റിന്റെ പേരില് വന്ന പാഴ്‌സലില് കോടികളുടെ സ്വര്‍ണം; സമീപകാലത്തെ ഏറ്റവും വലിയ സ്വര്‍ണവേട്ട\nതിരുവനന്തപുരം: തിരുവനന്തപുരം വിമാനത്താവളത്തില് കോടികള് വിലമതിക്കുന്ന സ്വര്‍ണം പിടികൂടി. യുഎഇ കോണ്‍സുലേറ്റിന്റെ പേരില് വന്ന പാഴ്‌സലില് കടത്താന് ശ്രമിച്ച സ്വര്‍ണമാണ് പിടികൂടിയത്. വിമാനത്താവളത്തിലെ കാര്‍ഗോയില് കസ്റ്റംസ് പരിശോധന തുടരുകയാണ്. സംഭവത്തില് ഒരാളെ പിടികൂടിയിട്ടുണ്ട്.\nസംസ്ഥാനത്ത് സമീപകാലത്ത് നടന്ന ഏറ്റവും വലിയ സ്വര്‍ണവേട്ടയാണ് തിരുവനന്തപുരം വിമാനത്താവളത്തിലേത്. ഡിപ്ലോമാറ്റിക് ബാഗേജില് സ്വര്‍ണം പിടികൂടുന്നതും ഇതാദ്യമാണ്. യുഎഇ കോണ്‍സുലേറ്റിന്റെ പേരില് വന്ന പാഴ്‌സല് പരിശോധിച്ചതില് 30 കിലോയോളം സ്വര്‍ണമാണ് കസ്റ്റംസ് പിടികൂടിയത്.\nമൂന്ന് ദിവസം മുന്‍പാണ് കാര്‍ഗോ ഫ്‌ളൈറ്റില് ദുബൈയില് നിന്ന് പാഴ്‌സല് എത്തിയത്. രഹസ്യ വിവരത്തിന്റെ അടിസ്ഥാനത്തില് കസ്റ്റംസ് കാര്‍ഗോ വിഭാഗത്തില് പരിശോധന നടത്തുകയായിരുന്നു. പല പോക്‌സുകളിലായി വിവിധ രൂപത്തിലാക്കിയ സ്വര്‍ണമാണ് കണ്ടെടുത്തിട്ടുള്ളത്. പാഴ്‌സല് ആര്‍ക്കാണെന്നും ആരാണ് അയച്ചതെന്നുമുള്ള വിവരങ്ങള് കസ്റ്റംസ് പുറത്തുവിട്ടിട്ടില്ല.\nPrevious articleഖത്തര് പ്രവാസി നിര്‍മിച്ച സിനിമയുടെ ഓണ്‍ലൈന് റിലീസ് ഇന്ന്\nNext articleഒമാനില് വിസിറ്റിങ് വിസ ഫാമിലി വിസയിലേക്ക് മാറ്റാം\nSnk - September 17, 2021, 9:59 pm 0\nകണ്ണൂർ:കണ്ണൂർ വിമാനത്താവളത്തിൽ വൻ സ്വർണ്ണവേട്ട. മൂന്ന് കിലോ സ്വർണ്ണമാണ് പിടികൂടിയത്. വടകര സ്വദേശികളായ മൻസൂർ, സഫീന എന്നിവരിൽ നിന്നാണ് സ്വർണം പിടികൂടിയത്. ഡിആർഐയും കസ്റ്റംസും നടത്തിയ പരിശോധനയിലാണ് സ്വർണം പിടികൂടിയത്.\nനെടുമ്പാശ്ശേരിയിലെത്തിയ പ്രവാസിയില് നിന്ന് ഒരു കോടിയുടെ സ്വര്‍ണം പിടികൂടി\nmtp - August 22, 2021, 10:22 pm 0\nനെടുമ്പാശ്ശേരി: കൊച്ചി അന്താരാഷ്ട്ര വിമാനത്താവളത്തിലെത്തിയ യാത്രക്കാരിനില് നിന്ന് 2.100 കിലോഗ്രാം സ്വര്‍ണം പിടികൂടി. ഒരു കോടി രൂപ വിലവരുന്ന സ്വര്‍ണവുമായി റിയാദില് നിന്നെത്തിയ കണ്ണൂര് സ്വദേശിയാണ് പിടിയിലായത്. സ്പീക്കറിനകത്ത് ഒളിപ്പിച്ചാണ് ഇയാള് സ്വര്‍ണം കടത്താന്...\nഖത്തര് പ്രവാസിയെ തട്ടിക്കൊണ്ടുപോയത് സ്വര്‍ണക്കടത്ത് സംഘം; തോക്ക് കണ്ടെത്തി\nmtp - August 16, 2021, 9:39 pm 0\nകൊയിലാണ്ടി: മൂന്ന് മാസം മുമ്പ് നാട്ടിലെത്തിയ ഖത്തര് പ്രവാസിയെ കൊയിലാണ്ടിയില് തട്ടിക്കൊണ്ടുപോയതിന് പിന്നില് സ്വര്‍ണക്കടത്ത് സംഘമെന്ന് പോലിസ്. സംഭവ സ്ഥലത്തിന് സമീപത്ത്് നിന്ന് തട്ടിക്കൊണ്ടു പോയ സംഘത്തിന്റേതെന്ന് കരുതുന്ന തോക്ക് പോലിസ് കണ്ടെടുത്തു....


ഉംറ: വിദേശരാജ്യങ്ങളില് നിന്നുള്ള തീര്‍ത്ഥാടകര് ഇന്ന് സൗദിയിലെത്തും | foreign Umrah pilgrims to arrive in Makkah on Sunday\nഉംറ: വിദേശരാജ്യങ്ങളില് നിന്നുള്ള തീര്‍ത്ഥാടകര് ഇന്ന് സൗദിയിലെത്തും\nMakkah Saudi Arabia, First Published 1, Nov 2020, 8:44 AM\nതീര്‍ത്ഥാടകരും വിദേശ ഏജന്‍സികളും ആഭ്യന്തര ഉംറ സേവന സ്ഥാപനങ്ങളും പാലിക്കേണ്ട നിബന്ധനകള് മന്ത്രാലയം പ്രഖ്യാപിച്ചിരുന്നു. ഇഅ്തമര്‍നാ ആപ് വഴിയാണ് ഉംറയും മദീന സന്ദര്‍ശനവും പൂര്‍ത്തിയാക്കുക.\nമക്ക: വിദേശ രാജ്യങ്ങളില് നിന്നുള്ള ഉംറ തീര്‍ത്ഥാടകര് ഇന്ന് സൗദി അറേബ്യയിലെത്തും. കര്‍ശന ആരോഗ്യ മുന്‍കരുതല് നടപടികള് പാലിച്ചാണ് എട്ട് മാസത്തെ ഇടവേളയ്ക്ക് വിദേശ രാജ്യങ്ങളില് നിന്നുള്ള ഉംറ തീര്‍ത്ഥാടകര്‍ക്ക് അനുമതി നല്‍കുന്നത്. തീര്‍ത്ഥാടകരെ വഹിച്ചുള്ള ആദ്യ വിമാനം ജിദ്ദ വിമാനത്താവളത്തിലെത്തുമെന്ന് ഔദ്യോഗിക വാര്‍ത്താ ഏജന്‍സി റിപ്പോര്‍ട്ട് ചെയ്തു.\nപാസ്‌പോര്‍ട്ട് കൗണ്ടറുകളും മറ്റ് സ്ഥലങ്ങളും സാമൂഹിക അകലം പാലിച്ചുകൊണ്ടാണ് പ്രവര്‍ത്തിക്കുക. തീര്‍ത്ഥാടകരും വിദേശ ഏജന്‍സികളും ആഭ്യന്തര ഉംറ സേവന സ്ഥാപനങ്ങളും പാലിക്കേണ്ട നിബന്ധനകള് മന്ത്രാലയം പ്രഖ്യാപിച്ചിരുന്നു. ഇഅ്തമര്‍നാ ആപ് വഴിയാണ് ഉംറയും മദീന സന്ദര്‍ശനവും പൂര്‍ത്തിയാക്കുക. മസ്ജിദുല് ഹറമിലും മസ്ജിദുന്നബവിയിലും ആവശ്യമായ സൗകര്യങ്ങള് ഇരുഹറം കാര്യാലയം പൂര്‍ത്തിയാക്കിയിട്ടുണ്ട്. രാജ്യത്ത് പ്രവേശിച്ച് തിരികെ മടങ്ങുന്നതുവരെ മുഴുവന് തീര്‍ത്ഥാടകരും ആരോഗ്യ മുന്‍കരുതല് നിര്‍ദ്ദേശങ്ങള് പാലിക്കണം. പ്രതിരോധം, അണുവിമുക്തമാക്കല്, അവബോധം എന്നിവ ഉറപ്പാക്കും. ഇതിനായി വേണ്ട എല്ലാ സൗകര്യങ്ങളും ഒരുക്കിയിട്ടുണ്ട്.\nLast Updated 1, Nov 2020, 8:47 AM\nforeign Umrah performers\nforeign Umrah pilgrims\nവിദേശ ഉംറ തീര്‍ത്ഥാടകര്


ആന്ധ്രാപ്രദേശിലെ ചിറ്റൂരിൽ കാറിൽ ബസ് ഇടിച്ച് നാല് മലയാളികൾ മരിച്ചു; കാസർകോട് സ്വദേശികൾ... | kasargod natives killed in accident in chittur, andhra pradesh. - Malayalam Oneindia\n» ആന്ധ്രാപ്രദേശിലെ ചിറ്റൂരിൽ കാറിൽ ബസ് ഇടിച്ച് നാല് മലയാളികൾ മരിച്ചു; കാസർകോട് സ്വദേശികൾ...\nആന്ധ്രാപ്രദേശിലെ ചിറ്റൂരിൽ കാറിൽ ബസ് ഇടിച്ച് നാല് മലയാളികൾ മരിച്ചു; കാസർകോട് സ്വദേശികൾ...\nUpdated: Sun, Mar 11, 2018, 10:50 [IST]\nഹൈദരാബാദ്: ആന്ധ്രാപ്രദേശിലെ ചിറ്റൂരിൽ നിയന്ത്രണം വിട്ട ബസ് കാറിലിടിച്ച് നാല് മലയാളികൾ മരിച്ചു. നാലു പേർക്ക് പരിക്കേറ്റു. കാസർകോട് കുമ്പള സ്വദേശികളായ പക്കീര ഗട്ടി, മഞ്ചപ്പ ഗട്ടി, സുന്ദരി, സദാശിവം എന്നിവരാണ് അപകടത്തിൽ മരിച്ചത്. പരിക്കേറ്റവരിൽ ഒരാളുടെ നില ഗുരുതരമാണെന്നാണ് വിവരം.\nതിരുപ്പതി ക്ഷേത്രത്തിൽ തീർത്ഥാടനത്തിന് പോകുന്ന വഴിയാണ് കാസർകോട് സ്വദേശികൾ അപകടത്തിൽപ്പെട്ടത്. ഞായറാഴ്ച പുലർച്ചെ ചിറ്റൂരിലായിരുന്നു സംഭവം. ഇവർ സഞ്ചരിച്ചിരുന്ന മഹീന്ദ്ര സൈലോ കാറിൽ എതിർദിശയിൽ നിന്നും വന്ന സ്വകാര്യ ബസ് ഇടിച്ചാണ് അപകടമുണ്ടായത്. അപകടത്തെക്കുറിച്ചുള്ള കൂടുതൽ വിവരങ്ങൾ ലഭ്യമായിട്ടില്ല.\nലോഡ്ജിൽ മുറിയെടുത്ത കമിതാക്കൾ വിഷം കഴിച്ചു! 17 വയസുകാരിയായ പെൺകുട്ടി മരിച്ചു, യുവാവ് ഗുരുതരാവസ്ഥയിൽ\naccident death malayali andhra pradesh chittur kasargod kumbala kerala injury അപകടം മരണം മലയാളി ആന്ധ്രാപ്രദേശ് കാസർകോട് കേരളം പരിക്ക്\nkasargod natives killed in accident in chittur, andhra pradesh.


പ്രമുഖ സീരിയല് നടിക്കും കുടുംബത്തിനും കൊറോണ - Pravasishabdam\nHome Entertainment പ്രമുഖ സീരിയല് നടിക്കും കുടുംബത്തിനും കൊറോണ\nമുംബൈ: പ്രമുഖ ഹിന്ദി സീരിയല് നടിക്കും കുടുംബത്തിനും കൊറോണ വൈറസ് സ്ഥിരീകരിച്ചു. യേ രിഷ്ത ക്യാ കഹലാതെ ഹൈ എന്ന സീരിയലിലെ താരമായ മോഹേന കുമാരി സിംഗിനും കുടുംബത്തിനുമാണ് രോഗം സ്ഥിരീകരിച്ചത്.ഉത്തരാഖണ്ഡ് മന്ത്രിയുടെ മകനുമായി കഴിഞ്ഞ ഒക്ടോബറിലാണ് നടിയുടെ വിവാഹം കഴിഞ്ഞത്.\nഇവരുടെ വീട്ടുജോലിക്കാരെ ക്വാറന്‍റൈനില് പ്രവേശിപ്പിച്ചിരിക്കുകയാണ്. ഉത്തരാഖണ്ഡിലെ ഡെറാഡൂണിലായിരുന്നു നടിയും കുടുംബവും താമസിച്ചിരുന്നത്. അതേസമയം ഇവർക്ക് വൈറസ് എങ്ങനെ പകർന്നുവെന്ന് വ്യക്തമല്ല. റിഷികേശിലെ അപ്പോളോ ആശുപത്രിയിലാണ് മോഹേനയും കുടുംബവും ചികിത്സ തേടിയിട്ടുള്ളത്. ചികിത്സയില് രണ്ടാമത്തെ ദിവസമാണ് ഇതെന്നും മോഹേന പറയുന്നു. ആശുപത്രിയില് ചികിത്സയിലാണെന്നും നടി ഇന്ത്യ ടുഡേയോട് വിശദമാക്കി. ഇവര്‍ക്ക് കൊവിഡ് 19 ബാധിച്ചത് എങ്ങനെയാണെന്നതിനേക്കുറിച്ച് നടി സൂചനകള് നല്‍കിയിട്ടില്ലെന്നാണ് ഇന്ത്യ ടുഡേ റിപ്പോര്‍ട്ട്.\nതാനും കുടുംബത്തിലെ ഏഴുപേര്‍ക്കും കൊറോണ ആണെന്ന് നടി തന്നെയാണ് വ്യക്തമാക്കിയത്. നേരിയ ലക്ഷണങ്ങള് മാത്രമാണുള്ളതെന്നും ഇവര് വ്യക്തമാക്കി. ഉടന് രോഗം ഭേദമാകുമെന്നാണ് പ്രതീക്ഷയെന്നാണ് നടി പ്രതികരിച്ചു.\nPrevious articleവിവാഹ ചടങ്ങുകള്‍ക്ക് 50 പേർ: വിദ്യാലയങ്ങള് തുറക്കുന്നത് ജൂലൈയിലോ അതിന് ശേഷമോ: കേരളത്തിലെ ഇളവുകൾ ഇങ്ങനെ\nNext articleഗെയില് പദ്ധതിയെ തകര്‍ക്കാന് ശ്രമിച്ചവര് ഇപ്പോള് അഭിമാനിക്കുന്നു: ഉമ്മന് ചാണ്ടി


Vizhinjam: Oommen Chandy Firm on his Stand | വിഴിഞ്ഞം തുറമുഖ പദ്ധതിയിൽ മുന്നോട്ടു വച്ച കാൽ പിന്നോട്ടില്ലെന്ന് ഉറപ്പിച്ച് ഉമ്മൻ ചാണ്ടി; എതിർപ്പുമായി എത്തിയ ലത്തീൻ കത്തോലിക്കാ സഭയുമായി സമവായ ചർച്ച നടത്തി ചീഫ് സെക്രട്ടറി; മോദിയുടെ ഇഷ്ടക്കാരനെ സഹായിക്കുമ്പോൾ പകരം കിട്ടുക ആറന്മുളയിലെ വിമാനത്താവളം തന്നെ - MarunadanMalayali.com\nAugust 14, 2015 | 01:23 PM IST | Permalink\nതിരുവനന്തപുരം: കോൺഗ്രസ് ഹൈക്കമാൻഡ് ഉയർത്തിയ എതിർപ്പും സിപിഎമ്മിന്റെയും ലത്തീൻ കത്തോലിക്കാ സഭയുടെ എതിർപ്പുകളെയും തള്ളി വിഴിഞ്ഞം അന്താരാഷ്ട്ര തുറമുഖ പദ്ധതിയുമായി മുന്നോട്ടു പോകാൻ തന്നെയാണ് മുഖ്യമന്ത്രി ഉമ്മൻ ചാണ്ടി. ഈ ഇടപാടിന് പകരമായി ആറന്മുള അന്താരാഷ്ട്ര വിമാനത്താവളത്തിന്റെ അനുമതിയാണ് മുഖ്യമന്ത്രിയും കൂട്ടരും ചോദിച്ചതെന്ന കാര്യം നേരത്തെ മറുനാടൻ മലയാളി റിപ്പോർട്ട് ചെയ്തിരുന്നു. മറുനാടൻ വാർത്തയെ ശരിവെക്കുന്ന വിധത്തിലാണ് ഇപ്പോഴത്തെ കാര്യങ്ങളുടെ പോക്കും. എന്തൊക്കെ വിവാദം ഉണ്ടായാലും കേരളപ്പിറവി ദിനത്തിൽ വിഴിഞ്ഞം തുറമുഖ പദ്ധതി അദാനിക്ക് നൽകി കൊണ്ടുള്ള കരാർ ഒപ്പിടുമെന്നാണ് മുഖ്യമന്ത്രി പറയുന്നത്. കരാറിൽ ഒപ്പിടുന്ന ദിവസത്തിൽ പ്രതിഷേധം സംഘടിപ്പിക്കാൻ സിപിഐ(എം) ഒരുങ്ങുന്നതിനിടെയാണ് മുഖ്യമന്ത്രി ഇന്ന് വീണ്ടും നിലപാട് ആവർത്തിച്ച് രംഗത്തെത്തിയത്.\nഏതുതരം വിവാദമുണ്ടായാലും വിഴിഞ്ഞം പദ്ധതി നടപ്പാക്കുക തന്നെ ചെയ്യുമെന്ന് മുഖ്യമന്ത്രി ഉമ്മൻ ചാണ്ടി ആവർത്തിച്ച് വ്യക്തമാക്കി. ഇക്കാര്യത്തിൽ ഇനി പിന്നോട്ടില്ല. കേരളത്തിൽ അല്ലായിരുന്നെങ്കിൽ 25 വർഷം മുമ്പ് തുറമുഖം യാഥാർഥ്യമായേനെ. വിവാദങ്ങൾ മൂലം കേരളത്തിൽ ഉദ്യോഗസ്ഥർക്ക് സ്വതന്ത്രമായി പ്രവർത്തിക്കാൻ കഴിയാത്ത സ്ഥിതിയാണെന്നും മുഖ്യമന്ത്രി മാദ്ധ്യമങ്ങളോട് പറഞ്ഞു. അതിനിടെ വിഴിഞ്ഞം പദ്ധതിക്കെതിരെ വിമർശം ഉയർത്തിയ ലത്തീൻ സഭാ നേതൃത്വവുമായി സമവായ ചർച്ചകൾ നടത്താൻ മുഖ്യമന്ത്രി ചീഫ് സെക്രട്ടറിയെ ചുമതലപ്പെടുത്തി. സിപിഎമ്മുമായി ചർച്ച വേണ്ടെന്ന നിലപാട് സ്വീകരിച്ചിരിക്കുന്ന ഉമ്മൻ ചാണ്ടിക്ക് തങ്ങളുടെ പ്രധാന വോട്ടു ബാങ്ക് കൂടിയായ ലത്തീൻ സഭയെ പിണക്കുന്നത് ഇഷ്ടമല്ല. അതുകൊണ്ടാണ് സഭ എതിർപ്പുയർത്തിയപ്പോൾ തന്നെ ചർച്ച നടത്താനും തീരുമാനിച്ചത്.\nരാജശേഖരൻ ഇല്ലായിരുന്നുവെങ്കിൽ നാല് ഗ്രാമങ്ങൾ വെള്ളത്തിനടിയിൽ ആയേനെ; ആറന്മുള ഗ്രാമവാസികളുടെയും ആറന്മുള അപ്പന്റെയും അനുഗ്രഹം എപ്പോഴും ഉണ്ടാകും; നൂറു കണക്കിന് ഏക്കർ ഭൂമി കോൺക്രീറ്റ് ആകാത്തത് കുമ്മനത്തിന്റെ പോരാട്ട വീര്യം കൊണ്ടും; തലയിൽ കൈവച്ച് അനുഗ്രഹിച്ച് ബിജെപി സ്ഥാനാർത്ഥിക്ക് പിന്തുണ പ്രഖ്യാപിച്ച് സുഗതകുമാരി; ഈ അനുഗ്രഹം ആറന്മുളയപ്പന്റെ അനുഗ്രഹം പോലെ വിലപ്പെട്ടതാണെന്ന് കുമ്മനവും; മിസോറാം മുൻ ഗവർണ്ണർ പ്രചരണത്തിൽ സജീവമാകുമ്പോൾ\nപദ്ധതിയുമായി ബന്ധപ്പെട്ട് ആശങ്കകൾ പരിഹരിക്കുന്നതിന് ലത്തീൻ സഭാ നേതൃത്വവുമായി ചീഫ് സെക്രട്ടറി ജിജി തോംസണാണ് സർച്ച നടത്തിയത്. ലത്തീൻ അതിരൂപത ആർച്ച് ബിഷപ് ഡോ. എം. സൂസൈപാക്യവുമായി നടത്തിയ ചർച്ചയിൽ അദാനി ഗ്രൂപ്പിന്റെ വിഴിഞ്ഞം പദ്ധതിയുടെ ചുമതലയുള്ള സന്തോഷ് മഹാപാത്രയും പങ്കെടുത്തു. മത്സ്യത്തൊഴിലാളികൾക്ക് തുറമുഖ പദ്ധതിയുമായി ബന്ധപ്പെട്ട ആശങ്കകൾ പരിഹരിക്കുമെന്ന് ചീഫ് സെക്രട്ടറി സഭാ നേതാക്കളെ അറിയിച്ചു. വിഴിഞ്ഞം പദ്ധതിക്കെതിരെ സമരവുമായി മുന്നോട്ട് പോകുമെന്ന് ലത്തീൻ അതിരൂപത നേതൃത്വം പിന്നീട് മാദ്ധ്യമങ്ങളോട് പറഞ്ഞു. പദ്ധതി നടപ്പാക്കിയാൽ മത്സ്യത്തൊഴിലാളികൾക്ക് ജീവിക്കാൻ സാധിക്കാത്ത അവസ്ഥയുണ്ടാകും. വിഷയത്തിൽ സർക്കാർ ഗൗരവമായ പഠനങ്ങളൊന്നും നടത്തിയിട്ടില്ലെന്നും അവർ വ്യക്തമാക്കി.\nവൻകിട കപ്പലുകൾ വരുമ്പോൾ വിഴിഞ്ഞം മത്സ്യബന്ധന നിരോധിത മേഖലയാകും, കടലിന് ആഴംകൂട്ടുന്നതോടെ മത്സ്യ സമ്പത്ത് ഗണ്യമായി കുറയും തുടങ്ങിയ ആശങ്കകളാണ് ലത്തീൻ സഭ മുന്നോട്ടുവെക്കുന്നത്. മത്സ്യത്തൊഴിലാളികൾക്കായുള്ള പുനരധിവാസ പദ്ധതി നടപ്പാക്കാതെ മുന്നോട്ടു പോയാൽ പദ്ധതി തടയുമെന്നും വ്യാഴാഴ്ച സെക്രട്ടേറിയറ്റിന് മുന്നിൽ നടത്തിയ ധർണയിൽ ലത്തീൻ സഭ മുന്നറിയിപ്പ് നൽകിയിരുന്നു.\nഇങ്ങനെ പദ്ധതിക്കെതിരായ എതിർപ്പുകളെ ഓരോന്നായി നീക്കുകയാണ് മുഖ്യമന്ത്രിയും കൂട്ടരും. ഇതിനിടെ ആറന്മുള വിമാനത്താവള പദ്ധതി പുനരുജ്ജീവിപ്പിക്കാനുള്ള നീക്കങ്ങളും നടത്തുന്നുണ്ട്. വിഴിഞ്ഞം വിഷയത്തിൽ അനുകൂല നിലപാട് സ്വീകരിച്ചപ്പോൾ തന്നെ പകരം ചോദിച്ചത് ആറന്മുള പദ്ധതിയായിരുന്നു. മുഖ്യമന്ത്രി ഉമ്മൻ ചാണ്ടിക്ക് പ്രത്യേക താൽപ്പര്യമുണ്ട് ഈ പദ്ധതിയിൽ. എന്നാൽ, ബിജെപിയുടെ എതിർപ്പായിരുന്നു ഇവിടെ പ്രധാന തടസം. എന്നാൽ, മോദിയുടെ അടുപ്പക്കാരനായ അദാനിയെ കൊണ്ടുതന്നെ ഈ മുള്ളപെടുപ്പിക്കാനാണ് ഉമ്മൻ ചാണ്ടിയുടെ ശ്രമം. ഏറ്റവുമൊടുവിൽ വിമാനത്താവളത്തിന്റെ പരിസ്ഥിതി ആഘാത പഠനത്തിനു കേന്ദ്രം അനുമതി നൽകിയത് ഇതിന്റെ ഭാഗമായിട്ടായിരുന്നു. പുതിയ റിപ്പോർട്ട് കിട്ടി പ്രശ്‌നങ്ങളൊന്നുമില്ലെന്ന് പറഞ്ഞ് വിമാനമിറക്കാനാണ് കെജിഎസ് ഗ്രൂപ്പിന്റെ ശ്രമം. ഈ ശ്രമത്തിന് പിന്തുണയുമായാണ് അദാനിയുള്ളത്.\nവിമാനത്താവളം നിർമ്മിക്കുന്ന കെജിഎസ് ഗ്രൂപ്പിൽ റിലയൻസിനുള്ള ഓഹരികളിൽ നിന്ന് 12 ശതമാനം അദാനി വാങ്ങിയിട്ടുണ്ട്. ഇതോടെ ആർഎസ്എസിന്റെ എതിർപ്പ് ഇല്ലാതാകുമെന്ന് ഉമ്മൻ ചാണ്ടിയും കരുതുന്നു. 12 ശതമാനം ഓഹരി അദാനി സ്വന്തമാക്കിയതോടെ ഇനി മുന്നിലുള്ള തടസങ്ങളെല്ലാം നീങ്ങുമെന്നാണ് കണക്കുകൂട്ടൽ. കേരളത്തിലെ ബിജെപി നേതൃത്വത്തിന്റെ എതിർപ്പിനേക്കാൾ പ്രധാനമന്ത്രി നരേന്ദ്ര മോദിയുടെ അടുത്ത സുഹൃത്തായ അദാനിയുടെ താൽപപര്യം സംരക്ഷിക്കാനാണ് കേന്ദ്രത്തിന് താൽപ്പര്യം.\nഎന്നാൽ ഇലയ്ക്കും മുള്ളിനും കേടില്ലാത്ത പ്രശ്‌നമാണ് കേന്ദ്രം ആലോചിക്കുന്നത്. പുതിയ റിപ്പോർട്ട് പ്രകാരം പരിസ്ഥിതി ആഘാതമില്ലെന്ന റിപ്പോർട്ടുണ്ടാക്കിയ ശേഷം. ആറന്മുള പൈതൃക ഗ്രാമ സംരക്ഷണ സമിതിയുമായി ചർച്ചകൾ നടത്താനും നീക്കമുണ്ട്. ഈ ഘട്ടത്തിൽ ചിലപ്പോൾ അദാനി നേരിട്ട് ഹിന്ദു ഐക്യവേദി നേതാവ് കുമ്മനവുമായി സംസാരിച്ചേക്കും. വിഴിഞ്ഞത്തെ എതിർത്ത ലത്തീൻ കത്തോലിക്കാ സഭയെ അനുനയിപ്പിച്ച മാർഗ്ഗം തന്നെയാകും ഇക്കാര്യത്തിൽ ഉണ്ടാകുക.\nവിമാനത്താവളം യാഥാർത്ഥ്യമാക്കാൻ അതിന്റെ രൂപരേഖയിൽ ചില മാറ്റങ്ങൾ വരുത്തന്നതോടെ തങ്ങളുടെ ആവശ്യം അംഗീകരിച്ചു എന്ന പ്രതിതി ഉണ്ടാക്കാമെന്ന ധാരണയും സമരക്കാർക്കിടയിൽ ഉണ്ട്. റൺവേ ചെറുതാക്കുക എന്നതാകും ഇതിലെ ഒരു നിർദ്ദേശം. ഇതോടെ ആറന്മുള ക്ഷേത്രത്തിന്റെ കൊടിമരത്തിനു മുകളിലൂടെ വിമാനം ഉയരില്ല. കൊടിമരം സംരക്ഷിക്കപ്പെടുകയും ചെയ്യും. ഇങ്ങനെ വരുമ്പോൽ എതിർപ്പുകളെയും ഇല്ലാതാകുമെന്നാണ് വിലയിരുത്തൽ. നേരത്തെ റോബർട്ട് വധേരയ്ക്ക് താൽപ്പര്യമുള്ള പദ്ധതിയായാണ് ആറന്മുള വിലയിരുത്തപ്പെട്ടത്. ഇപ്പോൾ താൽപ്പര്യം അദാനിയുടേതായി എന്നതാണ് പ്രത്യേകത. എന്തായാലും അതിസങ്കീർണ്ണമായ വിഷയങ്ങളുടെ ചരട് അഴിക്കുന്നതിൽ ഉമ്മൻ ചാണ്ടിക്കുള്ള വൈദഗ്ധ്യത്തിന് ഒരു തെളിവു കൂടിയാകും ആറന്മുറ- വിഴിഞ്ഞം പദ്ധതികൾ.\nസ്വാതന്ത്ര്യ ദിനം പ്രമാണിച്ച് ഓഫീസ് അവധിയായതിനാൽ നാളെ (15/08/15) മറുനാടൻ മലയാളി അപ്‌ഡേറ്റ് ചെയ്യുന്നതല്ല- എഡിറ്റർ


Objection in UDF to Taliparamba nominee-Asianet News\nകണ്ണൂര്: തളിപ്പറമ്പിലെ പേമെന്റ് സീറ്റ് വിവാദത്തെ ചൊല്ലി യുഡിഎഫ് യോഗത്തില് ശക്തമായ പ്രതിഷേധം. ആരോപണം നേരിടുന്ന കേരള കോണ്‍ഗ്രസ് എം. സ്ഥാനാര്!ത്ഥി രാജേഷ് നമ്പ്യാരെ മാറ്റണമെന്ന് ആവശ്യപ്പെടാന് യുഡിഎഫ് ജില്ലാനേതൃയോഗം തീരുമാനിച്ചു. അതേ സമയം പണം കൊടുത്താണ് സീറ്റ് നേടിയതെന്ന ആക്ഷേപം നിഷേധിച്ച രാജേഷ് നമ്പ്യാര്, കെ എം മാണി പറയാതെ പിന്‍മാറില്ലെന്നും വ്യക്തമാക്കി.\nകേരളാ കോണ്‍ഗ്രസ് എമ്മിനായി നീക്കിവെച്ച് തളിപ്പറമ്പ് സീറ്റിലെ സ്ഥാനാര്!ത്ഥി രാജേഷ് നമ്പ്യാരുടെ സ്ഥാനാര്‍ത്ഥിത്വമാണ് ജില്ലയില് പേയെമെന്റ് സീറ്റാണെന്ന് ആക്ഷേപങ്ങള്‍ക്ക് വഴിവെച്ചത്. യൂത്ത് കോണ്‍ഗ്രസ് സ്ഥാനാര്‍ത്ഥിയെ മാറ്റിയില്ലെങ്കില് റിബലിനെ നിര്‍ത്തുമെന്ന് പരസ്യമായി പ്രഖ്യാപിച്ചു.\nകഴിഞ്ഞ ദിവസം പോസ്റ്ററും വന്നു ഇതിന് പിറകെയാണ് ജില്ലാ യുഡിഎഫ് യോഗം മന്ത്രി കെ.സി ജോസഫിന്റെ സാന്ന്ധ്യത്തില് ചേര്‍ന്നത്. യോഗത്തില് കോണ്‍ഗ്രസ്സും, ലീഗുമടക്കമുള്ള കക്ഷികള് സ്ഥാനാര്‍ത്ഥിയെ മാറ്റാന് മാണി തയ്യാറാകണമെന്ന് ആവശ്യപ്പെട്ടു.\nഅതേസമയം പണം കൊടുത്താണ് സ്ഥാനാര്‍ത്ഥിയായതെന്ന് ആക്ഷേപം തള്ളി രാജേഷ് നമ്പ്യാറും രംഗത്ത് വന്നു.\nമാണിയാണ് തന്നെ സ്ഥാനാര്‍ത്ഥിയാക്കിയതെന്ന് പറഞ്ഞ രാജേഷ് നമ്പ്യാര് പ്രതിഷേധം കണക്കിലെടുത്ത് പിന്‍മാറില്ലെന്നും പ്രചാരണം തുടങ്ങുമെന്നും വ്യക്തമാക്കി.


കുപ്രചാരണം വിലപ്പോകില്ല | Articles | Deshabhimani | Saturday Jun 20, 2020\nകെപിസിസി പ്രസിഡന്റ് മുഖ്യമന്ത്രിയെ പറഞ്ഞത് അറിയില്ലെന്ന് ചെന്നിത്തല\nഎം എം മണി വൈദ്യുതി മന്ത്രിUpdated: Saturday Jun 20, 2020\nകേരളത്തിൽ എൽഡിഎഫ് സർക്കാർ നാലുവർഷം പൂർത്തിയാക്കി അഞ്ചാം വർഷത്തിലേക്ക് പ്രവേശിച്ചിരിക്കുകയാണ്. പ്രതിസന്ധികൾക്കിടയിലും സർക്കാർ ജനക്ഷേമകരമായ പ്രവർത്തനങ്ങളാണ് കാഴ്ചവച്ചത്. ഇപ്പോൾ കോവിഡ് വ്യാപനത്തെയും നേരിടുന്നു. ഇങ്ങനെ ഉയർന്നുനിൽക്കുന്ന സർക്കാരിന്റെ പ്രതിച്ഛായ എങ്ങനെ തകർക്കാമെന്ന ആലോചനയിലാണ് പ്രതിപക്ഷം. വൈദ്യുതി ബിൽ സംബന്ധിച്ച് ഉയർന്നുവന്നിട്ടുള്ള വിവാദങ്ങളുടെ പിന്നിലും ഇതേ ലക്ഷ്യമാണ്.\nഉപയോഗം കൂടി ബിൽത്തുകയും\nവേനൽക്കാലമായതിനാൽ വൈദ്യുതി ഉപയോഗം കൂടുതലാണ്. ലോക്‌ഡൗണിൽ കുടുംബാംഗങ്ങളെല്ലാം വീടുകളിൽ ഉണ്ടായിരുന്നു. വൈദ്യുതി ഉപയോഗം വർധിച്ചു. മാർച്ച് 24 മുതൽ ഏപ്രിൽ 20 വരെ കർശനമായ അടച്ചുപൂട്ടലായതിനാൽ മീറ്റർ റീഡിങ് എടുക്കാൻ കഴിഞ്ഞില്ല. മുൻകാലങ്ങളിലെ ശരാശരി ഉപയോഗം കണക്കാക്കിയാണ് ബിൽ നൽകിയത്. ഏപ്രിൽ 20നു ശേഷം റീഡിങ് എടുത്തപ്പോഴാണ് യഥാർഥ ഉപയോഗം വ്യക്തമായത്. അതനുസരിച്ച് പൊതുവെ ഉയർന്ന ബില്ലാണ് പലർക്കും ലഭിച്ചത്. വൈദ്യുതി താരിഫ് ഘടനയിലോ നിരക്കുകളിലോ വ്യത്യാസം വരുത്തിയതിനാലല്ല ഇത് സംഭവിച്ചത്. ഇതാണ് വസ്തുതയെങ്കിലും വൈദ്യുതിനിരക്ക് വർധിപ്പിച്ചു, കെഎസ്ഇബി കൊള്ളയടിക്കുന്നു എന്നൊക്കെയുള്ള പ്രചാരണങ്ങളുമായി സർക്കാരിനെ മോശമാക്കാനാണ് പ്രതിപക്ഷവും ചില മാധ്യമങ്ങളും ശ്രമിച്ചത്. ഇടുക്കി അടക്കമുള്ള ജലവൈദ്യുത പദ്ധതികളിൽനിന്നും ആവശ്യാനുസരണം വൈദ്യുതി കിട്ടുന്നുണ്ടെന്നും അങ്ങനെ ചെലവുകുറഞ്ഞു കിട്ടിയിട്ടും വലിയ ബിൽ നൽകി ബുദ്ധിമുട്ടിലാക്കുന്നുവെന്ന പ്രചാരണങ്ങളും നടക്കുകയുണ്ടായി. വൈദ്യുതി ആവശ്യകതയുടെ കേവലം 30 ശതമാനത്തോളം മാത്രമാണ് ഉൽപ്പാദിപ്പിക്കുന്നത്. 70 ശതമാനവും പുറത്തുനിന്ന് വാങ്ങിക്കുന്നതാണ്. ബോർഡിന്റെ ചെലവിൽ ഏറ്റവും പ്രധാനപ്പെട്ടത് ഇങ്ങനെ പുറത്തുനിന്നു വാങ്ങുന്നതിനാണ്. ഇതിന് വർഷം 8000 കോടി രൂപ വരും. 550 കോടിയോളം രൂപ പ്രസരണ ചാർജും നൽകണം. പ്രസരണ–-വിതരണ നഷ്ടം, ശമ്പളം, അറ്റകുറ്റപ്പണികൾ തുടങ്ങിയവ കണക്കിലെടുക്കുമ്പോൾ ഒരു യൂണിറ്റ് വൈദ്യുതി ജനങ്ങളിലെത്തുമ്പോൾ ശരാശരി ചെലവ് 6.14 രൂപ വരുന്നു. ഇതാണ് കാർഷികാവശ്യത്തിന് 2.30 രൂപയ്‌ക്കും പ്രതിമാസം 40 യൂണിറ്റ് വരെ ഉപയോഗിക്കുന്ന 1000 വാട്ടിൽ കുറവ് ലോഡുള്ളവർക്ക് യൂണിറ്റിന് ഒന്നര രൂപയ്‌ക്കും 50 യൂണിറ്റുവരെ 3.15 രൂപയ്‌ക്കും 100 യൂണിറ്റ് വരെ 3.70 രൂപയ്‌ക്കും 150 യൂണിറ്റുവരെ 4.80 രൂപയ്‌ക്കുമൊക്കെ വിതരണം ചെയ്യുന്നത്. ഗാർഹിക ഉപയോക്താക്കൾക്ക് കുറഞ്ഞ നിരക്കിൽ നൽകാൻ കഴിയുന്നത് ഉയർന്ന ഉപയോഗം ഉള്ളവരിൽനിന്നും ഉയർന്ന നിരക്ക് ഈടാക്കുന്നതിനാലാണ്. പ്രതിമാസം 120 യൂണിറ്റ് വരെ യൂണിറ്റിന് 35 പൈസ സബ്സിഡിയുമുണ്ട്.\nപ്രതിമാസം 250 യൂണിറ്റ് വരെ ഉപയോഗമുള്ള ഇടത്തരം ഉപയോക്താക്കൾക്കും ഓരോ സ്ലാബിലുംപെട്ട ഉപയോഗത്തിന് കുറഞ്ഞ താരിഫിന്റെ ആനുകൂല്യം നൽകുന്നുണ്ട്. 250 യൂണിറ്റ് ഉപയോഗിക്കുന്നവർക്ക് ആദ്യത്തെ 50 യൂണിറ്റ് 3.15 രൂപയ്‌ക്കും അടുത്ത 50 യൂണിറ്റ് 3.70 രൂപയ്‌ക്കും അടുത്ത 50 യൂണിറ്റ് 4.80 രൂപയ്‌ക്കും പിന്നത്തെ 50 യൂണിറ്റ് 6.40 രൂപയ്‌ക്കും ബിൽ ചെയ്തശേഷമാണ് 200 മുതൽ 250 വരെയുള്ള യൂണിറ്റിന് 7.60 രൂപ ബാധകമാക്കുന്നത്. ഇതാണ് ടെലസ്കോപ്പിക് ആനുകൂല്യം. എന്നാൽ, 250 യൂണിറ്റ് കടന്നാൽ ഈ ആനുകൂല്യം ഇല്ലാതാകും. ഇക്കാര്യവും പ്രതിപക്ഷം വളച്ചൊടിക്കുന്നുണ്ട്. നാലുമാസത്തെ റീഡിങ് ഒരുമിച്ച് എടുത്തതുകൊണ്ട് അർഹതപ്പെട്ട ടെലസ്കോപ്പിക് ആനുകൂല്യം ഇല്ലാതാകുന്നു എന്നാണ് പ്രചാരണം. പ്രതിമാസം 250 യൂണിറ്റിനാണ് ആനുകൂല്യം. അതായത് നാലു മാസത്തെ റീഡിങ് ഒരുമിച്ചെടുക്കേണ്ടിവന്നിടത്ത് 1000 യൂണിറ്റ് വരെ ആനുകൂല്യം നൽകിക്കൊണ്ടാണ് ബിൽ ചെയ്യുന്നത്. 2013 വരെ പ്രതിമാസം 500 യൂണിറ്റ് വരെ ഉപയോഗിച്ചവർക്ക് ലഭിച്ചിരുന്നു. 2013ൽ അത് 300 യൂണിറ്റിലേക്കും 2014ൽ 250 യൂണിറ്റിലേക്കും പരിമിതപ്പെടുത്തിയത് യുഡിഎഫ് ഭരണത്തിലാണ്. ലോക്‌ഡൗണിൽ ഉപയോഗം പലമടങ്ങായി വർധിച്ച് ടെലസ്കോപ്പിക് ആനുകൂല്യം ലഭിക്കുന്ന പരിധിക്ക് പുറത്തേക്കും താരിഫിലെ ഉയർന്ന നിരക്കുകളിലേക്കും പോയി. മുമ്പ് എത്രയായിരുന്നുവെന്നും രേഖപ്പെടുത്തിയിട്ടുണ്ടെന്നത് നോക്കാതെ ബില്ലിൽ തെറ്റുപറ്റിയെന്ന നിഗമനത്തിൽ എത്തുകയാണ് ചിലർ ചെയ്തത്. എല്ലാ പരാതിയും വിശദമായി പരിശോധിക്കാൻ കെഎസ്ഇബിക്ക് നിർദേശം നൽകി.\n200 കോടി രൂപയുടെ ഇളവുകൾ\nഏപ്രിൽ 20നാണ് മീറ്റർ റീഡിങ് പുനരാരംഭിച്ചത്. നൽകിയ ബില്ലുകൾ നിയമാനുസൃതമാണെന്നത് വസ്തുതയാണെങ്കിലും പലർക്കും ഉയർന്ന ബിൽ അടയ്‌ക്കാൻ കഴിയാത്ത സാഹചര്യമാണ്. സാധാരണക്കാരന് മികച്ച ആനുകൂല്യം ലഭിക്കുന്നവിധത്തിലും എല്ലാവർക്കും ഇളവ് ലഭിക്കുന്ന വിധത്തിലും നടപടി സ്വീകരിക്കാൻ കെഎസ്ഇബിക്ക് സർക്കാർ നിർദേശം നൽകി.\n200 കോടി രൂപ ബാധ്യതയുള്ള ഇളവുകളുടെ ഒരു പാക്കേജാണ് ബോർഡ് അംഗീകരിച്ചത്. 40 യൂണിറ്റ് വരെ ഉപയോഗിക്കുന്ന 500 വാട്ടിൽ താഴെ കണക്ടഡ് ലോഡുള്ളവർക്ക് സൗജന്യം അനുവദിക്കാനാണ് തീരുമാനിച്ചത്. 40 യൂണിറ്റ് വരെ ഉപയോഗിക്കുന്ന 1000 വാട്ടിൽ താഴെ ഉണ്ടായിരുന്നവർക്ക് 1.50 രൂപ എന്ന നിരക്കിൽത്തന്നെ കണക്കാക്കും. 50 യൂണിറ്റ് വരെ ഉപയോഗിച്ചുവന്നവർക്ക് വർധനയുടെ പകുതി സബ്സിഡി അനുവദിക്കും. 100 യൂണിറ്റ് വരെ 30 ശതമാനവും നൽകും. 150 യൂണിറ്റ് വരെ 25 ശതമാനവും 150 യൂണിറ്റിന് മുകളിൽ വർധനയുടെ 20 ശതമാനവും അനുവദിക്കാൻ തീരുമാനിച്ചു. ലോക്‌ഡൗൺ കാലത്തെ ബിൽത്തുക അടയ്‌ക്കാൻ തുടക്കത്തിൽത്തന്നെ മൂന്നു തവണ അനുവദിച്ചിരുന്നു. ഇത് അഞ്ചു തവണവരെയാക്കി. വാണിജ്യ വ്യവസായ ഉപയോക്താക്കൾക്ക് ഫിക്സഡ് ചാർജിൽ 25 ശതമാനം ഇളവും ഡിസംബർ വരെ പലിശരഹിത മൊറട്ടോറിയവും നൽകി. ബോർഡിന്റെ ബാധ്യത വർധിക്കുമെങ്കിലും ജനങ്ങളുടെ പ്രയാസം ഏറെക്കുറെ പരിഹരിക്കാൻ കഴിഞ്ഞിട്ടുണ്ട്.\nഈ സർക്കാർ അധികാരത്തിൽ വന്നതിനുശേഷം വൈദ്യുതിമേഖലയിൽ വലിയ പുരോഗതി കൈവരിക്കാൻ കഴിഞ്ഞിട്ടുണ്ട്. 2012ൽ കടുത്ത മഴക്കാലത്തുപോലും ലോഡ്ഷെഡിങ് ഏർപ്പെടുത്തേണ്ടിവന്നത് അന്നത്തെ യുഡിഎഫ് സർക്കാരിന്റെ പിടിപ്പുകേടായിരുന്നു. എന്നാൽ, എൽഡിഎഫ് പ്രകടനപത്രികയിൽ വാഗ്ദാനം ചെയ്തതുപോലെ കഴിഞ്ഞ നാലുവർഷവും ലോഡ് ഷെഡിങ്ങോ പവർകട്ടോ ഉണ്ടായില്ല.ഈ സർക്കാർ അധികാരത്തിൽ വന്നതിനുശേഷം 177 മെഗാവാട്ടാണ് സൗരോർജത്തിൽനിന്ന് ഉൽപ്പാദിപ്പിച്ചത്. ഈവർഷം 500 മെഗാവാട്ടായി ഇത് ഉയരും. 10,000 കോടി മുതൽമുടക്കുള്ള ട്രാൻസ്ഗ്രിഡ് പദ്ധതി ആരംഭിച്ചു. ഒന്നാംഘട്ടം ഈവർഷം പൂർത്തിയാകും. അമ്പതോളം സബ്സ്റ്റേഷൻ നിർമിച്ചു.\nഇടമൺ–-കൊച്ചി പവർ ഹൈവേ പൂർത്തിയാക്കി. പുഗലൂർ–- തൃശൂർ ലൈനിന്റെയും സബ്സ്‌റ്റേഷന്റെയും നിർമാണം ത്വരിതഗതിയിൽ നടക്കുന്നു. സമ്പൂർണ വൈദ്യുതീകരണം നേടിയെന്നതാണ് ഈ സർക്കാരിന്റെ ഏറ്റവും പ്രധാനപ്പെട്ട നേട്ടങ്ങളിൽ ഒന്ന്. അപൂർവം ചില വീടുകൾ ഒഴികെ മറ്റെല്ലാ ഭവനത്തിലും വൈദ്യുതി എത്തിച്ചു. പ്രകൃതിക്ഷോഭങ്ങളെയും കാര്യക്ഷമതയോടെയാണ് നേരിട്ടത്. പ്രളയത്തിൽ 1000 കോടിരൂപയുടെ നഷ്ടമുണ്ടായി.\nക്രോസ് സബ്സിഡി പൂർണമായും എടുത്തുകളയുക, വൈദ്യുതിമേഖലയെ കേന്ദ്ര നിയന്ത്രണത്തിലേക്ക് കൊണ്ടുവരിക, സ്വകാര്യ മൂലധനശക്തികൾക്ക് ലാഭമുണ്ടാക്കാനുള്ള മേഖലയായി മാറ്റുക തുടങ്ങിയ ഒട്ടേറെ നിർദേശങ്ങളുള്ള ഒരു നിയമഭേദഗതിക്ക് കേന്ദ്രം രൂപംകൊടുത്തിട്ടുള്ളതും ഇതേ ലോക്‌ഡൗൺ കാലത്താണെന്നതും കാണേണ്ടതുണ്ട്. ഒരുവശത്ത് സ്വകാര്യവൽക്കരണ സമ്മർദങ്ങളുമായി കേന്ദ്രവും മറുവശത്ത് പ്രതിപക്ഷം നടത്തുന്ന കുത്സിതശ്രമങ്ങളെയും ഒരുപോലെ പ്രതിരോധിച്ചുകൊണ്ടാണ് മുന്നോട്ടുപോകുന്നത്.\nടവറിൽ നിന്ന് വെെദ്യുതി ലൈൻ പൊട്ടിവീണു\nഅഞ്ചുതെങ്ങിലെ കെഎസ്ഇബി ഓവർസിയർ ഓഫീസ് തുറന്ന് പ്രവർത്തിക്കണം\n"കൊമ്പുകോർത്ത്' മണിയാശാനും കടകംപള്ളിയും\nഐഎഎസ് ഉദ്യോഗസ്ഥനെന്ന ഒരു പരിഗണനയും ലഭിക്കില്ല: എം എം മണി\n'മദ്യപിച്ചു വാഹനം ഓടിക്കുന്നത് ശിക്ഷാര്‍ഹം'; എം എം മണി വീണ്ടും പറയുന്നു\n"അവസാനം പോകുന്നവർ പാർട്ടി ഓഫീസ് പൂട്ടി പോകുമ്പോൾ ഫാനും ലൈറ്റും ഓഫ് ചെയ്യണം; നട്ടെല്ലിന് വിലയില്ലെങ്കിലും വൈദ്യുതി അമൂല്യമാണ‌്'; കോൺഗ്രസ‌് പോലും നാണിച്ചുപോയ മണിയാശാന്റെ ട്രോൾ\nകെഎസ്ഇബിയില് സ്പോര്‍ട്സ് ക്വോട്ട\nസീനിയോറിറ്റി ലിസ്റ്റിലുള്ളവര്‍ക്ക് കെഎസ്ഇബിയില് മസ്ദൂര് പരീക്ഷ


ശ്രീനഗറിൽ തീവ്രവാദികളുടെ ഗ്രനേഡ് ആക്രമണം; നിരവധി പേർക്ക് ഗുരുതര പരുക്ക് | Granade attack in srinagar, many injured - Malayalam Oneindia\nPublished: October 12 2019, 18:09 [IST]\nശ്രീനഗർ: ജമ്മു കശ്മീരിലെ ശ്രീനഗറിൽ ഗ്രേനേഡ് ആക്രമണം. ഏഴോളം പേർക്ക് പരുക്കേറ്റു. ഇതിൽ മൂന്ന് പേരുടെ നില അതീവ ഗുരുതരമാണെന്നാണ് റിപ്പോർട്ട്. ശ്രീനഗറിലെ ഹരി സിംഗ് ഹൈ സ്ട്രീറ്റ് മേഖലയിലാണ് തീവ്രവാദികൾ ഗ്രനേഡ് ആക്രണണം നടത്തിയത്. സംഭവത്തെ തുടർന്ന് പ്രദേശത്ത് സുരക്ഷ ശക്തമാക്കിയിട്ടുണ്ട്.\nഓഗസ്റ്റ് 5ാം തീയതി കശ്മീരിന്റെ പ്രത്യേക പദവി റദ്ദാക്കിയതിന് പിന്നാലെ താഴ്വരയിൽ കനത്ത സുരക്ഷയാണ് ഏർപ്പെടുത്തിയിരിക്കുന്നത്. മൊബൈൽ, ഇന്റർനെറ്റ് സേവനങ്ങൾക്കുള്ള നിയന്ത്രണങ്ങളും തുടരുകയാണ്. ഈ പശ്ചാത്തലത്തിലും ആക്രമണം ഉണ്ടായത് ആശങ്കയ്ക്കിടയാക്കിയിട്ടുണ്ട്. സിറ്റി സെന്ററായ ലാൽ ചൗക്കിൽ നിന്നും ഏതാനും മീറ്ററുകൾ മാത്രം അകലെയാണ് ആക്രമണം ഉണ്ടായിരിക്കുന്നത്.\nപ്രദേശത്ത് സുരക്ഷ വർദ്ധിപ്പിച്ചിട്ടുണ്ട്. ജമ്മു കശ്മീർ പോലീസും സിആർപിഎഫും തിരച്ചിൽ നടത്തുകയാണ്. മാർക്കറ്റിലെ കടകളെല്ലാം അടഞ്ഞുകിടക്കുകയാണ്. തിങ്കളാഴ്ചയോടെ സംസ്ഥാനത്തെ പോസ്റ്റ് പെയിഡ് മൊബൈൽ സേവനങ്ങൾ പുനസ്ഥാപിക്കുമെന്ന് അധികൃതർ വ്യക്തമാക്കിയിട്ടുണ്ട്.\nകഴിഞ്ഞ ഒക്ടോബർ അഞ്ചിന് തെക്കൻ കശ്മീരിലെ അനന്ത്നാഗിൽ തീവ്രവാദികൾ നടത്തിയ ഗ്രനേഡ് ആക്രമണത്തിൽ 14ഓളം പേർക്ക് പരുക്കേറ്റിരുന്നു. ജില്ലാ കളക്ടറുടെ ഓഫീസിന് സമീപമായിരുന്നു ആക്രമണം നടത്തിയത്.\njammu kashmir granade terrorist attack ജമ്മു കശ്മീര് ഗ്രനേഡ് തീവ്രവാദി ആക്രമണം\nGranade attack in srinagar, many injured\nStory first published: Saturday, October 12, 2019, 18:09 [IST]


മുഖ്യമന്ത്രിയാകാൻ സച്ചിൻ പൈലറ്റും ഗെഹ്ലോട്ടും; രാജസ്ഥാനിൽ ഹൈക്കമാൻഡിന്റെ തിരക്കിട്ട ചർച്ചകൾ |\nരാജസ്ഥാനിൽ ഏറ്റവും വലിയ ഒറ്റകക്ഷിയായതോടെ എത്തിയതോടെ സർക്കാർ രൂപീകരണത്തിനായുള്ള ചർച്ചകൾ കോൺഗ്രസ് ആരംഭിച്ചു. മുഖ്യമന്ത്രിയെ കണ്ടെത്തുന്നതിനായി ഓരോ എംഎൽഎമാരുമായും ഹൈക്കമാൻഡ് പ്രതിനിധികൾ ചർച്ച നടത്തുകയാണ്. കെ സി വേണുഗോപാൽ, അവിനാശ് പാണ്ഡെ എന്നിവരെയാണ് ഹൈക്കമാൻഡ് രാജസ്ഥാനിലേക്ക് നിയോഗിച്ചിരിക്കുന്നത്.\n99 സീറ്റുകളിലാണ് കോൺഗ്രസ് ജയിച്ചിരിക്കുന്നത്. കേവല ഭൂരിപക്ഷത്തിനായി 101 സീറ്റുകൾ ആവശ്യമാണ്. ചെറുപാർട്ടികളെ ഒപ്പം ചേർത്ത് കോൺഗ്രസിന് സുഖമായി സർക്കാരുണ്ടാക്കാൻ സാധിക്കും. ബി എസ് പിക്ക് ആറ് സീറ്റും സിപിഎമ്മിന് 2ഉം ഭാരതീയ ട്രൈബൽ പാർട്ടിക്ക് രണ്ടും ആർ എൽ ഡിക്ക് ഒന്നും ആർ എൽ പിക്ക് 3ഉം 13 സീറ്റുകളിൽ സ്വതന്ത്രരുമാണ് ജയിച്ചിരിക്കുന്നത്. ബിജെപി 72 സീറ്റുകളിൽ ഒതുങ്ങി.\nസച്ചിൻ പൈലറ്റ്, മുതിർന്ന നേതാവ് അശോക് ഗെഹ്ലോട്ട് എന്നിവരുടെ പേരുകളാണ് രാജസ്ഥാനിൽ മുഖ്യമന്ത്രി സ്ഥാനത്തേക്ക് ഉയർന്നു കേൾക്കുന്നത്. ഭൂരിപക്ഷം കുറവായതിനാൽ അശോക് ഗെഹ്ലോട്ട് മുഖ്യമന്ത്രിയാകട്ടെയെന്ന അഭിപ്രായമാണ് ഹൈക്കമാൻഡിനുള്ളത്.\n← മധ്യപ്രദേശിൽ വോട്ടെണ്ണൽ പൂർത്തിയായി: 114 സീറ്റുമായി കോൺഗ്രസ് ഏറ്റവും വലിയ ഒറ്റകക്ഷി\n96 കന്നഡയിൽ 99 ആകും; ജാനുവായി ഭാവന, റാമായി സൂപ്പർ താരം →


Actor Murali's statue demolishes in Kochi | നടൻ ഭരത് മുരളിയുടെ നിർമാണത്തിലിരിക്കുന്ന പ്രതിമ തകർത്തു: സംഭവം കൊച്ചിയിൽ!! പോലീസ് അന്വേഷണം തുടങ്ങി.. - Malayalam Oneindia\nഐഎഎസ് ഉദ്യോഗസ്ഥയോടും നോക്കുകൂലി; സിഐടിയു നേതാവിനെ അറസ്റ്റു ചെയ്തു\nമുരളി, പത്മജ, സീറ്റ് ആര്‍ക്ക്?\nഭാവങ്ങളുടെ നെയ്ത്തുകാരന് യാത്രാമൊഴി\nmurali actor statue artist eranakulam kochi മുരളി നടൻ പ്രതിമ കൊച്ചി പോലീസ് പരാതി അന്വേഷണം സിസിടിവി cctv investigation police\nPublished: January 23 2020, 0:01 [IST]\nകൊച്ചി: നടൻ ഭരത് മുരളിയുടെ നിർമാണത്തിലിരിക്കുന്ന കളിമൺ പ്രതിമ സാമൂഹ്യ വിരുദ്ധർ തകർത്തു. ശിൽപി വിൽസൺ പൂക്കായി സംഗീത നാടക അക്കാദമിക്ക് വേണ്ടി നിർമിക്കുന്ന ശിൽപ്പമാണ് തകർത്തിട്ടുള്ളത്. വിൽസൺ പൂക്കായിയുടെ പരാതിയിൽ കേസെടുത്ത എരൂർ പോലീസ് അന്വേഷണം ആരംഭിച്ചിട്ടുണ്ട്. സിസിടിവി ദൃശ്യങ്ങൾ കേന്ദ്രീകരിച്ച് അന്വേഷണം നടത്തി പ്രതികളെ പിടികൂടാനുള്ള നീക്കമാണ് പോലീസ് നടത്തിവരുന്നത്.\n90 ശതമാനം പൂർത്തിയായ ശിൽപ്പമാണ് സാമൂഹിക വിരുദ്ധർ തട്ടിയിട്ട് തകർത്തിട്ടുള്ളത്. അഞ്ച് മാസം കൊണ്ടാണ് നാലര അടിയോളം ഉയരത്തിലുള്ള ശിൽപ്പത്തിന്റെ പണി ഇത്രത്തോളമെത്തിച്ചിട്ടുള്ളതെന്നാണ് ശിൽപ്പി ചൂണ്ടിക്കാണിക്കുന്നത്. ഫെബ്രുവരിയിൽ പ്രതിമ അനാഛാദം ചെയ്യാനിരിക്കെയാണ് സംഭവം. ശിൽപ്പം നിർമിക്കാൻ അക്കാദമി തന്നെ ഏൽപ്പിച്ചതോടെ പൂർത്തിയാക്കാൻ അനുവദിക്കില്ലെന്ന് ചിലർ ഭീഷണി മുഴക്കിയിരുന്നുവെന്നും അദ്ദേഹം സാക്ഷ്യപ്പെടുത്തുന്നു.\nകൂടുതൽ murali വാർത്തകൾ\nനടന് മുരളി അന്തരിച്ചു\nനടന് മുരളി ആശുപത്രിയില്\nActor Murali's statue demolishes in Kochi\nStory first published: Thursday, January 23, 2020, 0:01 [IST]


ജീവനുവേണ്ടി പൊരുതിയിട്ടും വീണുപോയി ആ കുരുന്ന്; അച്ഛനരികിലേക്ക് യാത്രയായി; ബാക്കിയായത് കണ്ണുനിറക്കുന്ന ഈ സ്‌നേഹ ചിത്രങ്ങള് - BIGNEWSLIVE | Latest Malayalam News\nകോട്ടയം: മനസാക്ഷി മരവിച്ചവരുടെ ക്രൂരകൃത്യത്തിന് ഇരയായ തൊടുപുഴയിലെ ആ കുരുന്ന് ജീവനുവേണ്ടി മല്ലടിച്ച് ഒടുവില് വിധിക്ക് കീഴടങ്ങിയിരുന്നു. പത്ത് ദിവസത്തോളം അവന് പൊരുതി എന്നാല് ഒടുവില് വിധിക്ക് കീഴടങ്ങാനായിരുന്നു വിയോഗം. അവന് കൂട്ടായി മറ്റൊരു ലോകത്ത് കഴിഞ്ഞ മേയില് അന്തരിച്ച പിതാവ് ഉണ്ടാകുമെന്ന പ്രാര്‍ത്ഥനയിലാണ് കേരളക്കരയാകെ.\nഅമ്മയുടെ ആണ്‍സുഹൃത്തില് നിന്നേറ്റ ആഘാതമേറിയ ആക്രമണമാണ് ആ കുഞ്ഞിന്റെ ശരീരത്തെ നുറുക്കി കളഞ്ഞത്. നെടുകെ തലയോട്ടി പിളര്‍ന്ന് വേദന തിന്നാണ് ആ കുഞ്ഞ് പത്താം നാള് മരണത്തിന് കീഴടങ്ങിയത്. അച്ഛന് ബിജു ബാബുവിനോടൊപ്പം ചിലവഴിച്ച ആറുവയസു വരെയുള്ള മനോഹര നിമിഷങ്ങള് കുറച്ച് ചിത്രങ്ങള് മാത്രമായാണ് അവന്റേതായി ഈ ഭൂമിയില് അവശേഷിക്കുന്നത്. ആദ്യത്തെ കണ്‍മണിയോട് അടങ്ങാത്ത വാത്സല്യമായിരുന്നു അച്ഛന് ബിജു ബാബുവിന്.\nഅത് ഈ ചിത്രങ്ങള് പറയും. അങ്ങനെയിരിക്കെയാണ് രണ്ടാമത്തെ കുട്ടിയും പിറക്കുന്നത്. വീടിനുള്ളില് കുഞ്ഞുങ്ങളുടെ കളിയും ചിരിയും നിറഞ്ഞ നാളുകള്. സ്‌നേഹം തുളുമ്പുന്ന ചിത്രങ്ങള് കൊണ്ട് ബിജുവിന്റെ ഫേസ്ബുക്ക് പേജ് നിറഞ്ഞുകവിഞ്ഞിരുന്നു.\nസന്തോഷത്തിന് അറുതി വരുത്തി വിധി ആദ്യം ബിജുവിനെ ഹൃദയാഘാതത്തിന്റെ രൂപത്തില് കവര്‍ന്നെടുത്തു. ഇന്ന് ക്രൂരതയുടെ രൂപത്തില് ആ കുരുന്നിന്റെ ജീവനും നഷ്ടമായി.\nമാസങ്ങള്‍ക്കുള്ളില് അമ്മ പുതുജീവിതം തേടിയപ്പോള് തകര്‍ന്നത് ഈ രണ്ടു ബാല്യങ്ങളുടെ സുരക്ഷയും ജീവിതവുമായിരുന്നു. കുഞ്ഞുങ്ങളുടെ ജീവിതം അതോടെ നരകമായി. കുമാരമംഗലത്തെ വീട്ടില് കൊടുംക്രൂരതകളാണ് അരുണ് ആനന്ദില്‍നിന്ന് പിഞ്ചുകുട്ടികള്‍ക്കു പിന്നീട് നേരിടേണ്ടിവന്നത്.